SunOnline: Trump ge milkiyyaathu verikamugai3billion dollarun 2.3 billion dollarah\nޓްރަމްޕްގެ މިލްކިއްޔާތު ވެރިކަމުގައި ތިން ބިލިއަން ޑޮލަރުން 2.3 ބިލިއަން ޑޮލަރަށް\nރުގިއްޔާ މުހައްމަދު މޫސާ 18 Mar 2021, 15:30\nއެެމެރިކާގެ ކުރީގެ ރައީސް ޑޮނަލްޑް ޓްރަމްޕް -- ފޮޓޯ: ގެޓީ\nވޮޝިންޓަން (މާޗް 18): އެމެރިކާގެ ކުރީގެ ރައީސް ޑޮނަލްޑް ޓްރަމްޕްގެ ވެރިކަމުގައި އޭނާގެ މިލްކިއްޔާތު ވަނީ ތިން ބިލިއަން ޑޮލަރުން 2.3 ބިލިއަން ޑޮލަރަށް ވެއްޓިފައި ކަމަށް ބްލޫމްބާގް ބިލިޔަނާސް އިންޑެކްސްއިން ދައްކައިފި އެވެ.\nބްލޫމާބާގުން ވަނީ ޓްރަމްޕް 2016 ވަނަ އަހަރު ރައީސަށްވެ ވަޑައިގަތުމުގެ ކުރިންނާއި މި އަހަރު އޭނާގެ ދައުރު ނިމުނު ފަހުން އޭނާގެ މުދަލާ ގުޅުން ހުރި މާލީ ލިޔެކިޔުންތައް ދިރާސާކޮށްފަ އެވެ. އެ ލިޔެކިޔުންތަކުގައިވާ ގޮތުން ކޮވިޑް-19 ބަލިމަޑުކަމާ ގުޅިގެން އޭނާގެ އޮފީސް ބިލްޑިންގުތަކާއި ހޮޓެލްތަކާއި ރިޒޯޓުތަކަށް ވަނީ މާލީ ގޮތުން ބޮޑެތި ގެއްލުންތައް ލިބިފަ އެވެ. އަދި އޭނާގެ މަތިންދާބޯޓުތަކާއި ގޮލްފް ދަނޑުތަކުގެ އަގު ވަނީ ވެއްޓިފަ އެވެ.\nބްލޫމްބާގްގައިވާ ގޮތުން ޓްރަމްޕްގެ މިލްކިއްޔާތުގެ 75 ޕަސެންޓަކީ ކޮމާޝަލް ރެއަލް އެސްޓޭޓް އެކައުންޓުތަކެވެ. އަދި ކޮވިޑް ފެތުރުމާ ގުޅިގެން ގިނަ އަދަދެއްގެ މީހުން ގެއިން މަސައްކަތް ކުރަން ފެށުމުން އޭނާގެ އޮފިސް ޓަވަރުތަކުގެ އަގު ވަނީ ވެއްޓިފަ އެވެ.\nމީގެ އިތުރުން، ޓްރަމްޕް އަމިއްލަ މަތިންދާބޯޓުތަކެއް ގެންގުޅުއްވިއަސް، އެއީ ދުވަސްވީ އުޅަނދުތައް ކަމުން ފާއިތުވި އަހަރުތަކުގައި އެ ބޯޓުތައް ވިއްކޭނެ އަގުވެސް ވަނީ ދަށްވެފަ އެވެ. އެގޮތުން 2015ގައި ހަތް ބޯޓެއްގެ އަގު 59 މިލިއަން ޑޮލަރަށް އަރާ ކަމަށް އޮތް ނަމަވެސް މި އަހަރު ފަސް ބޯޓެއްގެ އަގު އަރަނީ 6.5 މިލިއަން ޑޮލަރަށެވެ.\nޓްރަމްޕްގެ މުއްސަނދިކަން ދަށަށް ދިޔަ އިތުރު ސަބަބުތަކުގެ ތެރޭގައި މިދިޔަ ޖެނުއަރީ މަހުގެ ހަޔެއްގައި އޭނާއަށް ތާއިދު ކުރާ ބަޔަކު ކޮންގްރެސްއަށް ވަދެ، ހަމަނުޖެހުން ހިންގުމުން ބައެއް ކުންފުނިތަކުން ޓްރަމްޕާ ގުޅުން ކަނޑާލުން ހިމެނެ އެވެ. އެގޮތުން އެމެރިކާގެ ޕޮރޮފެޝަނަލް ގޮލްފާސް އެސޯސިއޭޝަން (ޕީޖީއޭ) އިން ވަނީ 2022ގައި ޓްރަމްޕްގެ ގޮލްފް ދަނޑެއްގައި ގޮލްފް މުބާރާތެއް ބާއްވަން ހެދި އެއްބަސްވުން އެ ހަމަނުޖެހުމާ ގުޅިގެން އުވާލައިފަ އެވެ. އަދި 1990ގެ އަހަރުތަކުގައި ޓްރަމްޕް ބަނގުރޫޓުވުމުން އޭނާއަށް ލޯނު ދިން ހަމައެކަނި ކުންފުނި ކަމަށްވާ ޑޮއިޗް ބޭންކުން ވަނީ ކޮންގްރެސް ހަމަނުޖެހުމަށް ފަހު، ޓްރަމްޕާ ވިޔަފާރި ނުކުރާނެ ކަމަށް ބުނެފަ އެވެ.\nޓްރަމްޕްގެ ރިޔާސީ ކެމްޕޭނާއި އޭނާގެ ވެރިކަމުގައި ވެސް އޭނާގެ ވިޔަފާރީގެ މުއާމަލާތްތަކާ ބެހޭ ގޮތުން އިދިކޮޅު ފަރާތްތަކުން ސުވާލު އުފައްދައި ގާނޫނާ ހިލާފުވެފައިވާ ކަމުގެ ތުހުމަތުކޮށްފައިވެ އެވެ. އަދި ނިއު ޔޯކްގެ ޕްރޮސެކިއުޓަރުން ގެންދަވަނީ އޭގެ ތެރެއިން ބައެއް ތުހުމަތުތައް ކަމަށްވާ ބޭންކް، ޓެކްސް އަދި އިންޝޫރެންސްއަށް މަކަރު ހެދުމާއި ސައްހަ ނޫން ވިޔަފާރީގެ ރެކޯޑުތައް ގެންގުޅުމުގެ ތުހުމަތުތައް ތަހުގީގު ކުރަމުންނެވެ.


ރައީސް މުޙައްމަދު ނަޝީދު ކޮޅުމަޑުލު ބުރުނި، ގުރައިދޫ އަދި ވިލުފުއްޓަށް ވަޑައިގަންނަވައިފި | President Mohamed Nasheed\nރައީސް މުޙައްމަދު ނަޝީދު ކޮޅުމަޑުލު ބުރުނި، ގުރައިދޫ އަދި ވިލުފުއްޓަށް ވަޑައިގަންނަވައިފި\nދިވެހިރައްޔިތުންގެ ޑިމޮކްރަޓިކް ޕާޓީގެ ރިޔާސީ ކެންޑިޑޭޓް ރައީސް މުޙައްމަދު ނަޝީދު ކޮޅުމަޑުލު ބުރުނި، ގުރައިދޫ އަދި ވިލުފުއްޓަށް ވަޑައިގަންނަވައިފިއެވެ. އެމަނިކުފާނުގެ މިދަތުރުފުޅުގެ ބޭނުމަކީ އެމްޑީޕީގެ ސަރުކާރުގައި ކުރައްވާނެ ކަންކަމާއި އަދި ރައްޔިތުންނާއި ބައްދަލުކުރެއްވުމާއި ރިޔާސީ ކެމްޕޭން ކުރައްވާ ހަރަކާތްތެރިންނާ ބައްދަލުކުރެއްވުމެވެ.\nމިއަދު އެންމެ ފުރަތަމަ ރައީސް ނަޝީދު ވަޑައިގެންނެވީ ތ.ބުރުންޏަށެވެ. ބުރުނީގައި ރައީސް ނަޝީދު އެރަށުގެ ސްކޫލް ޕީޓީއޭއާއި ބައްދަލުކުރެއްވިއެވެ. އަދި އެމްޑީޕީގެ ހަރުގެ ހުޅުވައިދެއްވައި އެމްޑީޕީގެ ދިދައެއް ނަންގަވައިދެއްވިއެވެ. އަދި އެމްޑީޕީއަށް ތާޢީދު ކުރައްވާ ގިނަ ޢަދަދެއްގެ ރައްޔިތުން ރައީސް ނަޝީދުގެ ހާޒިރުގައި އެމްޑީޕީއަށް ސޮއި ކުރެއްވިއެވެ.\nބުރުންޏަށްފަހު ރައީސް ނަޝީދު ދެން ވަޑައިގެންނެވީ ތ. ގުރައިދޫއަށެވެ. އެރަށުން ރައީސް ނަޝީދަށް ވަރަށް ހޫނު މަރުޙަބާއެއް ދެންނެވިއެވެ. ގުރައިދޫގައިވެސް ރައީސް ނަޝީދު އެމްޑީޕީގެ ދިދަ ނަންގަވައިދެއްވިއެވެ. އަދި އެމަނިކުފާނުގެ ހާޒިރުގައި ގިނަ ޢަދަދެއްގެ ރައްޔިތުން ވަނީ އެމްޑީޕީއަށް ސޮއި ކުރައްވާފައެވެ.\nރައީސް ނަޝީދު ދެން ވަޑައިގެންނެވީ ތ.ވިލުފުއްޓަށެވެ. ވިލުފުއްޓަށް ވަޑައިގެންނެވުމުން އެރަށުގެ ގިނަ ރައްޔިތުން ރައީސް ނަޝީދަށް މަރުހަބާ ދެންނެވިއެވެ.\nމިރޭ ވިލުފުށީގައި ބޭއްވުމަށް ހަމަޖެހިފައިވާ ޖަލްސާގައި ރައީސް ނަޝީދު ބައިވެރިވެވަޑައިގަންނަވާނެއެވެ.


Dhivehi ufedhuntha Kunming Fair gai baiveri kuran hulhuvaa laifi\nދިވެހި އުފެއްދުންތައް ކުންމިން ފެއާގައި ބައިވެރި ކުރަން ހުޅުވާލައިފި\nމީގެ ކުރިން ބޭއްވި ކުންމިން ފެއާގައި ބޭނުންކުރި ރާއްޖޭގެ ސްޓޯލެއް--\nއަންންށް ޖޫން މަހު ޗައިނާގެ ޔުނާން ޕްރޮވިންސްގެ ކުންމިންގައި ބޭއްވުމަށް ހަމަޖެހިފައިވާ "ސައުތް އެންޑް ސައުތް އީސްޓް އޭޝިޔާ ކޮމޯޑިޓީ އެކްސްޕޯ އެންޑް އިންވެސްޓްމެންޓް ފެއާ 2019" ބައިވެރިވި ވުމުގެ ފުރުސަތު ރާއްޖެއަށް ލިބިފައިވާތި، ދިވެހި ވިޔަފާރިޔަތުން މި ފެއާގައި ބައިވެރިވުމުގެ ފުރުސަތު އިކޮނޮމިކް މިނިސްޓްރީން ހުޅުވައިލައިފި އެވެ.\nޖޫން 12 އިން 18 އަށް ކުރިއަށް ގެންދަން ހަމަޖެހިފައިވާ މިފެއާގައު ދިވެހި އުފެއްދުންތަށް ޑިސްޕްލޭކޮށް ވިއްކުމުގެ ފުރުސަތުވެސް ލިބިގެންދާނެ ކަމަށް އިކޮނޮމިކް މިނިސްޓްރީން ވަނީ ބުނެފަ އެވެ. އަދި މިފެއާގެ ސަބަބުން ދިވެހި އުފެއްދުންތަށް ރާއްޖެއިން ބޭރުގައި ވިއްކުމުގައި ދިމާވަމުންދާ ދަތިތަށް ދެނެގަނެވި، އުފެއްދުންތަށް ވާދަވެރި މާކެޓްތަކުގައި ވިއްކުމަށް ފަސޭހަ ވެގެންދާނެ ކަމަށްވެސް މިނިސްޓްރީން ވަނީ ބުނެފަ އެވެ.\nއިކޮނިމިކް މިނިސްޓްރީން ބުނީ، މިފެއާގެ ސަަބަބުން ރާއްޖޭގައި އުފައްދާ ފަދަ ތަކެތި އުފައްދާ ފަރާތްތަކާ ގުޅުން ބަދަހިވެ، ދިވެހި އުފެއްދުންތަށް އުފެއްދުމުގައި ޒަމާނީ ވަސީލަތްތަށް ހޯދުމަށްވެސް މަގު ފަހިވެގެން ފދާނެ ކަމަށެވެ. މިފެއާގައު ޗައިނާގެ އުފެއްދުންތަކުގެ އިތުރުން ސައުތު އޭޝިއާ ބައްރުގެ ގިނަ ގައުމުތަކުގެ އުފެއްދުންތަށް ފެނިގެންދާނެ އެވެ.\n2017 ވަނަ އަހަރު ޗައިނާގައި ބޭއްވި މިފެއާގައި ދިވެހި އުފެއްދުމެއް ކަމަށްވާ "ކާށިތެޔޮ" ވަނީ ޗައިނާ މީހުން ކޮސްކޮށްލާފަ އެވެ. ރާއްޖެއިން އެއަހަރު ކާށިތެޔޮ ގެންދިޔައީ ކުންފުނީގެ އަމިއްލަ ލޭބަލް ޖަހައި ރަނގަޅު ފެންވަރަކަށް ބަންދު ކޮށްގެންނެވެ. އަދި އެ ކާށިތެޔޮ ފެއާގައި މާކެޓް ކޮށްފައިވަނީ، ބޮލާއި ގައިގައި ލާށް އަދި ކެއްކުމަށް ވެސް ބޭނުން ކުރެވޭނެ ތެލެއްގެ ގޮތުގައި އެވެ.\nދިވެހި ކާށިތެޔޮ ފުޅިތަކެއް ޗައިނާ ދެ މީހަކު 2017 ވަނަ އަހަރު ބޭއްވި ފެއާގެ ތެރެއިން ދައްކާލަނީ\nފެއާގައި ބައިވެރިވުމަށް ޝައުގުވެރިވާ ފަރާތްތަށް ފެއާގައި ބައިވެރިވުމަށް އިކޮނިމިކް މިނިސްޓްރީން ދޫކުރާ ފޯމް ފުރިހަމަކުރުމަށްފަހު އަންނަށް އެޕްރީލް މަހު 11 ވަނަ ދުވަހުގެ މެންދުރު 2:00 ކުރިން ބޮޑިތަކުރުފާނު މަގުގުގައި ހުންނަށް މިނިސްޓްރީގެ އޮފީހަށް ހުށަހަޅަން ޖެހޭނެ ކަމަށް އިކޮނޮމިކް މިނިސްޓްރީން ވަނީ ބުނެފަ އެވެ.\nއިކޮނޮމިކް މިނިސްޓްރީން އިތުރަށް ބުނީ ފެއާގައި ބައިވެރިވުމަށް ހުށަހަޅާ ފަރާތްތަކުން ފެއާގެ ހަރަދު ހަމަޖައްސަން ޖެހޭނީ އަމިއްލަ އަށް ކަމަށެވެ. އެކަމަކު ފެއާގައި ބައިވެރިވާ ފަރާތްތަކަށް ބޭނުންވާ އެހީތެރިކަން މިނިސްޓްރީގެ ފަރާތުން ފޯރު ކޮށްދޭނެ އެވެ.\nޗައިނާ މިނިސްޓްރީ އޮފް އިކޮނޮމިކް ޑިވެލޮޕްެމަންޓް ކުންމިން ފެއާ\nރާއްޖޭގެ ބައިވެރިވުމާއެކު ކުންމިން ފެއާ ފަށައިިފި\nއިތުރު 1500 އަށްވުރެ ގިނަ ކުންފުނި އުވާލަނީ


Kangana anekkaaves bollwood hiluvaalaifi\nކަންގަނާ ރަނާވަތުގެ ވަރަށް ވަރުގަދަ އިންޓަވިއުއެއް ޓީވީ ޗެނަލަކުން ދެއްކުމާ ގުޅިގެން އަނެއްކާ ވެސް ބޮލީވުޑް ގިނަ ބައެއްގެ ނުރުހުން އޭނާއަށް އަމާޒު ވެއްޖެ އެވެ. ކަންގަނާގެ މިފަހަރުގެ އިންޓަވިއުގައި މިހާރު އިންޑަސްޓްރީގައި ތިބި އެންމެ ވަރުގަދަ މީހުންގެ ތެރޭގައި ހިމެނޭ އަދިތުޔާ ޗޯޕްޅާ އާއި ކަރަން ޖޯހަރް އަދި މަހޭޝް ބަޓް އާއި ޖާވީދު އަޚްތަރަށް ބަހުގެ ހަމަލަތައް ރައްދު ކޮށްފައި ވެއެވެ.\nކަންގަނާގެ އިންޓަވިއުގައި ބޮޑަށް އަލިއަޅުވާލީ އިންޑަސްޓްރީގައި އޮތް ތަފާތު ކުރުންތަކުގެ މައްޗަށެވެ. އަދި އޭނާގެ ކެރިއަރު ފުނޑުފުނޑު ކޮށްލައި މާލީ ގޮތުން ގެއްލުންދީ އޭނާއަށް ލަނޑު ދޭން އިންޑަސްޓްރީގެ ބައެއް މީހުން ވަރަށް މަސައްކަތް ކޮށްފައިވާ ކަމަށް ބުންޏެވެ.\nކަންގަނާގެ ރުޅި އަމާޒުވީ މީހުންނާ އޭނާ މުޚާތަބު ކުރަނީ "މޫވީ މާފިއާ" ގެ ނަމުންނެވެ. ދާދިފަހުން އަމިއްލައަށް މަރުވި އެކްޓަރު ސުޝާންތު ސިންގް ރާޖްޕޫތުގެ ކެރިއަރު ވެސް ވަރަށް ރާވައިގެން މިމީސްމީހުން ވެގެން ހަލާކުކޮށްލިކަމުގެ ތުހުމަތު ވެސް ކަންގަނާ ކުރި އެވެ.\nކަންގަނާ ތުހުމަތުކުރި ގޮތުގައި ޔާޝްރާޖް ފިލްމްސްގެ އިސްވެރިޔާ އަދިތުޔާ ޗޯޕްޅާ ވަނީ ސުޝާންތުގެ ސިކުނޑިއަށް ގެއްލުން ލިބޭ ކަހަލަ ގޮތަކަށް އޭނާއާ ދޭތެރޭ ކަންތައް ކޮށްފަ އެވެ. އަދި ސުޝާންތުގެ "ޑްރައިވް" އޮންލައިންކޮށް ރިލީޒްކޮށް ކަރަން ޖޯހަރް ވަނީ ސުޝާންތުގެ ކެރިއަރަށް ހުރަސް އަޅާފަ އެވެ.\nކަންގަނާ ބުނި ގޮތުގައި ސަންޖޭ ލީލާ ބާންސާލީގެ ފިލްމުގައި ސުޝާންތަށް މަސައްކަތް ކުރުމުގެ ހުއްދަ އަދިތުޔާ ޗޯޕްޅާގެ ޔާޝްރާޖް ފިލްމްސް އިން ނުދިނީ ކަމަށެވެ. އަދި ސުޝާންތުގެ މަރާ ގުޅިގެން މިހާރު ކުރިޔަށްދާ ތަހުގީގަށް ބޮލީވުޑްގެ ބޮޑެތި މީހުން ހާޒިރުކުރުމަށް ފުލުހުންނަށް ނުކުޅެދިފައިވާ ކަމަށް ބުނެ އެ މީހުންނަށް ވެސް ކަންގަނާގެ ރުޅިގަނޑު ބޭލި އެވެ.\nނަމަވެސް މުމްބައި ފުލުހުންގެ ތަހުގީގަށް އަދިތުޔާ ޗޯޕްޅާ ވެސް ފުލުހަށް ހާޒިރުކޮށް ބަޔާން ނަގާފައި ވެއެވެ. އަދި ޑައިރެކްޓަރު ޝޭކަރް ކަޕޫރާއި ބާންސާލީ ފަދަ ގިނަ ބައެއްގެ ބަޔާންތައް ވެސް ނަގާފައި ވެއެވެ.\nކަންގަނާ ތުހުމަތު ކުރި ގޮތުގައި ޔާޝްރާޖުން ޕްރޮޑިއުސްކުރި ސަލްމާން ޚާންގެ "ސުލްތާން"ގެ ބަތަލާގެ ބައި އޭނާ ގަބޫލު ނުކުރުމުން އަދިތުޔާ ޗޯޕްޅާ އޭނާއަށް ބިރުދެއްކި އެވެ. އޭނާގެ ކެރިއަރަށް ނިމުނީކަމަށް ބުނި ކަމަށެވެ. އަދި މަހޭޝް ބަޓްގެ ފިލްމެއްގެ ސްކްރިޕްޓް ކަމުނުގޮސްގެން ގަބޫލުނުކުރުމުން އޭނާ ކަންގަނާ އާ ދިމާލަށް ބޫޓުކިބަ ހޫރާލި ކަމަށް ވެސް ކަންގަނާ ބުންޏެވެ.\nކަންގަނާ އިތުރަށް ބުނީ ސުޝާންތުގެ މައްސަލައިގައި އޭނާ ދައްކަމުންދާ ވާޙަކަ ތަކަކީ ހަގީގަތެއްކަން ސާބިތުކޮށް ނުދެވިއްޖެނަމަ އިންޑިޔާ ސަރުކާރުން އޭނާއަށް ދީފައިވާ އެ ގައުމުގެ އެންމެ ޝަރަފުވެރި އެއް އެވޯޑު ކަމަކަށްވާ ޕަދްމާޝްރީ އެވޯޑޫ އަނބުރާ ސަރުކާރާ ހަވާލުކުރަން އޭނާ ތައްޔާރެވެ.\nކަންގަނާ މި އިންޓަވިއުގައި ދެއްކި ވާހަކަ ތަކަށް ބައެއް އެކްޓަރުންނާއި ޑައިރެކްޓަރުން ސޯޝަލް މީޑިއާގައި ދަނީ ޚިޔާލު ފާޅު ކުރަމުންނެވެ. އެމީހުންގެ ކޮމެންޓްތަކުން ޔަގީންވަނީ އިންޑަސްޓްރީ ވަރަށް ބޮޑަށް ދެބައިވެފައިވާ ކަމެވެ. އެއްބަޔަކު ކަންގަނާ ދެއްކި ވާހަކަތަކަށް ތާއީދުކުރިއިރު އަނެއްބަޔަކު ތާއީދުކުރީ ކަރަން ޖޯހަރް މެންނަށެވެ.\nކުޅަދާނަ ބަތަލާ ތާޕްސީ ޕަންނޫގެ ހަމަލަ އަމާޒުވީ ކަންގަނާ އަށެވެ. އޭނާ ބުނީ މީހެއްގެ މަރުން ފައިދާނަގަން ކަންގަނާ އުޅޭ ކަމަށެވެ. އަދި އެމީހުންނަށް އިންޑަސްޓްރީގައި ރަނގަޅު މަގާމެއް ހޯދައިދިން މީހުންނަށް މަލާމާތްކޮށް އެއްޗެތިކިޔުމަކީ އޭނާ ދުވަހަކުވެސް ކުރާނެ ކަމެއް ނޫނެވެ.\n"އަހަރެންނަށް ވެސް ވަރަށް ގިނަ މައްސަލަތައް ދިމާވި. ނަމަވެސް އެކަން ހަނދާންކޮށް ރުޅިއައިސް މީހުންނަށް އެ ރުޅި ބޭލުމަކީ އަހަރެން ކުރާނެ ކަމެއް ނޫން،" ތާޕްސީ ބުނެފައި ވެއެވެ.\nކަންގަނާއަށް ތާއީދުކުރި އެކްޓަރުންގެ ތެރޭގައި ކުރީގެ ބަތަލާ އަދި ޓިވީ ހޯސްޓް ސިމީ ގަރެވާލް ހިމެނެ އެވެ. ސިމީގެ ޓުވީޓެއްގައި ބުނެފައިވާ ގޮތުގައި އޭނާގެ ރަން ޒަމާނުގައި އޭނާގެ ކެރިއަރު ހަލާކުކޮށްލަން ވެސް އިންޑަސްޓްރީގެ ވަރުގަދަ މީހަކު މަސައްކަތް ކުރި އެވެ. ނަމަވެސް ކަންގަނާ ގޮތަށް ކެރިގެން އެމީހުންނާ ކުރިމަތިލާނެ ހިތްވަރެއް އޭނާއަކަށް ނުލިބުނެވެ.\nޑައިރެކްޓަރު ހަންސަލް މެހެތާ ބުނި ގޮތުގައި ގްރޫޕް ހަދައިގެން އުޅޭ ބަޔަކު ވެސް ބޮލީވުޑްގައި އުޅޭކަން އެއީ ހަގީގަތެކެވެ. މިއީ އާއްމުކޮށް ވެސް މީހުންގެ ތަބީއަތުގައި ހުންނަ ކަމެއް ކަމަށާއި އެކުގައި އުޅޭ ބަޔަކު ގްރޫޕް ހެދިޔަސް އަނެއްބަޔަކަށް ބުލީކޮށް ނުހަދާނަމަ އެއީ މައްސަލައެއް ނޫން ކަމަށެވެ.


Salman aai Shah Rukh ge keumuge aadhathah Farah kiyaidheefi\nސަލްމާނާއި ޝާހް ރުކްގެ ކެއުމުގެ އާދަތައް ފަރާ ކިޔައިދީފި\nއަނިލް ކަޕޫރުގެ ކައްކާ ޝޯ\nމަޝްހޫރު ކޯރިއޮގްރާފަރު އަދި ޑައިރެކްޓަރު ފަރާ ޚާން ދަދިފަހުން ކެއްކުމާ ބެހޭ ޝޯ "ސްޓާ ވާސަސް ފުޑް ސީޒަން 2" ގައި މެހެމާނެއްގެ ގޮތުން ބައިވެރިވި އެވެ. މި ޝޯގައި އަނިލް ކަޕޫރުގެ ކެއްކުމުގެ ހުނަރުތައް އޭނާ ބެލުންތެރިންނަށް ދައްކަ އެވެ. އަދި ޝޯގެ މެހެމާނުންގެ ގޮތުގައި އެކި ފަންނާނުން ކޮންމެ އެޕިސޯޑެއްގައި ވެސް ބައިވެރިވެ އެވެ.\nއެންމެ ފަހުން ދެއްކި އެޕިސޯޑުގައި އަނިލްގެ މެހެމާނެއްގެ ގޮތުގައި ބައިވެރިވީ ފަރާ އެވެ. ފަރާގެ ވަރަށް ގާތް ދެ އެކުވެރިން އަދި ބޮލީވުޑްގެ މަޝްހޫރު ދެ އެކްޓަރުން ކަމަށްވާ ސަލްމާން ޚާނާއި ޝާހް ރުކް ޚާނުގެ ކެއުމުގެ އާދަތައް ގެންގުޅޭ ގޮތާ ބެހޭ ގޮތުން އަނިލް ވަނީ ފަރާ އާ ސުވާލު ކޮށްފަ އެވެ.\nފަރާ ބުނި ގޮތުގައި އޭނާއަށް އަބަދުވެސް ފެންނަނީ ޝާހް ރުކް ތަންދޫރީ ޗިކަން ކާ ތަނެވެ. އެއާއެކު ބަތް، ރޮށި އަދި ޕާން ފަދަ އެއްޗެތި ވެސް ނުކައި ހުސް ތަންދޫރީ ޗިކަން އަބަދު ވެސް ޝާހް ރުކް ކާ ކަމަށް ފަރާ ބުންޏެވެ.\nސަލްމާންގެ ހަށިގަނޑު ވަރަށް ފިޓްކޮށް ރީއްޗަށް ހުއްޓަސް އޭނާއަކީ ކެއުމަށް އެއްގޮތަކަށް ވެސް ބަލާ މީހެއް ނޫން ކަމަށް ފަރާ ބުންޏެވެ.\n"ބަތް، ބިރިޔާނި، ރޮށި ފަދަ ހުރިހާ އެއްޗިއްސެއް ސަލްމާން ކާނެ. އެކަމަކު ވެސް އެހާ ފިޓްކޮށް ހުންނަނީ،" ފަރާ ބުންޏެވެ.\nމި ޝޯގައި އަނިލް ވަނީ އޭނާގެ ކެއުމުގެ އާދަ ހުންނަ ގޮތް ވެސް ކިޔައިދީފަ އެވެ. އަނިލް ބުނި ގޮތުގައި އޭނާ ހެނދުނު ސައިގެ ގޮތުގައި ބޭނުން ކުރަނީ ބިހާއި ޓޯސްޓެވެ. އަދި މަސައްކަތުގައި އުޅޭނަމަ މެންދުރު ނުކާ ކަމަށާއި ގޭގައި ހުންނަ ދުވަސްތަކުގައި މެންދުރު ކެއުން ކާ ކަމަށް އަނިލް ބުންޏެވެ.\nއަނިލް ބުނި ގޮތުގައި މެންދުރު އާންމުކޮށް އޭނާ ކަނީ ބަތާއި ކުކުޅު، ކަންބަޅިމަސް ނޫނީ ކަނޑުމަހެވެ.\nޝާހްރުކް ހާން ސަލްމާން ހާން\nޑްރަގް މައްސަލައެއްގައި ޝާހުގެ ދަރިފުޅު ހައްޔަރުކޮށްފި\nޝާހްރުކް އާއި ކޮފީ، ދުވަހަކުވެސް ވަކި ނުވެވޭނެ!\nޝާހްރުކް "ޕަތާން" ކުޅެދެނީ 100 ކްރޯޑަށް!


REPORT: Sarukaaru hingumu ge thereyah SOE committee vannaneetha? | Mihaaru\nސަރުކާރުގެ ކުންފުނިތަކާއި މާލީ އިދާރާތަކުގެ އިސް ބައެއް ބޭފުޅުން އެސްއޯއީ ކޮމިޓީގައި --- ފޮޓޯ: ހުސެއިން ވަހީދު/ މިހާރު\nސަރުކާރު ހިންގުމުގެ ތެރެއަށް އެސްއޯއީ ކޮމިޓީ ވަންނަނީތަ؟\n25 ޖުލައި 2019 - 08:36 65 comments\nރައްޔިތުންގެ މަޖިލިސް ވަރަށް ހީވާގިކަމާ އެކު މަސައްކަތްކުރާތަން މިހާރު ފެނެ އެވެ. ޒުވާން މަޖިލިހަށް ދެ މަހެއްހާ ދުވަސް ވީ އިރު، 25 ޖަލްސާ ބާއްވައި ކޮންމެ ޖަލްސާއަކަށް ފަސް ގަޑިއިރަށް ވުރެ ގިނަ އިރު ހޭދަކޮށްފި އެވެ. ފުލުފުލުގައި ބާއްވާ ކޮމިޓީތަކުގެ މަސައްކަތުގައި މެމްބަރުން އުޅުއްވަނީ އަވަދިނެތި އެވެ. ގިނަ ފަހަރު ޖަލްސާތަކާއި ކޮމިޓީތައް ނިންމާލަނީ ކުރާ ބަހުސްތަކަށް ނިމުމެއް ނެތި އެވެ.\nމަޖިލިހުގެ 17 ކޮމިޓީގެ ތެރެއިން އެންމެ ގިނަ ބައްދަލުވުންތައް ބާއްވާ އެއް ކޮމިޓީއަކީ ސްޓޭޓް އޯންޑް އެންޓަޕްރައިސަސް ކޮމިޓީ (އެސްއޯއީ) އެވެ. އެމްޑީޕީ މެމްބަރުންގެ އަޣުލަބިއްޔަތު އޮންނަ ކޮމިޓީގެ ޒިންމާއަކީ ދައުލަތް ހިއްސާވާ ކުންފުނިތަކާއި ވިޔަފާރި އިދާރާތަކުގެ ކަންކަން ބެލުމެވެ. މަޖިލިހުގައި އަލަށް ހެދި ގަވައިދުގައި އެކަން އޮތީ ވަރަށް ސާފުކޮށް ފަހިކޮށްދީފަ އެވެ. ދައުލަތް ހިއްސާވާ ކުންފުނިތަކާއި ވިޔަފާރި އިދާރާތައް ޒިންމާދާރު ކުރުވުމުގެ ހުރިހާ ބާރެއް ހެން އެސްއޯއީ އަށް އެބަ އޮތެވެ.\nއެކަމަކު އެ ކޮމިޓީން މިހާރު ކަންކަންކުރަނީ މަޖިލިހުގެ ސަރަހައްދީ ރޮނގަށް ވުރެ މާ ފުޅާކޮށް ކަމަށް، އެއްބަޔަކު ގަބޫލުކުރެ އެވެ. ހިޔާލު ތަފާތުވާ މީހުންގެ ނަޒަރުގައި އެސްއޯއީ އަކީ އޮންނަން ޖެހޭ ކޮމިޓީއެއް ވެސް ނޫނެވެ. ސަރުކާރުގެ ކުންފުނިތަކާއި ވިޔަފާރި އިދާރާތަކުގެ ބެލެނިވެރި ފަރާތުގެ ގޮތުގައި، ގާނޫނުން ކަނޑައަޅާފައިވާ ޕްރައިވެޓައިޒޭޝަން ބޯޑަށް ވުރެ އެސްއޯއީގެ ބާރު ގަދަނުކުރެވޭނެ ކަމަށް، އެ މީހުން ދެކެ އެވެ.\nބައެއް އެސްއޯއީ ފެންނަނީ ކުންފުނިތަކުގެ ވެރިން ހާޒިރުކޮށް "ތަހުގީގުކުރާ" ތަން ކަމަށް، އެ އުސޫލާ ދެކޮޅު ބައެއް މީހުން ބުނެ އެވެ. މިއީ، އެގޮތަށް ބުނާ މީހުންގެ ނަޒަރުގައި، ސަރުކާރު ހިންގުމުގެ ބާރުގެ ތެރެއަށް މަޖިލިސް ވަނުމެވެ. އޭގެ އިތުރުން އެސްއޮއީ ކޮމިޓީގައި ގިނަ އިން ވިޔަފާރިވެރިން ތިބުމަކީ ވެސް ކަންބޮޑުވުމެކެވެ.\nއަނެއް ބަޔަކު ދެކޭ ގޮތުގައި ސަރުކާރުގެ ކުންފުނިތަކާ ގުޅޭ ކަންކަން ކުރީގެ މަޖިލިސްތަކުގެ މާލިއްޔަތު ކޮމިޓީން ބެލިކަމުގައި ވިޔަސް، އެއީ އެ ކޮމިޓީ އަށް އޮތް ބުރައެކެވެ. ގިނަ މައްސަލަތައް ކޮމިޓީގައި ބެލޭވަރެއް ނުވެ އެވެ. އެހެންވެ އެސްއޯއީގެ ނަމުގައި ވަކި ކޮމިޓީއެއް ހަދަން މަޖުބޫރުވީ ކަމަށް، އެ އުސޫލަށް ތާއީދުކުރާ މީހުން ދެކެ އެވެ. އެމީހުންގެ ހިޔާލުގައި އެސްއޯއީ ކޮމިޓީން ހިންގަނީކީ ތަހުގީގެއް ނޫނެވެ. ކުންފުނިތަކުގެ ވެރިން ހާޒިރުކުރުމުން ކުރީގެ ކަންކަން ބޭޒާރުވާތީ މިހާރުގެ އިދިކޮޅު ފަރާތްތަކުން ހުއްޖަތެއް ދައްކަނީ ކަމަށް އެ މީހުން ދެކެ އެވެ.\nއެސްއޯއީ ކޮމިޓީގެ މަސްއޫލިއްޔަތުތަކުގެ ތެރޭގައި ދައުލަތް ހިއްސާވާ ކުންފުނިތަކާއި ވިޔަފާރި އިދާރާތަކުގެ މާލީ ހިސާބުތައް ބަލައި ދިރާސާ ކުރުން ހިމެނެ އެވެ. އެ ތަންތަން ހިނގަމުން ދަނީ ނުވަތަ ހިންގަނީ ހަރުދަނާ ވިޔަފާރީގެ އުސޫލުންތޯ ބެލުމާއި ހިންގުން ހަރުދަނާ ކުރުމަށް އެއްވެސް މަސައްކަތެއް ކުރޭތޯ އާއި މާލީ ހާލަތު ދަނީ ހަރުދަނާވަމުންތޯ ނުވަތަ ނިކަމެތިވަމުންތޯ ބެލުން ވެސް ހިމެނެ އެވެ.\nސަރުކާރުގެ ކުންފުނިތަކުގެ ވެރިންތަކެއް މަޖިލިހުގެ އެސްއޯއީ ކޮމިޓީގައި. --- ފޮޓޯ: ހުސެއިން ވަހީދު/ މިހާރު\nބައެއް މީހުންގެ ނަޒަރުގައި މަޖިލިހުގެ ކޮމިޓީއަކަށް ކުރެވޭނެ ހަމައެކަނި ކަމަކީ ދައުލަތް ހިއްސާވާ ކުންފުނިތަކާއި ވިޔަފާރި އިދާރާތަކުގެ މާލީ ހިސާބުތައް ބަލައި ދިރާސާ ކުރުން އެކަންޏެވެ. އެ ތަންތަނުގެ އެތެރޭގެ ކަންކަމާއި ނިންމުންތަކާ ގުޅޭ ގޮތުން މަޖިލިހަށް ހާޒިރުކޮށް ޖަވާބުދާރީއެއް ނުކުރެވޭނެ އެވެ.\nއޭގެ އެއް މިސާލެއްގެ ގޮތުގައި އެމީހުން ނެގީ މޯލްޑިވިއަން ހިންގާ ކުންފުނި، އައިލެންޑް އޭވިއޭޝަން ސާވިސަސް (އައިއޭއެސް) ގެ މުވައްޒަފުންގެ މުސާރަ ބޮޑުކުރި މައްސަލައިގައި އެ ކުންފުނީގެ ވެރިން އެސްއޯއީ ކޮމިޓީ އަށް ހާޒިރު ކުރުމެވެ. ހަގީގަތަކީ މުވައްޒަފުންގެ މުސާރަ ބޮޑުކުރާނީ ފިނޭންސް މިނިސްޓްރީގެ ލަފާގެ މަތިން ކަމެވެ. އެހެންކަމުން ޖަވާބުދާރީ ކުރުވަން ޖެހޭނީ ފިނޭންސް މިނިސްޓްރީ ނުވަތަ މިނިވަން ބޯޑެއްގެ ގޮތުގައި އޮންނަ ޕްރައިވެޓައިޒޭޝަން ބޯޑުގެ ވެރިންނެވެ.\nގާނޫނީ ވަކީލަކު ވިދާޅުވީ އެސްއޯއީ ކޮމިޓީގެ މަސައްކަތް ހިނގާ ގޮތުން ސަރުކާރުގެ ކަންކަމުގެ ތެރެއަށް ވަރަށް ބޮޑަށް ވަންނަމުންދާ މަންޒަރު ފެންނަ ކަމަށެވެ. ގާނޫނުއަސާސީން މަޖިލިހަށް ދީފައި އޮންނަ ބާރަކީ ގާނޫނު ހެދުމާއި ޖަވާބުދާރީކުރުވުން ކަމަށްވީ އިރު، ޖަވާބުދާރީ ކުރުވުމަށް ވުރެ ބޮޑަށް ބައެއް ކޮމިޓީތަކުން މަސައްކަތް ކުރަމުން އަންނަ ކަމަށް ވެސް އޭނާ ވިދާޅުވި އެވެ.\n"އެންމެ ބޮޑަށް ފާހަގަކުރެވޭ ތަނަކީ އެސްއޯއީ ކޮމިޓީ. އެސްއޯއީ ކޮމިޓީން ސަރުކާރުގެ ކުންފުނިތަކުގެ ކަންކަން ބަލަން ފެށީމަ ވާ ގޮތަކީ ގާނޫނީ ގޮތުން ބަލާ އިރު، ޕްރައިވެޓައިޒޭޝަން ބޯޑުގެ މައްޗަށް މަތިކޮށްފައި އޮންނަ ޒިންމާއެއްގެ ތެރެއަށް މި ވަދެވެނީ،" އެ ވަކީލް ވިދާޅުވި އެވެ.\nއޭނާ ވެސް ދެކެވަޑައިގަންނަވާ ގޮތުގައި ސަރުކާރު ހިއްސާވާ ކުންފުނިތަކުން ނުވަތަ މާލީ އިދާރާތަކުން ކުރާ ގޯސް ކަންތައްތަކުގެ ސަބަބުން އާންމުކޮށް މަޖިލިހަށް ހާޒިރު ކުރެވެން ވާނީ ޕްރައިވެޓައިޒޭޝަން ބޯޑު ނުވަތަ ފިނޭންސް މިނިސްޓްރީ އެވެ.\n"އެއްވެސް ކުންފުންޏަކުން ގާނޫނާ ހިލާފު ކަމެއް ކޮށްފި ނަމަ، އަޅަން ޖެހޭ ފިޔަވަޅުތައް އެޅުމުގެ މެންޑޭޓް އޮންނަނީ އެ ބޯޑަށް. މީގައި ރަނގަޅު ޕްރޮސެސްއަކީ ގާނޫނާ ހިލާފު ކަމެއް ކުރާ ނަމަ، ބޯޑުން އެ މައްސަލައެއް ބަލާފައި އަޅަން ޖެހޭ ފިޔަވަޅެއް އެޅުން،" އެ ވަކީލް ވިދާޅުވި އެވެ.\n"ރައްޔިތުންގެ މަޖިލިހަށް ގެނެސް ޖަވާބުދާރީ ކުރުވަން ޖެހޭނީ އެ ބޯޑުން. ސަރުކާރުގެ ގިނަ ކުންފުނިތަކަކީ ދައުލަތުން ހަރަދުކޮށްގެން ހިންގާ ކުންފުނިތަކަށް ވާތީ އާއި ދައުލަތުގެ ކުންފުނިތަކުގެ ބެލެނިވެރި ފަރާތަކީ ފިނޭންސް މިނިސްޓްރީ. ފިނޭންސް މިނިސްޓަރު ހާޒިރުކޮށް ޖަވާބުދާރީ ކުރުވަން ޖެހޭނީ."\nދައުލަތުގެ ވިޔަފާރި ތަންތަން ޕްރައިވެޓައިޒް ކުރުމާއި ކޯޕަރޭޓައިޒް ކުރުމާއި މޮނިޓަކޮށް އިވެލުއޭޓް ކުރުމުގެ ގާނޫނުގައި އެ ތަންތަން ހިނގާ ނުހިނގާ ގޮތް ބެލުން ފަދަ ޕްރައިވެޓައިޒޭޝަން ބޯޑަށް ލިބިގެންވާ ބައެއް ބާރުތައް ވަނީ އެސްއޯއީ ކޮމިޓީގެ މަސްއޫލިއްޔަތުތަކުގެ ތެރޭގައި ހިމަނައިފަ އެވެ.\nއެސްއޯއީ ކޮމިޓީގެ މުގައްރިރު އަދި ހުޅުދޫ ދާއިރާގެ މެމްބަރު އިލްޔާސް ލަބީބް ވިދާޅުވީ އެ ކޮމިޓީއަކީ ތަހުގީގީ އިދާރާއެއް ނޫން ކމަށެވެ. އެސްއޯއީ ކޮމިޓީން ބަލަނީ ކުންފުންޏެއް ނުވަތަ މާލީ އިދާރާއެއްގެ ނިންމުންތައް ނިންމަނީ އުސޫލުތަކުގެ ތެރެއިންތޯ އެކަނި ކަމަށް އޭނާ ވިދާޅުވި އެވެ.\nހުޅުދޫ ދާއިރާގެ މެމްބަރު އިލްޔާސް ލަބީބް (ކ-2): އެސްއޯއީ ކޮމިޓީން ތަހުގީގު ނުހިންގާ ކަމަށް ވިދާޅުވި. --- ފޮޓޯ: ހުސެއިން ވަހީދު/ މިހާރު\n"އަޅުގަނޑުމެން ނުބެހޭނަން އެމީހުންގެ ހިންގުމުގެ އެއްވެސް ކަމަކާ. އަޅުގަނޑުމެން ތަހުގީގެއް ވެސް ނުކުރަން. ޕްރޮސެސް އޮތް ގޮތް ސާފުކުރަން ބޭނުން ވަނީ،" އެމްޑީޕީގެ ޕާލަމެންޓްރީ ގްރޫޕްގެ ޑެޕިއުޓީ ލީޑަރު ކަން ވެސް ކުރައްވަމުން އަންނަ އިލްޔާސް ވިދާޅުވި އެވެ.\nއޭނާ ވިދާޅުވި ގޮތުގައި އެސްއޯއީ ކޮމިޓީގެ މަސްއޫލިއްޔަތަކީ އެ ކޮމިޓީއަށް ހުށަހަޅާ މައްސަލަތައް ބަލައި ގާނޫނާއި ގަވައިދާ ހިލާފަށް ކަމެއް ކުރާ ނަމަ، ރަނގަޅު ކުރަން އަންގާނީތޯ ނުވަތަ ޕްރައިވެޓައިޒޭޝަން ބޯޑުން ފިޔަވަޅު އަޅަން ޖެހޭ ކަމެއްތޯ ނިންމައި އެ ތަންތަނަށް އެންގުމެވެ.\nކޮރަޕްޝަންގެ މައްސަލައެއް ނަމަ، އޭސީސީ އަދި ޖިނާއީ ތަހުގީގެއް ކުރަން އޮވެއްޖެ ނަމަ، ފުލުހުން ތަހުގީގުކޮށް ދިނުމަށް އެދުމުގެ ބާރު އެބަ އޮތް ކަމަށް އޭނާ ވިދާޅުވި އެވެ. އަދި ބަރާބަރަށް ކަމެއް ކޮށްފައި އޮތް ނަމަ، އެކަން ވެސް ފާހަގަކުރާނެ ކަމަށް އޭނާ ވިދާޅުވި އެވެ.\nއެކަމަކު ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވީ އެސްއޯއީ ކޮމިޓީގެ މަސްއޫލިއްޔަތުތައް އެހާ ފުޅާކޮށް އޮތުމަކީ މައްސަލައެއް ކަމަށެވެ. މަޖިލިހުން ފެންނަނީ ތަހުގީގީ އިދާރާއަކުން މަސައްކަތް ކުރާ ގޮތަށް މަޖިލިސް ބައްޓަން ކުރެވިގެންދާ ތަން ކަމަށް އޭނާ ވިދާޅުވި އެވެ. އެއީ އޭނާ ގަބޫލުކުރައްވާ ގޮތުގައި، ހުރިހާ ބާރުތަކެއް މަޖިލިހަށް ޖަމާކުރުމެވެ.\n"އެއީ އެންމެ ރަނގަޅު ގޮތް ކަމަކަށް ނުދެކެން. ބައެއް ތަންތަނުގައި ހުންނާނެ އަމިއްލަ ފަރުދުންނާއި އެހެނިހެން ކަންކަމާ ގުޅޭ ބައިވަރު ސިއްރުތައް. މުއާމަލާތްތަކާއި ޓްރާންސެކްޝަންތަކާ އެއްޗެހި. އަސްލު ކުންފުނިތަކާއި މާލީ އިދާރާތަކުގެ އަގު ވައްޓާލާ މަންޒަރު އަޅުގަނޑަށް ފެންނަނީ،" ޝިޔާމް ވިދާޅުވި އެވެ.\nއޭނާ ވިދާޅުވި ގޮތުގައި އެސްއޯއީ ކޮމިޓީ އޮތުމުގެ ބޭނުމެއް ނެތެވެ. ސަބަބެއްގެ ގޮތުގައި އޭނާ ދެއްކެވީ މާލިއްޔަތު ކޮމިޓީ އާއި އެސްއޯއީ ކޮމިޓީގެ މަސްއޫލިއްޔަތުތައް ފުށުއެރުމެވެ. ޕާޓީއެއްގެ މެމްބަރުން ގިނަވިއޭ ކިޔާފައި ކޮމިޓީއެއް އުފެއްދީމަ ހާސިލްކުރަން ބޭނުންވާ ނަތީޖާއެއް ނުނިކުންނާނެ ކަމަށް އޭނާ ވިދާޅުވި އެވެ. އޭގެ ބަދަލުގައި ދެން ނުކުންނާނެ މައްސަލަތައް މާ ގިނަ ކަމަށް ޝިޔާމް ގަބޫލުކުރައްވަ އެވެ.\n"ސަރުކާރު ހިންގަން މި ތިބޭ މީހުން މަޖިލިހަށް ހާޒިރުކޮށްގެން އެމީހުން ގިނަ ވަގުތު މަޖިލިހުގައި ހޭދަކުރުމަކީ ސަރުކާރަށް މަޖިލިހުން ކުރާ ޖެއްސުމެއްގެ ގޮތުގައި ބަލަނީ. އަޅުގަނޑު ގަބޫލުކުރަނީ މިކަމުގެ ގެއްލުން ސަރުކާރަށް ވަރަށް ބޮޑަށް އަންނާނެ ކަމަށް،" ޝިޔާމް ވިދާޅުވި އެވެ.\nއިލްޔާސް ވިދާޅުވީ މާލިއްޔަތު ކޮމިޓީ އާއި އެސްއޯއީ ކޮމިޓީގެ މަސްއޫލިއްޔަތުތަކުގެ ތެރޭގައި އެއް ގޮތް ކަންތައްތަކެއް ހުރުމުން ފުށުނަރާ ގޮތަށް ގަވައިދު އަލުން އިސްލާހުކޮށްފައިވާ ކަމަށެވެ. އަދި މާލިއްޔަތު ކޮމިޓީ އާއި އެސްއޯއީ ކޮމިޓީގެ މަސައްކަތްތައް ބައްޓަން ކުރަނީ ގުޅިގެން ކަމަށް ވެސް އޭނާ ވިދާޅުވި އެވެ. އެހެންވެ، އިލްޔާސް ވިދާޅުވީ، ފުށުއެރުންތަކެއް މިހާރު ނޫޅޭނެ ކަމަށެވެ.\nއަވަށްޓެރި ސްރީ ލަންކާގައި ވެސް ކުންފުނިތަކަށް ހާއްސަ އެސްއޯއީ ކޮމިޓީއެއް މަޖިލިހުގައި ހަދާފައި އޮންނަ ކަން ފާހަގަކުރައްވައި އިލްޔާސް ވިދާޅުވި ގޮތުގައި މަޖިލިހުން މަސައްކަތް ކުރަނީ ސަރުކާރާ އެކީގަ އެވެ. ސަރުކާރަށް ޖެއްސުން ކުރުމުގެ ނިޔަތެއް ނެތް ކަމަށް ވެސް އޭނާ ވިދާޅުވި އެވެ. ސަރުކާރާއި މަޖިލިހާ އެކީގައި މަސައްކަތްކުރާ ކުރާ ނަމަ، އިލްޔާސް ވިދާޅުވީ، ރައްޔިތުންނަށް އޭގެ މަންފާ ލިބޭނެ ކަމަށެވެ.\nއޭނާ ވިދާޅުވި ގޮތުގައި މަޖިލިހުގެ ކޮމިޓީތަކަށް ސަރުކާރުގެ ވުޒާރާތަކާއި މިނިވަން މުއައްސަސާތަކާއި މާލީ އިދާރާތަކާއި ކުންފުނިތަކުގެ ވެރިން ހާޒިރު ކުރަން ޖެހުނީ ވޭތުވެދިޔަ ފަސް އަހަރު ރައްޔިތުންގެ މަޖިލިހަށް އެ މީހުން ޖަވާބުދާރީ ކުރެވިފައި ނުވާތީ އެވެ. އެހެންކަމުން މިހާރުގެ އިދިކޮޅު ފަރާތްތަކުން "މޭކަރާނެ" ކަމަށް އޭނާ ވިދާޅުވި އެވެ.\nއެސްއޯއީގެ މެމްބަރުން، ސަރުކާރުގެ ކުންފުނިތަކާއި މާލީ އިދާރާތަކުގެ އިސް ބައެއް ބޭފުޅުންނާ އެކީގައި --- ފޮޓޯ: ހުސެއިން ވަހީދު/ މިހާރު\n"އިދިކޮޅު ފަރާތްތަކުން ބިރުގަންނަނީ ކޮރަޕްޝަނާއި ހިޔާނާތުގެ މައްސަލަތަކުގެ ތެރެއަށް ބޭނިފައި އޮތް މިންވަރު ފަޅާ އަރަމުންދާތީ،" ރައްޔިތުންގެ މަސްލަހަތާ ގުޅުން ހުރި މައްސަލަތައް ނުބަލައި "ނިދާފައި" ތިބެންވީތޯ ސުވާލުކުރައްވަމުން އިލްޔާސް ވިދާޅުވި އެވެ.\n"ކަންކަން ބަލާ ވަރަކަށް އިދިކޮޅު ފަރާތްތަކުގެ މޭކަރާނެ. ކަންކަން ފެންނާނެ."\nއެކަމަކު ސިޔާސީ ޕާޓީއަކާ ގުޅުމެއް ނެތް ވަކީލަކު، ނަން ނުޖަހާ ގޮތަށް، ވިދާޅުވީ މަޖިލިހުގެ މަސްއޫލިއްޔަތަކީ ސަރުކާރު ޖަވާބުދާރީ ކުރުވުން ކަމަށް ވީ އިރު، އެއަށް ވުރެ މާ ފުޅާ މާނައެއްގައި އެކަން ކުރާ މަންޒަރު މިހާރު ފެންނަ ކަމަށެވެ. އަދި އެގޮތަށް ކަން ހިނގަނީ އެސްއޯއީ ކޮމިޓީގައި އެކަނި ނޫން ކަމަށާއި އެހެން ކޮމިޓީތަކުގައި ވެސް އެފަދަ ކަންކަން ހިނގާ ކަމަށް އޭނާ ވިދާޅުވި އެވެ.\n"މަޖިލިހުގެ ވަރަށް ގިނަ ކޮމިޓީތައް ހިނގަމުންދާ އިރު، ބޮޑެތި ތަހުގީގުތައް އެބަ ކުރޭ. މިނިސްޓްރީތަކުގެ ޒިންމާތަކުގެ ތެރެއަށް ވަންނަ މިންވަރަށް ކަންތައްތައް އެބަ ދޭ،" އެ ވަކީލް ވިދާޅުވި އެވެ.\nރައްޔިތުންގެ މަޖިލިހުގެ ބައެއް މެމްބަރުންގެ މިޒާޖު ހުންނަ ގޮތުން ވެސް، އެސްއޯއީ ކޮމިޓީގެ ބޭނުން ޒާތީ ގޮތެއްގައި ހިފުމުގެ ފުރުސަތު އެބަ އޮތެވެ. މިސާލަކަށް ތެލުގެ ވިޔަފާރި ކުރާ މެމްބަރަކަށް، އެސްޓީއޯ އިން ތެޔޮ ލިބުމުގައި ދައްޗެއް ދިމާވެއްޖެ ނަމަ، ކޮމިޓީގެ މެމްބަރުންގެ ބޮލަށް ވަދެ، އެ ކުންފުނީގެ ވެރިން ގެނެސް މާނައެއް ނެތް ގޮތެއްގައި ސުވާލުތައް ކޮށްފާނެ އެވެ. އެހެންކަމުން ކުންފުނިތަކުގެ ވެރިން އުޅެން ޖެހޭނީ އަބަދުވެސް މަޖިލިހަށް ޖަވާބުދާރީނުވެވިގެން ކަމަށް ފެނެ އެވެ.\nކުންފުނިތަކާ ހިލާފަށް މިނިވަން މުއައްސަސާތަކުގެ ވެރިންނާ ކޮންމެ ވަގުތަކު ވެސް މަޖިލިހުގެ ކޮމިޓީތަކަށް ބައްދަލުކުރެވިދާނެ އެވެ. ސަބަބަކީ މިނިވަން މުއައްސަސާތަކަށް މެމްބަރުން އައްޔަންކުރުމުގައި މަޖިލިހުގެ ދައުރު އޮތުމެވެ.\nއެމްޑީޕީގެ ސުޕަ މެޖޯރިޓީއާ އެކު މިހާރުގެ މަޖިލިހަށް ކޮންމެ ފަދަ ބަދަލެއް ވެސް އެ ޕާޓީއަށް ގެނެވިދާނެ އެވެ. އެކަމަކު ސަރުކާރު ހިންގުމުގެ ތެރެއަށް ފުޅާ ދާއިރާއެއްގައި ވަދެވިދާނެ ގޮތަށް މަޖިލިހުގެ ކަންކަން ރޭވުމަކީ މައްސަލައެކެވެ. ނުލިބޭ ބާރުތަކެއް ލިބޭ ކަމަށް ނިންމައި، އޭގެ ބޭނުންކުރާ ނަމަ، ނަތީޖާ ގޯސްވުމުގެ ފުރުސަތު އެބަ އޮތެވެ.\nއިތުރު ލިޔުންތައް ދިވެހި ސަރުކާރު ރައްޔިތުންގެ މަޖިލިސް މަޖިލީހުގެ މެމްބަރުން ޕަބްލިކް ކުންފުނި މެމްބަރު އިލްޔާސް ލަބީބު (ހުޅުދޫ) މެމްބަރު އަހުމަދު ޝިޔާމް (ނައިފަރު)


Sarukaarah vure baarugadha gadha Taxi driverun!\nސަރުކާރަށްވުރެ ބާރު ގަދަ ޓެކްސީ ޑްރައިވަރުން!\nރަނގަޅު ޓެކްސީ ހިދުމަތެއް ދެވޭތޯ ރާއްޖޭގެ ހުރިހާ ސަރުކާރުތަކުން ވެސް މަސައްކަތް ކޮށްފައި ވެއެވެ. ގިނަ އާ ހިޔާލުތަކެއް ވެސް އުފަން ކުރުވައި ތަރައްގީކޮށް ބޭނުން ކުރުމާ ހިސާބަށް ގެނެސް އެކަމަށް ގަވައިދުތައް ވެސް އެކި ސަރުކާރުތަކުން ހަދައިފި އެވެ.\nރައީސް މައުމޫން ވެސް ޓެކްސީ ހިދުމަތް ރަނގަޅު ކުރަން ގިނަ މަސައްކަތްތަކެއް ކުުރެއްވި އެވެ. ރައީސް މައުމޫންގެ ސަރުކާރާ ދެކޮޅަށް ފުރަތަމަ މުޒާހަރާތައް ފަށައިގަތީ ވެސް ޑްރައިވަރުންނެވެ.\nރައީސް މުހައްމަދު ނަޝީދުގެ ސަރުކާރުގައި ވެސް ޓެކްސީ ހިދުމަތް ރަނގަޅު ކުރެވޭތޯ ވަރަށް ބޮޑަށް ބާރު އަޅުއްވައި އެ މަސައްކަތް ކުރަން އުޅުއްވި އެވެ. ނަމަވެސް ހިދުމަތް ރަނގަޅު ނުކުރެވިގެން އުޅެނިކޮށް ދުނިޔޭގެ ބާޒާރުގައި ތެލުގެ އަގަށް އައި ބަދަލަކާއެކު ޓެކްސީގެ ޑްރައިވަރުން ނުކުތީ މުޒާހަރާ އަށެވެ. އެމީހުން ބޭނުންވީ ދަތުރުކުރާ އަގު ބޮޑު ކުރާށެވެ. ވާހަކައެއް ދައްކާކަށް، އާ ޒަމާނުގެ ހިޔާލުތަކާއި ނިޒާމްތަކަށް ބޯލަނބަލައި ބަލައިގަންނާކަށް ބޭނުމެއް ނުވި އެވެ. އެ ފަހަރުވެސް ޑްރައިވަރުން މޮޅުވީ އެވެ.\nއޭރުގެ ޝަކުވާ އަށްވީ 15ރ. ގައި ހުރި ޓެކްސީގެ އަގު ބޮޑު ކުރުމެވެ. ނަތީޖާއަކަށްވީ ސަރުކާރަށް މަޖުބޫރުވީ ޑްރައިވަރުން އެދުނުހާ ގޮތެއް ހަދައިދީ އަދި 25ރ. އަށް ޓެކްސީގެ އަގު ބޮޑު ވެސް ކުރާށެވެ. ޓެކްސީގެ އަގު މަތިކުރީ އެކަންޏެއްވެސް ނޫނެވެ. މި 25ރ. ގެ އިތުރުން ޑިކީ އަށް އަރުވާ ފޮށިގަނޑު ތަކަށް ވެސް އަގު ނަގަން ފެށީ އެވެ. މިގޮތަށް އަގު ނަގަނީ ކޮން ގައުމެއްގެ ޕަބްލިކް ޓްރާންސްޕޯޓުގައި ހެއްޔެވެ؟\nރައީސް ޑރ. ވަހީދުގެ ސަރުކާރުގައި ވެސް ޓެކްސީގެ އަގުތައް ބޮޑު ކުރަން ޑްރައިވަރުން ހިފާލި އެވެ. އަދި ބޮޑާ ހާކާއި ޖެއްސުންތައް ކުރި އެވެ. އޭރު ސަރުކާރުން ޓެކްސީގެ ހިދުމަތަށް ގެނެސްދޭން އުޅުން އެއްވެސް ކަމެއް ބަލައެއް ނުގަތެވެ.\nޑްރައިވަރުން ކްލާހުގައި ކިޔަވަނީ: ޑްރްވައިރުން ގާނޫނަށް އަހުލުވެރިވާންޖެހޭ --\nދެން އައީ، ރައީސް އަބްދުﷲ ޔާމީންގެ ސަރުކާރެވެ. އެ ސަރުކާރުގައި ޓެކްސީގެ ހިދުމަތް ޒަމާނީ ކުރެވޭތޯ އޭރުގެ ޓްރާންސްޕޯޓް މިިނިސްޓަރު އަމީން އިބްރާހިމް ވަރަށް ގިނަ މަސައްކަތްތަކެއް ކުރި އެވެ. ޓެކްސީގެ ކަންކަމުގައި ޓްރާންސްޕޯޓް މިނިސްޓްރީ އާ ގޮތްގޮތް ހޯދައި ވަރަށް ރަނގަޅު ފިޔަވަޅު ތަކެއްވެސް އެޅި އެވެ. ޒަމާނީ ބަދަލުތަކެއްގެ ތެރެއަށް ޓެކްސީ ގެންދެވޭ ތޯ އެކި ފަރާތްތައް މެދުވެރިކޮށްގެންނާއި ސަރުކާރުން ހާއްސަ މޮބައިލް އެޕްލިކޭޝަން (މޮބައިލް އެޕް) ތަކެއް ތައާރަފު ކުރި އެވެ.\nއަދި ޓެކްސީ ތަކުގެ މަތީގައި ފެހި ކުލަ އާއި ރަތް ކުލައިއިން ދިއްލޭ ބޯޑު ތަކެއް ޖެހި އެވެ. ފެހި ކުލައިން ދިއްލޭ ބޯޑުގައި ދާނަމަ މާނައަކީ އެދަނީ ހުސްކޮށެވެ. އަދި ރަތް ކުލައިން ދާނަމަ މާނައަކީ މީހުންނާއެކު ދަތުރު ކުރަނީ އެވެ. އެކަމަކު ދެ ބޯޑު ދިއްލުމުގެ ބަދަލުގައި ޑްރައިވަރުން ދުއްވީ ހިތު ހުރި ކުލައެއްގަ އެވެ. މީގެ އިތުރުން އާންމު ބައެއް ފަރާތްތަކުން ވެސް ޓެކްސީގެ ހިދުމަތް ރަނގަޅު ކުރުމަށް ދުނިޔޭގައި މިހާރު ބޭނުން ކުރާ އެކި ކަންކަން މާލޭގެ މަގުމައްޗަށް ނެރެވޭތޯ ޓްރައިކޮށް ބައެއް ކަންކަން ފެށި އެވެ. އެކަމަކު އެ ހުރިހާ ކަމެއް ފަނުފުލުން ދުއްވާލީ ޓެކްސީ ޑްރައިވަރުންނެވެ. އެ ހުރިހާ މަސައްކަތް ވީ ފޫނެތް ފަޔަކަށް ފެން ފުރުން ފަދަ ކަމަށެވެ.\nޓެކްސީ ބޯޑު ދިއްލޭ ގޮތަށް ހަމަޖައްސައި މޮބައިލް އެޕެއް ހެދުމުން ވެސް އެކަން ކޮށްލީ "ފެއިލް" އެވެ. މީގެ ބަދަލުގައި މިހާރު ވެސް މި ފެންނަ ގޮތަށް އެންމެ އިހުގެ އިސްޓައިލަށް ޓެކްސީ ދަތުރު ކުރަން ފެށި އެވެ. މިގޮތަށް ދަތުރު ކުރަމުން ދަނިކޮށް ޓެކްސީ ޑްރައިވަރުން އަނެއްކާ އިތުރު އާ ކަމެއް މިވަނީ ކުރަން ފަށާފަ އެވެ. އެއް ދަތުރު ނަގައިގެން ދަމުން ޓެކްސީގެ ބާކީ ހުރި ގޮނޑިތައް ފުރުމެވެ. ޓެކްސީ އަށް މީހަކު އަރުވާއިރު ޓެކްސީގައި އިން މީހާ ކައިރީވެސް އަހައިނުލާ، މީހުން އަރުވައި ކޮންމެ މީހެއްގެ އަތުން 25ރ. ނަގަމުން ދުއްވަން ފެށި އެވެ.\nޓެކްސީ ޑްރައިވަރުންގެ ބޯހަރު ކަން އިތުރަށް ފެނިގެން ދިޔައީ "ސިނަމާލެ ބްރިޖް" އެޅުމާއެކުގަ އެވެ. ބްރިޖު ހުޅުވުމާލުމާއެކު މާލެ އިން ހުޅުމާލެ އަށް 150ރ. އަދި މާލެ އިން އެއާޕޯޓަށް ވެސް އަަދަދު ނަގަން ފެށި އެވެ. މި އަދަދު 100ރ. އަށް ބަދަލު ކުރި އެވެ. މި އަގުގައި ދަތުރު ކުރަން ފެށުމާއެކު، އާއްމުންގެ ޝަކުވާ އޮހެން ފެށި އެވެ. އެހެންވެ ސަރުކާރުން 40ރ. އަށް އަދި 35ރ. އަށް ހާއްސަ އަގެއް ކަނޑައެޅި އެވެ. އެކަމަކު "ބޯހަރު ޓެކްސީ ޑްރައިވަރުން" އެ އަގު ނަގަން އިންކާރުކޮށް އުޒުރު ދައްކަން ފެށި އެވެ. މިހާރުގެ ރައީސް އިބްރާހިމް މުހައްމަދު ސޯލިހުގެ ސަރުކާރަށް ވެސް މިއޮތީ އެ ދަތުރު ޖެހިފަ އެވެ.\nޓެކްސީގެ ހިދުމަތް ރަނގަޅު ކުރަން ހިފުމާއެކު ގޯސްވީ ޓްރާންސްޕޯޓް މިނިސްޓަރު އައިޝަތު ނަހުލާ އެވެ. މިނިސްޓަރަށް "ބޭއަދަބީކޮށް" ވާހަކަ ދައްކައި، ހަޅޭލަވައި ހަދަނީ "ބޯހަރު ޑްރައިވަރުން" ނެވެ. އެކަމަނާ ވަރުގެ ގޯސް ބޭފުޅަކު ނެތްކަން ބުނެދޭން ޑްރައިވަރުން ވަރަށް މަސައްކަތް ކޮށްފި އެވެ. އެންމެ ފަހުން މި ސަރުކާރުވެސް މި ވަނީ ބޯހަރު ޑްރައިވަރުންނާއެކު ގޯޅި އަޅާފައެވެ. އެ މީހުން އެދޭހާ ގޮތަކަށް ބަދަލުތައް ގެންނަން ފަށާފަ އެވެ.\nޑްރައިވަރުން ބޭނުންވާ ގޮތް އަބަދުވެސް ކާމިޔާބުވާއިރު ހިދުމަތް ރަނގަޅު ކުރުމަށް މި ސަރުކާރުން ވަނީ މިހާރުވެސް ލުއި ތަކެއް ވެސް ދީފަ އެވެ. ޑްރައިވަރުންގެ ޝަކުވާއަކަށްވި ޓެކްސީ ބޯޑުގެ ބައިލައްކަ ރުފިޔާގެ ފީ ކަނޑާލުމެވެ. އެކަންވެސް މިނިސްޓަރު ނަހުލާ ކޮށްދެއްވައިފި އެވެ. އަދި ޑްރައިވަރުން އެދުނު ގޮތަށް ބައެއް މަގުތައް ވެސް ހުޅުވައިދެނީ އެވެ. އެކަމަކު އަދިވެސް ޑްރައިވަރުން ތިބީ ހަމައެގޮތުގަ އެވެ. އެމީހުން ބޭނުންވާ ގޮތަށް ނޫން ގޮތަކަށް ކަމެއް ކުރާކަށް ލާހިކު ކުޅަނދާނައެއް ނުވެ އެވެ.\nމިނިސްޓަރު އައިޝަތު ނަހުލާ ޓެކްސީގެ ހިދުމަތް


COVID-19 aa dhekolhu heydha evvareggai hifehettifai | Mihaaru\nފުލުހުންގެ ފޮރެންސިކް ޓީމުން ވެސް ކޮވިޑަށް ޓެސްޓް ކުރުމުގެ މަސައްކަތުގައި--\nކޮވިޑް-19 އާ ދެކޮޅު ހޭދަ އެއްވަރެއްގައި ހިފެހެއްޓިފައި\n27 މެއި 2020 - 12:06 12 comments\nކޮވިޑް-19 އާ ދެކޮޅަށް މިދިޔަ ހަފުތާގެ ނިޔަލަށް 867 މިލިއަން ހޭދަކޮށްފައިވާ ކަމަށް ހިސާބުތަކުން ދައްކައިފި އެވެ.\nފިނޭންސް މިނިސްޓްރީން ކޮންމެ ހަފްތާއަކު އާންމުކުރާ، ކޮވިޑާ ގުޅޭ ތަފާސްހިސާބުތަކުން ދައްކާ ގޮތުން މި މަހުގެ 21 ވަނަ ދުވަހާ ހަމައަށް ހޭދަވީ 867 މިލިއަން ރުފިޔާ އެވެ. އޭގެ ކުރީ ހަފުތާގެ ތަފާސްހިސާބުތަކުން ފެންނަ ގޮތުން 873 މިލިއަން ރުފިޔާ ހޭދަވި އެވެ. ޖުމްލަ ހަރަދުން ގާތްގަނޑަކަށް ހަ މިލިއަން ރުފިޔާ މަދުވެފައި ވަނީ ކުރިން ގަންނަން ނިންމާފައިވާ ސިއްހީ ދާއިރާއަށް ބޭނުންވާ ބައެއް އިކުއިޕްމެންޓްތައް ގަތުން ކެންސަލް ކުރުމުންނެވެ.\nމިތަކެއްޗަށް ކުރަން ނިންމި ހޭދަ އުނިވި ނަމަވެސް ސިއްހީ ދާއިރާއަށް ބޭނުންވާ ބޭހާއި ސިއްހީ ހިދުމަތްތައް ދިނުމުގައި ކުރަން ޖެހޭ ހަރަދުތައް ހަފުތާއިން ހަފުތާއަށް ބަލާ އިރު އިތުރުވެފައިވެ އެވެ. އެގޮތުން މިކަންކަމަށް ކުރި ހޭދަ 428 މިލިއަން ރުފިޔާ އިން 435 މިލިއަނަށް ވަނީ މައްޗަށް ގޮސްފަ އެވެ.\nކޮވިޑާ ގުޅޭ ގޮތުން އެންމެ ބޮޑު ހަރަދެއް ކޮށްފައި ވަނީ ނޭޝަނަލް ޑިޒާސްޓާ މެނޭޖްމެންޓް އޮތޯރިޓީ (އެންޑީއެމްއޭ) އާއި ހެލްތް މިނިސްޓްރީއަށެވެ. އެގޮތުން، ކުރި ހަރަދުގެ 80 ޕަސެންޓް އޮތީ މި ދެ އިދާރާއަށެވެ. އެންޑީއެމްއޭ އަށް 567.7 މިލިއަން ހޭދަވި އިރު ހެލްތު މިނިސްޓްރީއާ ގުޅޭ ކަންކަމަށް 139 މިލިއަން ރުފިޔާ ހޭދަކޮށްފައިވެ އެވެ. ކޮވިޑް-19 އިން ރައްކާތެރިވުމުގެ ފިޔަވަޅުތަކަށާއި އެ ބަލި ޖެހޭ މީހުންނާ ގުޅޭ ކަންކަމުގައި އެންމެ އިސް ދައުރެއް އަދާކުރަނީ އެ ދެ އިދާރާއިންނެވެ.\nމި ހަރަދުތަކުގެ އިތުރުން ނޭޝަނަލް ޕްލޭނިން މިނިސްޓްރީން އާއި އެމްއެންޑީއެފާއި ފޮރިން މިނިސްޓްރީ އާއި ނޭޝަނަލް ސޯޝަލް ޕްރޮޓެކްޝަން އޭޖެންސީ (އެންސްޕާ) އާއި އިިމިގްރޭޝަނާއި އައިޖީއެމްއެޗާއި ޖެންޑާ މިނިސްޓްރީ އާއި ފުލުހުންގެ އިދާރާ އަށް ވެސް ހޭދަކޮށްފައިވެ އެވެ.\nރާއްޖޭން މިހާތަނަށް ދޮޅު ހާހެއްހާ މީހުން ޕޮޒިޓިވް ވެފައިވާ ކޮވިޑް-19 އާ ދެކޮޅަށް ކުރާ ހޭދައިން އެންމެ ބޮޑު ހަރަދެއް ހިނގާފައިވަނީ ބައްޔަށް ޓެސްޓް ކުރުމާއި ޕާސަނަލް ޕްރޮޓެކްޓިކް އިކުއިޕްމެންޓް (ޕީޕީއީ) އާއި ބޭހަށެވެ. ވެންޓިލޭޓަރު ހޯދުމަށާއި އައިސޮލޭޝަން ފެސިލިޓީތަކަށާއި ބަލިމީހުންނަށް ފަރުވާދޭނެ ފެސިލިޓީތަކަށް ބޮޑު ހޭދައެއްދެ އެވެ.\nސަރުކާރުން ލަފާކޮށްފައިވާ ގޮތުން ސިއްހީ ހިދުމަތްތަކަށް ކުރާ ހޭދަތައް 3.3 ބިލިއަނަށް އަރާނެ އެވެ. މިކަންކަމަށް ބޭނުންވާ ފައިސާ ހޯދުމަށްޓަކައި މިހާރު ވެސް ބޭރުގެ މާލީ އިދާރާތަކުން 290 މިލިއަން ޑޮލަރު ހޯދުމުގެ މަސައްކަތްތައް ފިނޭންސް މިނިސްޓްރީން އަންނަނީ ކުރަމުންނެވެ.\nއިތުރު ލިޔުންތައް ފިނޭންސް މިނިސްޓްރީ ލޮކްޑައުން


އިންތިޚާބުގެ ނަތީޖާއަށް ބަދަލު އަންނަވަރުގެ އޮޅުވާލުމެއް ނެތް: އެމެރިކާގެ ބަނޑާރަ ނައިބު އިންތިޚާބުގެ ނަތީޖާއަށް ބަދަލު އަންނަވަރުގެ އޮޅުވާލުމެއް ނެތް: އެމެރިކާގެ ބަނޑާރަ ނައިބު\nއެމެރިކާގެ ބަންޑާރަ ނައިބު ވިލިއަމް ބާރ.- ފޮޓޯ: ރޮއިޓަރސް\nނޮވެމްބަރު މަހުގެ 3ވަނަ ދުވަހުގައި ބޭއްވި އެމެރިކާގެ ރިޔާސީ އިންތިޚާބުގެ ނަތީޖާއަށް ބަދަލު އަންނާނެފަދަ އޮޅުވާލުމެއްގެ އެއްވެސް ހެއްކެއް ފެނިފައިނުވާކަމަށް އެ ޤައުމުގެ ބަންޑާރަ ނައިބު ވިލިއަމް ބާރ ވިދާޅުވެއްޖެއެވެ. މިހާރުގެ ރައީސް ޑޮނަލްޑް ޓްރަންޕުގެ އަރިސް ބޭފުޅޭއްކަމަށްވާ ބާރ އެހެން ވިދާޅުވީ އިންތިޚާބު އޮޅުވާލާފައިވާކަމަށް ރައީސް ޓްރަންޕު ތަކުރާރުކޮށް ތުހުމަތުކުރައްވާ، އިންތިޚާބުގެ ނަތީޖާ ޤަބޫލުކުރެއްވުމަށް ދެކޮޅު ހައްދަވަމުންދަނިކޮށެވެ.\nނޫސްވެރިންނާއި ވާހަކަދައްކަވަމުން ބާރ ވިދާޅުވީ ބަންޑާރަ ނައިބުގެ އޮފީހުންނާއި ޖާސޫސީ އިދާރާ، އެފްބީއައިއިން ދަނީ އިންތިޚާބާއި ގުޅޭގޮތުން ލިބިފައިވާ ވަކިވަކި ޝަކުވާތަކާއި އެހެނިހެން މަޢުލޫމާތުތައް ބަލައި އިންތިޚާބު އޮޅުވާލާފައިވާކަމުގެ އެއްވެސް ހެއްކެއް ހުރިތޯ ޔަގީންކުރަމުންކަމަށެވެ. ނަމަވެސް މިހާތަނަށް ބެލިބެލުމުން އެކަމަށް ބާރުދޭ އެއްވެސް ހެއްކެއް ފެނިފައިނުވާކަމަށް އޭނާ ވިދާޅުވިއެވެ.\nއިންތިޚާބު އޮޅުވާލާފައިވާކަމުގެ ހެއްކެއް ފެނިފައިނުވާކަމަށް ބަރ ފަދަ ޓްރަންޕުގެ އަރިސް ބޭފުޅަކު ވިދާޅުވުމުން އެބަހުގެ ބުރަދަންވަނީ އިތުރުވެފައެވެ. ބަރ އަކީ ޕޯސްޓު މެދުވެރިކޮށް ފޮނުވާ ވޯޓު އޮޅުވާލުމުގެ ފުރުޞަތު އޮތްކަމަށް އިންތިޚާބުގެ ކުރިން ތަކުރާރުކޮށް ވިދާޅުވަމުން ދިޔަ ބޭފުޅެކެވެ. މިދިޔަ މަހުގެ ތެރޭގައި ބަރވަނީ ވޯޓާއިމެދު ޤަބޫލުކުރެވޭފަދަ އެއްވެސް ތުހުމަތެއްކޮށްފިނަމަ އެ ތުހުމަތެއް އިންތިޚާބުގެ ނަތީޖާ ރަސްމީކޮށް ފާސްކުރުމުގެ ކުރިން އިތުރަށް ތަހުގީގުކުރުމުގެ ޙުއްދަ ލިބިދޭ އެނގުމެއް އެމެރިކާގެ ހުރިހާ ސްޓޭޓެއްގެ އެޓާނީނަށް ފޮނުއްވާފައެވެ. އާންމުކޮށް ޢަމަލުކުރާ އުސޫލާއި ތަފާތުކޮށް ޢަމަލުކުރުމުގެ ހުއްދަ އެ އެނގުމުގެ ސަބަބުން ލިބިދިނެވެ. ވޯޓާއި ގުޅޭ އޮޅުވާލުންތައް ބަލާ އިދާރާގެ އިސް އޮފިޝަލް ވަނީ އެ އެނގުން ފޮނުވުމުގެ ދުވަސްކޮޅެއް ފަހުން މަޤާމުން އިސްތިޢުފާދެއްވާފައެވެ.\nޓްރަންޕުގެ ކެންޕެއިން ޓީމުން އަންނަނީ އިންތިޚާބު އޮޅުވާލާފައިވާކަމުގެ ތުހުމަތުތައް ކޯޓުތަކަށް ހުށައަޅަމުންނެވެ. އެގޮތުން އިންތިޚާބަށް އެންމެ މުހިންމު ސްޓޭޓުތަކުގެ ނަތީޖާތަކަށް ޤާނޫނީ ގޮތުން ގޮންޖަހައި ގިނަ ޢަދަދެއްގެ ވޯޓުތައް ބާޠިލްކުރުމަށް ޓްރަންޕުގެ ކެންޕެއިނުގެ ޓީމުން އަންނަނީ އެދެމުންނެވެ. ނަމަވެސް އިންތިޚާބުގެ މައްސަލައިގައި ކޯޓު މެދުވެރިކޮށް މިހާތަނަށް ރައީސް ޓްރަންޕަށް ކުރިއެރުމެއް ލިބިފައެއް ނުވެއެވެ.\nވޯޓުލާ ނިޒާމުން ވޯޓު ދިންގޮތާއި އިދިކޮޅަށް ވޯޓު ބަދަލުކޮށްލާކަމަށް ޓްރަންޕުގެ ބައެއް ސަޕޯޓަރުން އަންނަނީ ބުނަމުންނެވެ. އެ ތުހުމަތުތައް ކުރައްވާ މައިގަނޑު ބޭފުޅަކީ އެޓޯނީ ސިޑްނީ ޕޮވެލްއެވެ. އެކަމަށް އިޝާރާތްކުރައްވާ، ވަކި ބޭފުޅެއްގެ ނަން ވިދާޅުނުވެ ބާރ ވިދާޅުވީ ސިސްޓަމް މެދުވެރިކޮށް ވޯޓު އޮޅުވާލާކަމަށް ބައެއް ފަރާތްތަކުން ބުނަމުންދާކަމަށާއި އެ ޝަކުވާތައް ކަމާބެހޭ އިދާރާތަކުން ބަލައިފައިވާކަމަށެވެ. ނަމަވެސް ސިސްޓަމްތައް ބޭނުންކޮށްގެން ވޯޓު އޮޅުވާލާފައިވާކަމުގެ ހެއްކެއް ފެނިފައިނުވާކަމަށް ބާރ ވިދާޅުވިއެވެ.\nޓްރަންޕުގެ ޤާނޫނީ ވަކީލުންވަނީ ބާރގެ ވާހަކަތަކަށް ރައްދުދެއްވާ ބަޔާނެއް ނެރެފައެވެ. އެ ބަޔާނުގައި ބުނީ އެމެރިކާގެ ޑިޕާޓްމަންޓް އޮފް ޖަސްޓިސްއިން ތަހުގީގެއް ކޮށްފައިވާކަމުގެ އެއްވެސް އިޝާރާތެއް ނުފެންނަކަމަށާއި، ބަންޑާރަ ނައިބު ވިދާޅުވެފައިވާ ވާހަކަތަކަކީ ކަމާއިބެހޭ އެއްވެސް މަޢުލޫމާތެއް ނެތި އަދި ތަހުގީގުކުރުމެއްނެތި ވިދާޅުވެފައިވާ ވާހަކަތަކެއްކަމަށެވެ.\nމި އަހަރުގެ ރިޔާސީ އިންތިޚާބުގައި އިދިކޮޅު ކެންޑިޑޭޓު ޖޯ ބައިޑަންވަނީ އިންތިޚާބު ކާމިޔާބުކުރުމަށް ބޭނުންވާ 270 އިލެކްޓޯރަލް ވޯޓު ކާމިޔާބުކުރައްވާ ޕެންސިލްވޭނިއާގެ ވޯޓު ހިމެނޭގޮތަށް ޖުމްލަ 306 އިލެކްޓޯރަލް ވޯޓު ޔަޤީންކުރައްވާފައެވެ. ރައީސް ޓްރަންޕަށް ލިބިވަޑައިގަތީ 232 ވޯޓެވެ.


Search Results for “ކީރިތި ޤުރުއާނުގެ ސޫރަތްތަކުގެ މާތްކަން” – DhiSalafiyyah\nވިހިފަހަރު އިޚްލާޞް ސޫރަތް ކިޔަވައިފި މީހަކަށް، ﷲ ތަޢާލާ އޭނާއަށްޓަކައި\nނަބިއްޔާ صلى الله عليه وسلم ގެ އަރިހުން އަބޫ ދަރްދާއު رضي الله عنه ރިވާކުރެއްވިއެވެ. ﷲގެ ރަސޫލާ صلى الله عليه وسلم ޙަދީޘް ކުރެއްވިއެވެ.\nކީރިތި ޤުރުއާނުގެ ސޫރަތްތަކުގެ މާތްކަން – 14\nމާތް ﷲ ރުއްސުންލެއްވި ފަރްވާ ބުން ނުއުފަލްގެ ކިބައިން ރިވާވެގެން ވެއެވެ. އެކަލެގެފާނު ނަބިއްޔާ صلى الله عليه وسلم ގެ އަރިހަށް ވަޑައިގެން ވިދާޅުވިއެވެ.\n23/05/2013 ދީން, ލިޔުންތެރިން, ޤުރުއާނާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\nސޫރަތުއްޝަރްޙު، ސޫރަތުލްފީލް އަދި ސޫރަތުލްޤަދްރް ސޫރަތުއްޝަރްޙު އަދި ސޫރަތުލްފީލްގެ މާތްކަމާ ބެހޭގޮތުން އައިސްފައިވާ ޟަޢީފް (ބަލިކަށި) ރިވާޔަތެއް: 1. ((مَنْ قَرَأَ فِيْ الْفَجْرِ بِـ “أَلَمْ نَشْرَح” وَ”أَلَمْ تَرَكَيْفَ” لَمْ يرمد)) [ ((لا أصل له)) سلسلة الأحاديث الضعيفة / 67] މާނައީ: “ފަޖްރުލާހިނދު [އެބަހީ ފަތިސްނަމާދުގެ އިހު ސުންނަތުގައި ނުވަތަ ފަތިސްނަމާދުގައި] ސޫރަތުއްޝަރުޙް އަދި ސޫރަތުލްފީލް ކިޔަވައިފި މީހާ ފަޤީރެއްނުވާނެއެވެ.[ނުވަތަ ލޮލަށް ޖެހޭ ބައްޔެއްކަމަށްވާ الرمد އެއް ނުޖެހޭނެއެވެ.” ސޫރަތުލްޤަދްރުގެ…\nރަސޫލުﷲ صلى الله عليه وسلم ގެ އަރިހުން އަބޫހުރައިރާ رضي الله عنه ރިވާކުރެއްވިއެވެ.\nމީހަކު ހެނދުނުކުރާހިނދު ތިންފަހަރު ((أَعُوذُ بِالله السَّمِيعِ الْعَلِيمِ مِنَ الشَّيْطَانِ الرَّجِيمِ)) ކިޔައި، އަދި ޙަޝްރު ސޫރަތުގެ ފަހު ތިން އާޔަތް ކިޔައިފިނަމަ\n17/05/2013 ދީން, ލިޔުންތެރިން, ޤުރުއާނާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\nމާނައީ: މާތްﷲ ރުއްސުންލެއްވި އަނަސްގެފާނުގެ ކިބައިން ރިވާވެގެން ވެއެވެ. ޙުދައިބިއްޔާއިން ރަސޫލުﷲ صلى الله عليه وسلم އަށް ރުޖޫޢަވެވަޑައިގަންނަވަނިކޮށް އާޔަތް ބާވާލެއްވުނެވެ. އެކަލޭގެފާނުގެ ޞަޙާބީން ތިއްބެވީ ހިތާމައާއި ކީރިތިކުރެއްވުމުގައެވެ.\n15/05/2013 ދީން, ލިޔުންތެރިން, ޤުރުއާނާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\nކީރިތި ޤުރުއާނުގެ ސޫރަތްތަކުގެ މާތްކަން – 9\nހަވީރުވާހިނދު ދުޚާންސޫރަތާއި އަދި ޣާފިރު ސޫރަތްފެށިގެން ﴿وَإِلَيْهِ الْمَصِيْر﴾ އަށް ނިމޭ ހިސާބަށް، އަދި އާޔަތުލް ކުރުސި ކިޔަވައިފިމީހާ\n08/05/2013 ދީން, ލިޔުންތެރިން, ޤުރުއާނާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\nކީރިތި ޤުރުއާނުގެ ސޫރަތްތަކުގެ މާތްކަން – 8\nޔާސީންސޫރަތުގެ މާތްކަމާ ބެހޭގޮތުން ރިވާވެފައިވާ ޙަދީޘްތަކުގެ ތެރެއިން އައްޝައިޚް އަލްބާނީ -رحمه الله- ތަޙްޤީޤް ކުރައްވާފައިވާ އެއްވެސް ޙަދީޘްއެއް ޞައްޙަ ދަރަޖައަށް ވާޞިލްވެފައެއް ނުވެއެވެ.\n29/04/2013 ދީން, ލިޔުންތެރިން, ޤުރުއާނާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\nކީރިތި ޤުރުއާނުގެ ސޫރަތްތަކުގެ މާތްކަން – 7\nމާނައީ: މާތް ﷲ ރުއްސުންލެއްވި އަބުއްދަރްދާއުގެ އަރިހުން ރިވާވެގެން ވެއެވެ. ހަމަކަށަވަރުން ރަސޫލުﷲ صلى الله عليه وسلم ޙަދީޘް ކުރެއްވިއެވެ. “ކަހްފު ސޫރަތުގެ ފުރަތަމަ ދިހަ އާޔަތް ދަސްކޮށްފި މީހާ ދައްޖާލުގެ ފިތުނައިން ސަލާމަތްވާ ހުއްޓެވެ.”\n06/03/2013 އެހެނިހެން, ޤުރުއާނާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\nސޫރަތުލް އިސްރާ އިސްރާ ސޫރަތުގެ މާތްކަމާ ބެހޭގޮތުން އައިސްފައިފާ ބައެއް ޞައްޙަ ރިވާޔަތްތައް: 1. عَنْ أَبِي لُبَابَةَ، قَالَ: قَالَتْ عَائِشَةُ: ((كَانَ النَّبِيُّ صَلَّى اللَّهُ عَلَيْهِ وَسَلَّمَ لَا يَنَامُ حَتَّى يَقْرَأَ الزُّمَرَ وَبَنِي إِسْرَائِيلَ)) [رواه الترمذي وصححه الألباني في سلسلة الأحاديث الصحيحة / 641] މާނައީ: މާތް ﷲ ރުއްސުންލެއްވި ޢާއިޝަތުގެފާނުގެ އަރިހުން އަބޫ ލުބާބާ ރިވާ ކުރެއްވިއެވެ. އެކަމަނާ ވިދާޅުވިއެވެ. “ޒުމަރާއި ބަނީ އިސްރާއީލް…\nހޫދު ސޫރަތުގެ މާތްކަމާ ބެހޭގޮތުން އައިސްފައިފާ ބައެއް ޞައްޙަ ރިވާޔަތްތައް\nއަބޫއުމާމާ އަލްބާހިލިއްޔު رضي الله عنه ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލުﷲ صلى الله عليه وسلم މިފަދައިން ޙަދީޘް ކުރައްވަނިކޮށް ތިމަންކަލޭގެފާނު އަޑުއެހީމެވެ.\nބަޤަރާ ސޫރަތުގެ މާތްކަމާ ބެހޭގޮތުން އައިސްފައިފާ ބައެއް ޞައްޙަ ރިވާޔަތްތައް\nކީރިތި ޤުރުއާނުގެ ސޫރަތްތަކުގެ މާތްކަން 2\nޤުރުއާނުގެ އެހެން އެއްވެސް ސޫރަތަކުން ނުފުދޭނެފަދައިން ފާތިޙާ ސޫރަތުން ފުދެއެވެ. މީޒާނުގެ އެއްކޮޅަށް ފާތިޙާ ސޫރަތް ލުމަށްފަހު އަނެއްކޮޅަށް ޤުރުއާން (އެއްކޮށް) ލީކަމުގައިވީނަމަވެސް އެސޫރަތުގެ މަތިވެރިކަން ޤުރުއާނުގެ (އެހެން ސޫރަތްތަކުގެ މައްޗަށް)7ގުނަ އިތުރުވެދާހުއްޓެވެ.\n20/12/2012 ދީން, ލިޔުންތެރިން, ޤުރުއާނާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\nކީރިތި ޤުރުއާނުގެ ކޮންމެ ސޫރަތަކީވެސް މާތްކަން އިތުރު ދަރުމަގިނަވެގެންވާ ސޫރަތްތަކެކެވެ. ނަމަވެސް ކީރިތި ޤުރުއާނުގެ ބައެއް ސޫރަތްތަކަށް، އެހެން ސޫރަތްތަކުގެ މައްޗަށް ޙާއްޞަކަން ލިބިފައިވެއެވެ. އަދި ބައެއް އާޔަތްތަކަށް އެހެން އާޔަތްތަކުގެ މައްޗަށް ޚާއްޞަކަންލިބިގެންވެއެވެ.


Mamma Cancer aa Hanguraama Kuranee, Bappa Heart Attack eh Jehifai, Dharifulhu Goi Husvefai - Vaguthu\nމަންމަ ކެންސަރާއި ހަނގުރާމަ ކުރަނީ، ބައްޕަ އަށް ހާޓް އެޓޭކެއް ޖެހިފައި، ދަރިފުޅު ގޮތް ހުސްވެފައި\n4 އަހަރު ކުރިން ( އޭޕްރީލް 28, 2018 )\nމުހައްރިމް އާއި އޭނާގެ ބައްޕަ އަދި މަންމަ\nމައިންބަފައިންނަކީ ތިމާ ދުނިޔެމަތީގައި އެންމެ އިހުތިރާމު ކުރަން ޖެހޭ އެބަޔަކަށް ލޮތްބާއި އަޅާލުން ދޭން ޖެހޭ މީހުންނެވެ. އެ ދެމީހުންނަށް ދެވިފައިވާ ދަރަޖައާއި، އެ ދެމީހުންނަށް ދަރިން އަދާ ކުރަން ޖެހޭ ހައްގުތައް ކީރިތި ރަސޫލާ ސައްލައްﷲ އަލައިހި ވަސައްލަމްގެ ސުންނަތުން ސާބިތުވެއެވެ. ކަން މިހެން އޮތް އިރު މައިންބަފައިން މުސްކުޅިވެ ގައިބާރު ދެރަވާ ދުވަހުގައި އެ ދެމީހުންނަށް ދޭން ޖެހޭ ލޮތްބާއި އަޅާލުން އެތައް ގުނަ އިތުރު ކަމަށް ބުނެވިދާނެއެވެ.\nތ. ހިރިލަންދޫ ތަރިވިދާގޭ މުހައްރިމް އަބޫބަކުރަކީ މައިންބަފައިންނަށްޓަކައި އެތައް ގުރުބާނީތަކެއް ވަމުން އަންނަ، ދިވެހިންނަށް މިސާލެއް ފަދަ ޒުވާނެކެވެ. މުހައްރިމްގެ މަންމަ އަކީ ކެންސަރު ބަލީގެ ވޭން ތަހައްމަލު ކުރަމުންދާ ފަރާތަކެވެ. އަދި އޭނާގެ ބައްޕައަށް ދާދި ފަހުން ޖެހުނު ހާޓް އެޓޭކެއްގެ ސަބަބުން ވަނީ ވަރަށް ހާލު ދެރަވެފައެވެ. އަމިއްލަ ދިރިއުޅުމުގެ ކަންތައް ގުރުބާން ކުރުމަށް ފަހު މުހައްރިމް އޭނާގެ ދުަވަސްތައް ހޭދަ ކުރަމުން ދަނީ މަންމައާއި ބައްޕަގެ ހައްގުގައެވެ.\nލ. އަތޮޅު މާވަށަށް އުފަން މުހައްރިމް ހިރިލަންދޫ އަށް ދިރިއުޅުން ބަދަލު ކުރީ އޭނާގެ މަންމަ ހިރިލަންދޫ މީހަކާއި ކައިވެނި ކުރުމުން މަންމަ ދޫކޮށްފައި ނުދިޔުމުގެ ބޭނުމުގައެވެ. އޭނާގެ ބައްޕަ އޭރު ދިރިއުޅެމުން ދިޔައީ ލ. މާވަށުގައެވެ. އެފަހުން މުހައްރިމް ވަނީ ހިރިލަންދޫ އަންހެނަކާއި ކައިވެނި ވެސް ކޮށްފައެވެ. އަދި އެ ދެމަފިރިންގެ ކައިވެންޏަށް ދަރިންވެސް ވަނީ ލިބިފައެވެ. އޭނާ ވަޒީފާ އަދާ ކުރަމުން ދަނީ ހިރިލަންދޫގައި ހުންނަ ޕޮލިސް ސްޓޭޝަނުގައެވެ.\nމައިންބަފައިންގެ ސިއްހީ ހާލަތު\nމުހައްރިމްގެ މަންމަ މަރިޔަމް މުހައްމަދަށް އެންމެ ފުރަތަމަ ޖެހިފައި ވަނީ އަނގައިގެ ކެންސަރެެވެ. 2008 ވަނަ އަހަރު އަނގައިގެ ކެންސަރު ޖެހުނު އިރު އެތައް އަހަރެއް ވަންދެން ފަރުވާ ދިނުމަށް ފަހު އެ ކެންސަރު ފިލައިގެން ދިޔައީ 2014 ވަނަ އަހަރުއެވެ. އެހެން ނަމަވެސް އެ އުފާވެރިކަން އަނެއްކާވެސް ހިތާމައަށް ބަދަލުވެގެން ދިޔައީ އެފަހުން މާ ގިނަ ދުވަސްތަކެއް ފާއިތުވެގެން ނުދަނީސް މުހައްރިމްގެ މަންމައަށް އުރަމަތީގެ ކެންސަރު ޖެހިފައިވާކަން އެނގުމުންނެވެ.\n"ނޯމަލް ވެފަ އިންދާ އަނެއްކާ އަލުން ފެނުނީ ބްރެސްޓު ކެންސަރު. ފެނުނު އިރު އިނީ3ވަނަ ސްޓޭޖު ފަހަނަ އަޅާ ގޮސްފަ،4ވަނަ ސްޓޭޖަށް ޕަސެންޓުކޮޅެއްވެސް ނެތް. ޑޮކްޓަރު އެންގީ ވީ އެންމެ އަވަހަށް އެހިސާބު ނަގަން." މުހައްރިމް ކިޔައިދިނެވެ.\nމުހައްރިމްގެ މަންމަ މަރިޔަމް\nމިހާރު އުރަމަތީގެ ކެންސަރަށް ފަރުވާ ދިނުމަށް މުހައްރިމް އަންނަނީ އޭނާގެ މަންމަ ގޮވައިގެން ހުޅުމާލޭ ހޮސްޕިޓަލަށް މަހަކަު ދެފަހަރު ދަތުރުު ކުރަމުންނެވެ.\n"މަހަކު ދެފަހަރު މިހިސާބުން ހުޅުމާލެ އަށް ދަތުރު ކުރުމަކީ، އެ ނުވާނެ ދޯ ފަސޭހަ ކަމަކަށް އަޅުގަނޑަކަށްވެސް. ތ. އަތޮޅުން ހުޅުމާލެއަށް ދާން މިޖެހެނީ." އޭނާ ބުންޏެވެ.\nމުހައްރިމް ބުނީ ޑޮކްޓަރުން ބުނާ ގޮތުންނަމަ އޭނާގެ މަންމައަށް ދޭން ޖެހޭ ޑޯސްތައް ފުރިހަމައަށް ދެވިއްޖެ ނަމަ މަންމަގެ ފުރާނަ ސަލާމަތް ކުރެވޭނެ ކަމުގެ އުންމީދު އެބަ އޮތް ކަމަށެވެ. އަދި މަންމަގެ ހަށިގަނޑުގެ އެެހެން ތަނަކުންވެސް ކެންސަރު ފެނިއްޖެ ނަމަ ފަރުވާ ހޯދުމަށް ގުރުބާން ވާން ތައްޔާރަށް ހުރި ކަމަށް އޭނާ ބުންޏެވެ.\n"އެކަމަކު އަޅުގަނޑު ބޭނުންވަނީ އަޅުގަނޑުގެ މަންމަ ވީމަ އަޅުގަނޑުގެ ޖާނާއި މާލުން މި ގުރުބާން ކުރަނީ އޭނައަށްޓަކައި." އޭނާ ބުންޏެވެ.\nމުހައްރިމްގެ ބައްޕަ އަބޫބަކުރު އިދުރީސް (67 އަހަރު) އަށް ހާޓް އެޓޭކު ޖެހުނީ އޭނާގެ މަންމަ ގޮވައިގެން ކީމޯ ދިނުމަށް ހުޅުމާލޭގައި ހުއްޓައި މި މަހު ކުރީ ކޮޅުއެވެ. އޭރު އޭނާގެ ބައްޕަ ހުރީ މާވަށުގައެވެ. ބައްޕަ ބަލިވުމާއެކު ހިރިލަންދޫއަށް ގެނެސް މިހާރު ބައްޕަވެސް ބަލަހައްޓަމުން ދަނީ މުހައްރިމެވެ.\nމުހައްރިމްގެ ބައްޕަ މިހާރު އޮންނަނީ އެނދުގައި އައިވީ ގުޅާފައެވެ. އޭނާއަށް އަމިއްލައަށް ތެދުވެ ނޫޅެވޭ އިރު ކާން ދިނުން ފަދަ ޟަރޫރީ ކަންތައް ކޮށްދެމުން ދަނީ މުހައްރިމް އެވެ.\nމުހައްރިމް އޭނާގެ ބައްޕަ އަބޫބަކުރު އިދްރީސް އާއެކު\nމުހައްރިމްއަށް ކުރިމަތިވެފައިވާ ދަތިތައް\nމުހައްރިމްގެ ދޮޮން ބައްޕައަކީ ލޮލުގެ ފެނުމުން މަހުރޫމުވެފައިވާ މީހެކެވެ. އެހެން ކަމުން އޭނާގެ މަންމަގެ ކަންތައް ބެލެހެއްޓުމުގެ ހުރިހާ ކަމެއް ކުރަން ޖެހިފައި ވަނީ އޭނާ އެކަންޏެވެ. މުހައްރިމްގެ އެއްބަނޑު އެއްބަފާ ކޮއްކޮއެއް ހުރެއެވެ. އެހެން ނަމަވެސް އެ ކޮއްކޮގެ ފަރާތުން އެއްވެސް އެހީތެރިކަމެއް ލިބިގެން ގޮސްފައި ނުވާ ކަމަށް މުހައްރިމް ކިޔައިދިނެވެ. އަދި އޭނާގެ ބައްޕަގެ އެހެން ކައިވެންޏަކުން ލިބިފައިވާ އަންހެން ދަރިއަކު ހުންނަ ކަމަށާއި ނަަމަވެސް އޭނާގެ ފަރާތުންވެސް އެހީތެރިކަން ނުލިބޭ ކަމަށް މުހައްރިމް ކިޔައިދިނެވެ.\nމުހައްރިމް އަށް މިހާރު ކުރިމަތިވެފައިވާ އެންމެ ބޮޑު ދައްޗަކީ ފައިސާގެ ދަތިކަމެެވެ. އޭނާ އަދާ ކުރަމުންދާ ވަޒީފާއިން މާ ބޮޑު އެއްޗެއް ނުލިބޭ އިރު، މަންމައާއި ބައްޕަ ބެލުމަށް ވަޒިފާއިން ޗުއްޓީ ނެގުމުން އެއްވެސް ފައިސާއެއް މިހާރު އޭނާއަށް ނުލިބެއެވެ.\n"އަޅުގަނޑަކީ މިތާ މީ ޕޮލިސް ސްޓޭޝަންގައި މަސައްކަތު އުޅޭ މީހެއް މިއީ. އަޅުގަނޑަށް މިހާރު އެއްގޮތެއް ނުވެގެން ގޮސް މިހާރު ޗުއްޓީ ނަގައި، އިމަޖެންސީތައް ނަގައި، ހާފްޕޭ ނަގައި ހުރިހާ އެއްޗެއް ނަގައިގެން އެންމެ ފަހުން ގޮސް މިހާރު މިހިރީ ނޯ ޕޭ ލީވް ނަގައިގެން. ކޮންމެ ގޮތެއް ވިޔަސް އަޅުގަނޑަކަށް އިތުރަށް އެއްޗެއް ލިބޭނެ ގޮތެއް ނެތް މިހާރަކުއެއް." އޭނާ ކިޔައިދިނެވެ.\nމުހައްރިމް ބުނީ އޭނާގެ އާއިލާގައި ސަލާމަތުން ހުރީ އޭނާ ކަމަށެވެ. އަދި މަންމައާއި ބައްޕަގެ ކަންކަމަށް އޭނާ ހަރަދު ކުރަން ޖެހޭ އިރު އޭނާގެ އަމިއްލަ އަނބި ދަރިންނަށްވެސް ހަރަދު ކުރަން ޖެހޭކަން ފާހަގަ ކުރިއެވެ.\n"އަޅުގަނޑުގެ އަންބަކާއި ދެކުދިން އެބަ ތިބި. އެ ދެކުދިންނަށްވެސް ބޭނުންވާ އަސާސީ އެއްވެސް ހިދުމަތެއް މިހާރު ފޯރުކޮށް ނުދެވޭ. ރަނގަޅު ކާއެއްޗެއް ނުދެވޭ. ކަރަންޓު ބިލެއްވެސް ދެއްކޭ ހާލަތަކު ނޫން މިހިރީ." މުހައްރިމް ކިޔައިދިނެވެ.\nމީގެ ދެ މަސް ފަހުން މަންމަ ގޮވައިގެން އިންޑިއާ އަށް ދަތުރު ކުރުމަށް ޑޮކްޓަރުން ވަނީ މުހައްރިމް އަށް ލަފާ ދީފައެވެ. އަދި އަންނަ މަހު އޭނާގެ ބައްޕަގެ ޓެސްޓުތަކެއް ހެދުމަށް މާލެ ދާން ޖެހެއެވެ. އޭގެ އިތުރުން ކޮންމެ މަހަކު ދެފަހަރު މަންމައަށް ކީމޯ ދިނުމަށް ހުޅުމާލޭ ހޮސްޕިޓަލަށް ދާން ޖެހެއެވެ.\nމާލީ ހާލަތު ހުރިގޮތުން މުހައްރިމް އަށް ވަނީ ވަރަށް ބޮޑު ހުރަސްތަކާާއި ކުރިމަތިލާން ޖެހިފައެވެ. އޭނާއަށް އެހީތެރިކަމެއް ނުލިބިއްޖެ ނަމަ ޖެހޭނީ މަންމައާއި ބައްޕަގެ ފަރުވާގެ ކަންކަން ހުއްޓާލައި ގޭގައި ބާާއްވާށެވެ. އެެހެން ކަމުން މުހައްރިމްއަށް ކޮންމެ ރައްޔިތަކުވެސް ވެވުނު ވަރަކުން އެހީތެރިކަން ފޯރުކޮށްދިނުމަކީ އަޅުގަނޑުމެންގެ ވަރަށް ބޮޑު އެދުމެކެވެ.\nމުހައްރިމް އަށް ގުޅުއްވައިގެން އެހީތެރިކަން ފޯރުކޮށްދޭން ބޭނުން ނަމަ އޭނާގެ ފޯން ނަމްބަރު 9846805 އަށް ގުޅުއްވައިގެން ކުރިއަށް ގެންދެވޭނެއެވެ. އަދި މާލީ އެހީތެރިކަން ފޯރުކޮށްދޭން ބޭނުންވާ ފަރާތްތަކުން އޭނާގެ ބީއެމްއެލް އެކައުންޓް ނަމްބަރު 7730000007681 އަށް ފައިސާ ޖަމާކޮށްދިނުމަށް އެދެމެވެ.\nމާތް ﷲ މުހައްރިމްގެ މައިންބަފައިންނަށް އަވަސް ޝިފާއެއް މިންވަރު ކުރައްވައި އޭނާގެ އާއިލާއަށް ކެތްތެރިކަން ދެއްވާށިއެވެ. އަދި އަޅަމެންނީ އެކަކު އަނެކަކަށް އެހީތެރިވާ ބަޔަކު ކަމުގައި ލައްވައި މުޅި އިސްލާމީ އުންމަތް ބަލިމަޑުކަމާއި ނުރައްކާތެރި ރޯގާތަކުން މިންޖުކުރައްވާށިއެވެ. އާމީން!\nލޯބިލޯބި ހައިރާ އާއި ހިރާގެ ހިތުގެ ފަރުވާއަށް، އެދެނީ އެންމެންގެ ދީލަތި އެހީއަށް!\nއޭޕްރީލް 28, 2018 13:18\n"އެކަމަކު އަޅުގަނޑު ބޭނުންވަނީ އަޅުގަނޑުގެ މަންމަ ވީމަ އަޅުގަނޑުގެ ޖާނާއި މާލުން މި ގުރުބާން ކުރަނީ އޭނައަށްޓަކައި." ވަރަށް ވަރަށް ދެރަވެއްޖެ! މާތް ﷲ\nތިޔަ އާއިލާއަށް ހެޔޮ ރަހުމަތްލައްވާށިއެވެ.\nއޭޕްރީލް 28, 2018 13:57\nވ.ދެރަވެއްޖެ...ހުރިހާ ދޮރެއް ބަންދުވިޔަސް ﷲގެ ހެޔޮރަހުމަތުގެ ދޮރަކީ އަބަދުވެސް ހުޅުވިފަވާ ދޮރެއް.ތިބާއަށާއި ތިއާއިލާއަށް ޖެހިފަވާ އުނދަގޫ ހާލަތުން އަރައިގަތުމުގެ މަގު ތަނަވަސް ކޮށްދެއްވުމަށް ﷲގެ ހަޟްރަތުގަ ދުޢާ ކުރަން.އަދި ތިބާގެ މައިންބަފައިންނަށް އަވަސް ޝިފާއަކަށް އެދެން.\nއޭޕްރީލް 28, 2018 15:39\nއޭޕްރީލް 28, 2018 14:24\nއޭޕްރީލް 28, 2018 14:52\nސަރުކާރުން މިފަދަ ނިކަމެތި އާއިލާތަކަށް އެހީ ނުވާންވީ ކީއްވެ.\nއަހަރެންގެ ވެރިކަމެއްގައި، މިހުރިހާ ކަމެއް ހައްލު ކުރާނަން\nﷲ ތިބާގެ މައިންބަފައިންނަށް ދުޅަހެޔިޮ ސިއްޚަތެއް ދެއްވާ އާއިލާގެ ފުދުންތެރިކަން އިތުރުކޮށްދެއްވާނދޭވެ! އަދި ތިބާ ތިވާ ގުރުބާނީތަކަށް ހެޔޮޖަޒާ ދެއްވާ ހެޔޮ ރަޙްމަތް ލައްވާނދޭ. އާމީން\nއޭޕްރީލް 28, 2018 18:37\nއޭޕްރީލް 28, 2018 20:09\nއޭޕްރީލް 28, 2018 16:16\nއޭޕްރީލް 28, 2018 16:32\nޢާއިލާއަށް ކެއްތެރިކަން ދެއްވާށި.. ބުނެލަން އޮތީ ބައްޕައަށް އެހާބަލިވެ ނުތެދުވެވޭއިރު ހުރިހާގޮތަކުންވެސް އެބައްޕަގެ ރައްކާތެރިކަމަށް ބަލަންވާނެޔޭ.. އެނދުގެ ހެޑްބޯޑު މަތިން ލޮލުގަ އަޅައިގަތީ ވަޅި އަދި އިސްކުރު ކަށިގަނޑުތަކެއް.. ބަލިމީހަކު އޮންނަ ތަނަކީ އަބަދުވެސް ރައްކާތެރި ސާފު ތަނަކަށް ހެދުމަކީ ވަރަށް މުހިއްމު ކަމެއް..\nއޭޕްރީލް 28, 2018 19:00\nއެބުނާ ހެން. ކީއްވެ ބާ؟!\nއޭޕްރީލް 28, 2018 17:46\nކޮބާ ހުސްނުވާ އާސަންދަ އާއި ބޮޑު ހޮސްޕިޓަލް.\nއޭޕްރީލް 28, 2018 19:19\nވެޔަރ އިޒް ދަ ޑޭމް ސްޓޭޓް. ސިޔާސީ މީހުންވެސް ދެ އިރު ދެދަޅައައް ހަޅޭއް ނޫން އެއްޗެއް ނުޖަހައޭ. ޢޭތް\nއޭޕްރީލް 28, 2018 21:10\nއޭޕްރީލް 28, 2018 21:12\nއޭޕްރީލް 28, 2018 21:18\n5000 ރުފިޔާ ދޭތައް\nޕީ÷ޕީ ސަރުކާރުގެ ވެރިންބުނޭ ބޭސްފަރުވާއަށް ސަލާމްޖަހާކަށް ނުޖެހޭނެ\nއޭޕްރީލް 29, 2018 07:46\nމުއްސަނދި މަހުޖަނުންނަށްވެސް 65 އަހަރުވުމުން 5000ރ ލިބެއެވެ. ނަމަވެސް މިފަދަ ނިކަމތި މީހުން އެއުޅެނީ ބޭސްފަރުވާ ނުކުރެވިގެންނެވެ. އަދި ގޭގެ އަދި ދަރިންގެ އެހެން ޚަރަދުތައް ކޮބައިހެއްޔެވެ؟ މިކަނކަމަކީ ކިފަދަ ޤައުމެއްގައި މިހާރު ކުރެންޖެހަާޭނެ ކަންކަމެވެ.\nއޭޕްރީލް 29, 2018 09:08\nމާތްﷲ ހެއު ރަހްމަތް ލައްވާށީ!\nއޭޕްރީލް 29, 2018 14:07\nމިފަދަ ފަރާތްތައް ރަނގަޅަށް ދެނެގަތުމަށްފަހު މިފަދަ ބަލިމީހުންނަށާއި އަދި ބަލިމީގާ އެހީތެރިންނަށް ޚަރަދުކުރެވޭނެ ނިޒާމް އޮންނަންޖެހޭކަމަށް ފެެނޭ -\nމުހައްރިމްގެ މަންމަ އާއި ބައްޕައަށް އަވަސް ޝިފާއެއް ދެއްވާ އެބައިމީހުން އަބަދުވެސް ކުދި ބަލިތަކާއި ބޮޑެތި ބަލިތަކުން ސަލާމަތް ކުރައްވާންދޭވެ. އާމީން....


.ރަމަޟާން މަސް ޣާފިލުކަމުގައި ނަގައިނުލާށެވެ – Sheikh Fikree Sheikh Fikree\nމާރިޗު 26، 2022\n.ރަމަޟާން މަސް ޣާފިލުކަމުގައި ނަގައިނުލާށެވެ\nރަމަޟާންމަހާ ބައްދަލުވުމާއި، އެމަހުގައި ރޯދަ ހިފުމުގެ ފުރުސަތު ލިބުމަކީ ލިބޭ ވަރަށް ބޮޑު ނިޢުމަތެކެވެ. އެހެނީ ރަމަޟާން މަހަކީ ފާފައް ފުއްސެވުމާއި، ރަޙްމަތުގެ މައްސަރެވެ. އެ މައްސަރުގެ ކޮންމެ ރެއެއްގައި ﷲ ތަޢާލާ، އެ އިލާހުގެ އަޅުތަކުންކުރެ ބަޔަކު ނަރަކައިން މުއްތި ކުރައްވާނޭކަމުގައި ކީރިތި ރަސޫލާ صلى الله عليه وسلم ވަނީ ޙަދީޘް ކުރައްވާފައެވެ.\nއަދި މި މާތް މައްސަރަކީ އަހަރުގެ މަސްތަކުގެ ތެރެއިން ކީރިތި ޤުރްއާން ބާވައިލެއްވުމަށް މާތް ﷲ އިޚްތިޔާރު ކުރެއްވި މައްސަރެވެ. މާތް ﷲ ވަޙީކުރައްވާފައިވެއެވެ. (شَهْرُ رَمَضَانَ الَّذِيَ أُنزِلَ فِيهِ الْقُرْآنُ) (البقرة: 185) މާނައީ: “ރަމަޟާން މަހަކީ އެމަހެއްގައި ޤުރްއާން ބާވައިލެއްވުނު މަހެވެ.”\nއެ ޤުރްއާން ބާވައިލެއްވުނީ ބަރަކާތްތެރިވެގެންވާ ރެއްގައެވެ. އަދި އެރެއަކީ ޤަދަރު އުފުލިގެންވާ މަތިވެރި ރެއެއްގައި ކަމުގައިވެސް ވަނީ ވަޙީކުރައްވާފައެވެ. އެރޭގެ މަތިވެރިކަން ހާމަވެގެންދަނީ، އެރޭގައި ކުރާ އަޅުކަމަށް، އެއް ހާސް މައްސަރުގައި ކުރާ އަޅުކަމުގެ ދަރުމަ ދެއްވާނޭކަމުގައި ކަނޑައަޅުއްވާފައި ވާތީއެވެ. އެއް ހާސް މައްސަރަކީ ގާތްގަނޑަކަށް އައްޑިހަ ތިން އަހަރެވެ. އެއީ އެވަރެޖްކޮށް މީހެއްގެ އުމުރުދުވަހުގެ މުއްދަތެވެ. ވީއިރު، އެ މާތް ރޭގައި އަޅުކަން އަދާ ކުރުމުގެ ސަވާބު، މުޅި އުމުރު ދުވަހު އަޅުކަން އަދާކުރުމުގެ ސަވާބަށްވުރެ އިތުރުވެގެންވެއެވެ.\nމިއުއްމަތުގެ ކުރީގައި، އިސްވެދިޔަ އުއްމަތްތަކުގެ މީސްތަކުންނަކީ އުމުރު ދިގު ބައެއްކަމުގައި ވަނީ ލައްވާފައެވެ. އާދަމް ޢަލައިހިއްސަލާމްގެ ޢުމުރުފުޅަކީ އެއްހާސް އަހަރު ކަމުގައި ބައެއް ޞައްޙަ ރިވާޔަތްތަކުގައި ބަޔާންވެފައިވެއެވެ. އަދި ނޫޙު ޢަލައިހިއްސަލާމް އެކަލޭގެފާނުގެ ގައުމުގެ މީސްތަކުންނަށް ދީނަށް ގޮވައިލެއްވުމުގައި ނުވަސަތޭކަ ފަންސާސް އަހަރު ހޭދަކުރެއްވި ކަމުގައި ކީރިތި ޤުރްއާނުގައިވަނީ އަންގަވާފައެވެ. މާތް ﷲ ވަޙީކުރައްވާފައިވެއެވެ. (وَلَقَدْ أَرْسَلْنَا نُوحاً إِلَى قَوْمِهِ فَلَبِثَ فِيهِمْ أَلْفَ سَنَةٍ إِلَّا خَمْسِينَ عَاماً فَأَخَذَهُمُ الطُّوفَانُ وَهُمْ ظَالِمُونَ) (العنكبوت: 14) މާނައީ: “ހަމަކަށަވަރުން، ތިމަންރަސްކަލާނގެ ނޫޙުގެފާނު، އެކަލޭގެފާނުގެ ޤައުމުގެ މީހުންގެ ގާތަށް ރަސޫލު ކަމާއިގެން ފޮނުއްވީމެވެ. ފަހެ، އެކަލޭގެފާނު، ފަންސާސް އަހަރު ފިޔަވައި، އެއްހާސް އަހަރު (އެބަހީ: ނުވަސަތޭކަ ފަންސާސް އަހަރު ދީނަށް ގޮވައިލެއްވުމަށް) އެއުރެންގެ ތެރޭގައި ހުންނެވިއެވެ. ފަހެ، އެއުރެން އަނިޔާވެރިންކަމުގައިވާ ޙާލު، ޠޫފާނު (ގެ އަޒާބު) އައިސް އެއުރެންނަށް ޖެހުނެވެ.”\nއިސްވެ ބަޔާންކުރެވުނު ފަދައިން މިއުއްމަތުގެ މީހުންގެ ޢުމަރަކީ ފަސްދޮޅަހާއި ހަތްދިހައާއި ދެމެދުގެ ޢުމުރެކެވެ. މަދު މީހަކު މެނުވީ އެއަށްވުރެ ގިނަ ދުވަހު ދުނިޔޭގައި ނުހުރެއެވެ. ސަތަކޭ އަހަރު ދުނިޔޭގައި ހުރެއްޖެ މީހަކީ އުމުރު ދިގު މީހެއްކަމުގައި މީސްތަކުން ދެކެއެވެ.\nވީމާ، ކުރީގެ އުއްމަތްތަކުގެ މީސްތަކުން ދުނިޔޭގައި ގިނަ ދުވަހު، ދިގު އުމުރެއް ވެއިތު ކުރުމުން ޙާޞިލު ކުރެވޭ ގިނަގުނަ ހެޔޮ ޢަމަލުތަކާއި ދަރުމަޔާއި ސަވާބު، މި އުއްމަތުގެ މީސްތަކުން ޙާޞިލު ކުރާނޭ މަގެއް އެވަނީ ލައްވާފައެވެ. އެއީ، ލައިލަތުލް ޤަދްރި ވިލޭރޭފަދަ މާތްކަމާއި މަތިވެރިކަން ބޮޑުވެގެންވާ ރޭތަކުގައި ކުރެވޭ އަޅުކަމުންނެވެ. އަދި އެނޫންވެސް، އެތައް އަޅުކަމެއްގައި، އިސްވެ ދިހިޔަހާ ފާފަ ފުއްސަވައިދެއްވާނޭ މަތިވެރިކަންވަނީ ލައްވާފައެވެ. އެފަދަ ބަސްފުޅުތަކުގެ ތެރޭގައި، “އީމާންކަމާއެކު، ދަރުމައަށް އެދިހުރެ، ރޯދަ ހިފައިފި މީހާގެ އިސްވެދިޔަހާ ފާފަ ފުއްސަވައި ދެއްވާނޭއެވެ.” ޙަދީޘް ކުރައްވާފައިވެއެވެ.\nމިހުރިހާ ވާހަކަތަކާއެކުވެސް، ވިސްނައިލަންޖެހޭ ކަމަކީ، ރަމަޟާންމަހުގެ ދުވަސްތަކާއި ރޭތަކުގެ ޙަޤީޤީ ފައިދާ ހާސިލު ނުކޮށް، އެދުވަސްތައް މުނިފޫހިފިލުވުމާއި ކުޅިވަރުގައި ނަގައިލާ ބަޔަކު އަޅުގަންދުމެންގެ ތެރޭގައިވެސް އުޅޭ ކަމެވެ. ރަމަޟާންމަހުގެ ބަރަކާތާއި ދަރުމަޔާއި ސަވާބުން މަޙުރޫމު ވެއްޖެ މީހަކީ އަބާއްޖަވެރިކަން ބޮޑު މީހެކެވެ.\nކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. « وَرَغِمَ أَنْفُ رَجُلٍ دَخَلَ عَلَيْهِ رَمَضَانُ ثُمَّ انْسَلَخَ قَبْلَ أَنْ يُغْفَرَ لَهُ» (رواه الترمذي) މާނައީ: “އެ މީހަކާ ރަމަޟާންމަހާ ބައްދަލުވެ، ފާފަ ނުފުއްސެވުނު މީހާ ގެއްލެނިވެ ހަލާކުވެއްޖެއެވެ.” އެބަހީ: ރަމަޟާންމަހު ގަދަވެ ހެޔޮ ހާލުގައި ލަހައްޓަވައި، އަޅުކަން ކުރުމުގެ ފުރުސަތު ލިބިމެ، އެމަހުގެ މަތިވެރިކަމާއި، އެމަހުގައި ލައްވާފައިވާ އަޅުކަމަށް އެމީހާ ފަރުވާކުޑަކޮށް އިހުމާލުވުމުގެ ސަބަބުން، ފާފަ ނުފުއްސެވިއްޖެ މީހަކީ ގެއްލެނިވެ ހަލާކުވެއްޖެ މީހެކެވެ.\nއެއްވެސް ޝައްކެއް ނެތެވެ! ރަމަޟާން މަހުގެ ބަރަކާތްތެރި ރޯދައިގެ އަޅުކަމުގެ ތެރޭގައި، ދޫ ރައްކާތެރިކޮށް، އެންމެހާ ފާހިޝް ޢަމަލުތަކާއި އެފަދަ ބަސްތަކުން އެއްކިބާވެއްޖެ މީހާއަކީ ފާފަ ފުއްސަވައި ދެއްވާނޭ މީހެކެވެ. މިޔާ ޚިލާފަށް، ރަމަޟާން މަހުގެ ދުވާލުގެ ގިނަ ވަގުތު ނިދުމުގައި ހޭދަކޮށްލުން ނުވަތަ ފާހިޝް މަންޒަރުތަކާއި ދީން ނަހީކުރެއްވި އަމަލުތައް ފެންނަ ފިލުމުތަކާއި ސިލްސިލާތައް ބެލުމުގައި ހޭދަކޮށްލައި، އެ މައްސަރުގެ ރޭތައް ކެއިން ބުއިމާ ކުޅިވަރާ މަޖަލުގައި ހޭދަކޮށްލި މީހާއަކީ ހެޔޮކަމުން މަޙްރޫމުވެގެންވާ މީހެކެވެ. އެފަދަ އަބާޖަވެރިއެއް ކަމުގައި ތިބާ ނުވާށެވެ!


Aanmukoh Hedheyvarahvure, Biyakoh Aadhayaa Khilaafah Gasgahaagehi Hedhey Thaneh އާންމުކޮށް ހެދޭވަރަށް ވުރެ، ބިޔަކޮށް އާދަޔާ ޚިލާފަށް ގަސްގަހާގެހި ހެދޭ ތަނެއް – Huvadhoo News Aanmukoh Hedheyvarahvure, Biyakoh Aadhayaa Khilaafah Gasgahaagehi Hedhey Thaneh Huvadhoo News\nއާންމުކޮށް ހެދޭވަރަށް ވުރެ، ބިޔަކޮށް އާދަޔާ ޚިލާފަށް ގަސްގަހާގެހި ހެދޭ ތަނެއް\nއާންމުކޮށް ގަސްގަހާގެހި ހެދޭވަރަށްވުރެ ބޮޑުކޮށް، ބިޔަކޮށް ގަސްހެދޭ ސަރަހައްދެއް ރަޝިޔާގައި ވެއެވެ. ފިލްމުތަކުގައި ފެންނަފަދައިން، ވާރޭވެހުމުން ގަހެއްގެ ފަތެއްގެ ނިވަލުގައި ނިވާވެ، ވާރެއިން ސަލާމަތްވުމުން ފަދަ މަންޒަރު ރަޝިޔާގެ މިސަރަޙައްދުން ފެނިގެން ދެއެވެ.\nސަޚާލިން ނަމަކަށް ކިޔާ ވަކިން އޮންނަ ރަޝިޔާއަށް ނިސްބަތްވާ ރަށަކީ، ރަޝިޔާއަށް ނިސްބަތްވާ އެންމެ ބޮޑު ރަށެވެ. އަދި މިރަށް ފާހަގަވެގެންދަނީ، ފަސްގަނޑު ރަނގަޅުވެފައި، އާންމުކޮށް އެހެން ތަންތަނުގައި ހެދޭ ގަސްތައް އެހެން ތަންތަނާއި ތަފާތުކޮށް، އެތައް ގުނައެއް ބޮޑުކޮށް އަދި ބިޔަކޮށް އާދަޔާޚިލާފަށް ހެދޭތަނެއްގެ ގޮތުގައެވެ. މިރަށުގައި ދުނިޔެއިން ނެތުމުގެ ބިރުހީވެފައިވާ ތަފާތު ގަސްތަކާއިއެކު ޖުމްލަ 1000 އަށްވުރެ ގިނަ ވައްތަރުގެ ގަސް ހެދެއެވެ. އާންމުކޮށް5ފޫޓަށް ހެދޭ ތަފާތު ބާވަތުގެ ގަސްތައް5މީޓަރަށް މިރަށުގައި ހެދެއެވެ.\nމިރަށަށް ނިސްބަތްވާ މީހުން ބުނާގޮތުން، މަގުމަތިން ދަނިކޮށް، ވާރޭވެހެން ފައްޓައިފިނިމަ، ގަހަކުން އެންމެ ފަތެއް ބިދެގެންވެސް، ކުޑައެއް ގޮތުގައި، ވާރެއިން ހިޔާވުމަށް ބޭނުންކުރެވިދާނެއެވެ.\nސަޚާލިންގައި އާދަޔާޚިލާފަށް ބިޔަކޮށް ބޮޑުކޮށް ގަސް ހެދޭ ސަބަބެއް ދެނެގަތުމަށް ތަފާތު ދިރާސާތަކެއް ވަނީ ކުރިޔަށް ގެންދެވިފައެވެ. ރަޝިޔާގެ އިންސްޓިޓިއުޓް އޮފް ޖިއޮލޮޖީ އަދި ރަޝިޔަން އެކަޑަމީ އޮފް ސައިންސް ގުޅިގެން ކުރިޔަށް ގެންދެވުނު ދިރާސާތަކުން އެނގިގެން ގޮސްފައިވާގޮތުގައި، މިރަށުގެ 12 ސަރަޙައްދެއްގައި އާދަޔާޚިލާފަށް ބިޔަކޮށް ބޮޑުކޮށް ގަސްހެދެއެވެ.\nދިރާސާކުރި ފަރާތްތަކުން ފާހަގަކޮށްފައިވާ ގޮތުގައި މި 12 ސަރަޙައްދަކީ، ދުނިޔޭގެ “ޓެކްޓޯނިކް ޕްލޭޓް” އުފެދިފައިވާގޮތުން ބިމުގައި ހޫނު އަދި ތަފާތު ގަހަށް ބޭނުންވާ މާއްދާތަށް ގިނައިން އެކުލެވޭ ސަރަޙައްދުތަކެއް ކަމަށެވެ. މިފަދަ ގޮތަކަށް ގަސް ހެދުމުގެ ސިއްރަކީ، މިސަރަޙައްދުތަކުން ހޫނު، ހައިޑްރޯ ކާބަން އަދި ގަހަށް ބޭނުންވާ މާއްދާތަށް އެހެން ސަރަޙައްދުތަކަށްވުރެ ރަނގަޅަށް ގަހުގެ މޫތަކަށް ފޯރުކޮށްދިނުމެވެ.\nދިރާސާކުރާ ފަރާތްތަށް އިތުރަށް ފާހަގަކޮށްފައިވާ ގޮތުގައި، އެހެން ސަރަހާއްދުތަކާއި ތަފާތުކޮށް މިރަށުގައި ގަދަޔަށް ގަސްހެދުމުގެ ސަބަބުތަކުގެ ތެރޭގައި، އެހެން ބިންތަކާއި ތަފާތުކޮށް މިސަރަޙައްދުތަކުގައި “ކޮޕާ” އަދި “ކްރޮމިއަމް ކޮމްޕައުންޑްސް” ގިނަވުމުގެ ސަބުބުންނެވެ. ސައިންޓިސްޓުން ފާހަގަކޮށްފައިވާ ގޮތުގައި، މިފަދަ ގޮތަކަށް އެހެން ސަރަޙައްދުތަކާއި ތަފާތު ބޮޑުކޮށް ގަސްހެދުމުގެ ސިއްރަކީ، އެހެން ބިންތަކާއި ތަފާތުކޮށް، މިސަރަޙައްދުގައި ބިމުގެ ފަށަލައިގައި ތަފާތުކަމެއް ހުރުމުންނެވެ.\nމިރަށުން ތަފާތު މުޑުވައް ނަގައިގެން ގޮސް، ދަނޑުވެރިކަން ކުރާ މީހުން ދުނިޔޭގެ ތަފާތު ހިސާބުތަކަށް ގެންގޮސްގެން ހެއްދުމުގެ މަސައްކަތް ކޮށްފައި ވެއެވެ. ނަމަވެސް، މިއިން އެއްވެސް މުޑުވަކެއް ސަޚާލިންގައި ހެދޭގޮތަށް ހެދިފައި ނުވެއެވެ. މިގަސްތައް ހެދިފައިވަނީ އެސަރަޙައްދުތަކުގައި އާންމުކޮށް އެފަދަ ބާވަތުގެ ގަސްތައް ހެދޭ ގޮތަށެވެ.\nގަސްތައް ކިތަންމެ ބިޔަވެ ބޮޑުވި ނަމަވެސް، އެހެން ސަރަޙައްދުތަކެކޭ އެއްގޮތަށް ގަހުގެ މޭވާއާއި ތަރުކާރީ މިރަށުގައި ދިރިއުލޭ ރައްޔިތުން އަންނަނީ ކެއުމަށް ބޭނުންކުރަމުންނެވެ. މިރަށުގައި އެންމެ ގިނަބައެއްގެ މަގްބޫލު ޑިޝް އަކީ “ބާޑޮކް” ކިޔާ ބާވަތެއްގެ އެއްޗަކުން ތައްޔާރުކުރެވޭ ކެއުމެގެ ބާވަތެކެވެ. މިއީ ފިހާރަތަކާއި، ތަފާތު ހޮޓާ ރެސްޓޯރަންޓްތަކުގައިވެސް ވިއްކާ އަދި ގޭގައިވެސް ތައްޔާރުކުރެވޭ ޑިޝްއެކެވެ.


ރާއްޖޭގެ ވިޔަފާރީގެ ދާއިރާގައި ޚާއްޞަކޮށް ކުދި އަދި މެދުފަންތީގެ ވިޔަފާރީގެ ރޮނގުން ގިނަ ޚިދުމަތްތަކެއް ކުރައްވާފައިވާ ލޯޖެހި އަޙްމަދުމަނިކު ދެމިއޮތުމުގެ ޢާލަމަށް ދަތުރުކުރެއްވުމާ ގުޅިގެން، އެ ޢާއިލާއަށް ރައީސުލްޖުމްހޫރިއްޔާ ތަޢުޒިޔާ ވިދާޅުވެއްޖެ - The President's Office\n21 އޭޕްރިލް 2021، ރިފަރެންސް: 2021-111\nރާއްޖޭގެ ވިޔަފާރީގެ ދާއިރާގައި ޚާއްޞަކޮށް ކުދި އަދި މެދުފަންތީގެ ވިޔަފާރީގެ ރޮނގުން ގިނަ ޚިދުމަތްތަކެއް ކުރައްވާފައިވާ ގ. ޕާރނިސް ލޯޖެހި އަޙްމަދުމަނިކު ދެމިއޮތުމުގެ ޢާލަމަށް ދަތުރުކުރެއްވުމާ ގުޅިގެން، އެ ޢާއިލާއަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ތަޢުޒިޔާ ވިދާޅުވެއްޖެއެވެ. މި ޚަބަރު އެއްސެވީ، ވަރަށްފުން ހިތާމައާ އެކުގައި ކަމަށާއި، މި ހިތާމައިގައި ރައީސުލްޖުމްހޫރިއްޔާގެ ދެކަނބަލުން ބައިވެރިވެވަޑައިގެން، ޢާއިލާގެ އެންމެހައި މެންބަރުންނަށް ރައީސުލްޖުމްހޫރިއްޔާ ވަރަށް އިޚްލާޞްތެރިކަމާއެކު ތަޢުޒިޔާ ވިދާޅުވިއެވެ.\nލޯޖެހި އަހްމަދު މަނިކު އަވަހާރަވީ އާލާސްކަންފުޅާ އުޅުއްވާތާ ދުވަސްކޮޅެއްވުމަށްފަހު ރޭ އިރާކޮޅު އިންޑިޔާގެ ބެންގަލޫރުގައެވެ. އަވަހާރަވިއިރު ޢުމުރުފުޅަކީ 80 އަހަރެވެ.\nއަލްމަރްޙޫމް ލޯޖެހި އަޙްމަދު މަނިކަކީ، ކުދި އަދި މެދުފަންތީގެ ވިޔަފާރީގައި ވަރަށްކުރީ ސަފުގައި ހިމެނިވަޑައިގެންނެވި ބޭފުޅެކެވެ. ސުމުއްވުލްއަމީރު އަލްމަރްޙޫމް އިބްރާހީމް ނާޞިރު 1961 ވަނަ އަހަރު [ބީޗްވިލާ“ ހިންގަވަން ފެށްޓެވި ދުވަސްވަރު، [ބީޗްވިލާ“ އިން އުފައްދައި މަޝްހޫރުވެގެންދިޔަ ފިނިބުއިމެއް ކަމަށްވާ [ޑޮންޑޮން“ ފުޅިފުޅިއަށް އަޅުއްވައި ބަންދުކުރެއްވުމުގެ މަސައްކަތުގައި އެންމެ އިސްކޮށް ހުންނެވި އެއްބޭފުޅަކީ، ލޯޖެހި އަޙްމަދުމަނިކެވެ.\nވިޔަފާރީގެ ގޮތުގައި މިމަސައްކަތް އަމިއްލަފުޅަށް ކުރައްވަން ފެށްޓެވުމުގެ ޢަޒުމް އަޙްމަދު މަނިކުގެ ހިތްޕުޅުގައި އަބަދުވެސް އޮވެއެވެ. އެކަން ޙަޤީޤަތަކަށް ވެގެންދިޔައީ 1982 ވަނަ އަހަރުއެވެ. މިކަމުގައި އެންމެބޮޑަށް ފާހަގަކުރެވޭކަމަކީ، އަމިއްލަ ފޯމިއުލަރއެއް ބޭނުންކުރައްވައިގެން، މި ބުއިންތައް އުފައްދަވަން ފެށްޓެވި ފެށްޓެވުމެވެ. [ތްރީ ޗޮއިސް“ގެ ނަމުގައި ރާއްޖެއަށް މަޝްހޫރުވި ފިނިބުއިންތައް ތައްޔާރު ކުރެއްވުމުގެ މަސައްކަތް އޭރު ފެށްޓެވީ ލޯކަލް އިންވެސްޓްމަންޓެއްގެ ގޮތުގައި ރަޖިސްޓަރީ ކުރައްވައިގެންނެވެ.\nއިޤްތިޞާދީ މަސައްކަތް ކުރިއެރުވުމުގެ ރޮނގުން 1997 ވަނަ އަހަރު ލޯޖެހި އަޙްމަދު މަނިކަށް ވަނީ ޢާންމު ޚިދުމަތުގެ ހިތްވަރު ދިނުމުގެ އިނާމު ލިބިވަޑައިގެންފައެވެ. އަދި ކުދި ފަންތިއާއި މެދު ފަންތީގެ ވިޔަފާރީގެ ދާއިރާއިން އުފެއްދުންތެރިކަން އިތުރުކުރުމުގެ ރޮނގުން 2009 ވަނަ އަހަރު ވަނީ ޝަރަފުވެރިކަމުގެ ޤައުމީ އިނާމުވެސް ލިބިވަޑައިގެންފައެވެ.\nއަލްމަރްޙޫމް ލޯޖެހި އަޙްމަދުމަނިކަކީ ވިޔަފާރީގެ ދާއިރާގެ އިތުރުން، ގަލޮޅު އަވަށުގެވެސް ވަރަށް އިސް ބޭފުޅެކެވެ. އަވަށު ފެންވަރުގައާއި ޤައުމީ ފެންވަރުގައި ކުރެވޭ ގިނަ މަސައްކަތްތަކުގައި ޢަމަލީގޮތުން ބައިވެރިވެވަޑައިގެން، ހިލޭސާބަހަށް ގިނަ މަސައްކަތްތަކެއް ވަނީ ކޮށްދެއްވާފައެވެ.\nރާއްޖޭގެ ކުޅިވަރުގެ ތާރީޚުގައި އެންމެ ކާމިޔާބު އެއް ކްލަބް، ވިކްޓްރީ ސްޕޯޓްސް ކްލަބް ހިންގެވުމުގައިވެސް ލޯޖެހި އަޙްމަދު މަނިކަކީ، ވަރަށް އިސް ދައުރެއް އަދާކުރެއްވި އަދި އެކްލަބަށް ބޮޑެތި ޤުރްބާނީތަކެއް ވެވަޑައިގެންފައިވާ ބޭފުޅެކެވެ.


ޑެހެއާ ހޯދުމުގެ ރޭހުގައި ޔުވަންޓަސްވެސް ބައިވެރިވެއްޖެ\nޑެހެއާ ހޯދުމަށް ޔުވަންޓަސް އިން ވަރަށް އަވަހަށް ބިޑްކުރާނެ\nރެއާލް މެޑްރިޑުންވެސް އަންނަނީ ޑެހެއާ ހޯދުމަށް މަސައްކަތްކުރަމުން\nމި ސީޒަނަށްފަހު ޑެހެއާ ޔުނައިޓެޑް ދޫކޮށްލާނެ ކަމަށް ބެލެވޭ\nކ. މާލެ 11 ފެބުރުއަރީ 2017 | ހޮނިހިރު 04:03 2,457\nމެންޗެސްޓާ ޔުނައިޓެޑަށް ކުޅެމުން އަންނަ ސްޕެއިންގެ ގޯލުކީޕަރު ޑޭވިޑް ޑެހެއާ ހޯދުމުގެ ރޭހުގައި އިޓަލީގެ ޔުވަންޓަސް ވެސް ބައިވެރިވެއްޖެ ކަމަށް ރިޕޯޓްތައް ބުނެފި އެވެ.\nދަ ސަން އިން ބުނީ ޑެހެއާ އަށް ޔުވަންޓަސް އިން ޝައުގުވެރިވާ ކަމަށާއި، އެގޮތުން ވަރަށް އަވަހަށް އޭނާ ހޯދުމަށް ޔުވަންޓަސް އިން ބިޑްކުރާނެ ކަމަށެވެ.\nޔުވަންޓަސް އިން އަންނަނީ އޭސީ މިލާންގެ ކީޕަރު ޑޮނަރުމާވެސް ހޯދުމަށް މަސައްކަތްކުރަމުންނެވެ. އެގޮތުން އެ ކްލަބުން ޑެހެއާ ހޯދާނީ ޑޮނަރުމާ ހޯދުމަށް ކުރާ މަސައްކަތް ކާމިޔާބު ނުކުރެވުމުން ކަމަށް ރިޕޯޓްތައް ބުނެއެވެ.\nދާދި ފަހުން ޔުނައިޓެޑް ޓީވީ އަށް ދިން އިންޓަވިއުއެއްގައި ޑެހެއާ ބުނީ ދަނޑުމަތީގައި މިހާރު ރަނގަޅު ކުޅުމެއް އޭނާ އަށް ދެއްކެމުން އަންނަ ކަމަށާއި، ޔުނައިޓެޑްގެ ޖޯޒީގައި ކުޅެން ފަހުރުވެރިވެ އުފާވާ ކަމަށެވެ.


ކޮސޯވޯގެ ރެކޯޑަށް އިންގްލެންޑުން ނިމުން ގެނެސްފި\nޔޫރޯ ކޮލިފައިންގެ ގްރޫޕް އޭގައި ރޭ ކޮސޯވޯ 5-2 އިން ބަލިކޮށް އެޓީމުގެ ބަލިނުވެ ދަމަހައްޓަމުން އަދި ރެކޯޑަށް އިންގްލެންޑުން ނިމުން ގެނެސްފި އެވެ. ފީފާގެ މެމްބަރަކަށް މީގެ ތިން އަހަރު ކުރިން ވި ކޮސޯވޯ ވަނީ ރޭގެ މެޗުގެ ކުރިން ކުޅުނު 15 މެޗުން ބަލިނުވެ ހިފަހައްޓައިފަ އެވެ. ފީފާގެ މެމްބަރަކަށް ވީ ފަހުން ވޭތުވެދިޔަ ތިން އަހަރުގެ ތެރެއިން ދެ އަހަރު ދުވަހު އެޓީމު ވަނީ މެޗަކުން ބަލިނުވެ ކުޅެފަ އެވެ.\nރޭގެ މެޗުގެ ކުރިން ކޮސޯވޯއިން ކުޅުނު 15 މެޗުގެ ތެރެއިން 10 މެޗުން މޮޅުވި އިރު ފަސް މެޗު ވަނީ އެއްވަރުވެފަ އެވެ. 2016 ވަނަ އަހަރު ފީފާގެ މެމްބަރަކަށް ކޯސޯވޯ ވެގެންދިޔައިރު ސާބިއާގެ ކިބައިން އެ ގައުމު މިނިވަން ވީ 2008 ވަނަ އަހަރު އެވެ. ދުނިޔޭގެ ރޭންކިންގެ 190 އިން ފެށި ކޮސޯވޯ މިހާރު އޮތީ ރޭންކިންގެ 120 ވަނައިގަ އެވެ.\nރޭގެ މޮޅާ އެކު އިންގްލެންޑުން ވަނީ ޔޫރޯ އަދި ވޯލްޑް ކަޕް ކޮލިފައިންގައި ބަލިނުވެ 43 މެޗު ހަމަކޮށްފަ އެވެ. ކޮލިފައިންގެ މެޗަކުން އިންގްލެންޑް އެންމެ ފަހުން ބަލިވީ 2009 ވަނަ އަހަރުގެ ފަހުކޮޅު ޔޫކްރޭން އަތުންނެވެ.\nމެޗު ފަށައިގެން ފުރަތަމަ މިނެޓުގައި ކޮސޯވޯއިން ލީޑު ނެގުމުން އިންގްލެންޑަށް މެޗު އުނދަގޫވާނެކަމަށް ބެލެވުނެވެ. ކޮސޯވޯގެ ފުރަތަމަ ގޯލު އިންގްލެންޑުގެ ޑިފެންޑަރު މައިކަލް ކީންއަށް ހެދުނު ގޯހެއްގެ ފައިދާ ނަގައި ކާމިޔާބުކޮށްދިނީ ވޭލަން ބެރީޝާ އެވެ. އެކަމަކު އޭގެފަހުން އިންގްލެންޑުން ވަނީ ކުޅުން ރަނގަޅުކޮށް ފުރަތަމަ ހާފު ނިމުމުގެ ކުރިން ފަސް ގޯލު ޖަހައިފަ އެވެ. ފުރަތަމަ ގޯލު ކީންގެ އެހީތެރިކަމާ އެކު ސްޓާލިން ޖެހިއިރު ދެ ވަނަ ގޯލު ޖެހީ ހެރީ ކޭން އެވެ. އިންގްލެންޑުގެ ތިން ވަނަ ގޯލަކީ ޖޭޑޮން ސަންޗޯ ނަގައިދިން ހުރަހަކުން ކޮސޯވޯގެ ޑިފެންޑަރު މާގިމް ވޮވޯޑޯ އަތުން ބައިކޮޅަށް ވަން ގޯލެކެވެ. ފުރަތަމަ ހާފު ނިމުމުގެ ކުރިން އިންގްލެންޑުގެ ހަތަރު ވަނަ ގޯލާއި ފަސް ވަނަ ގޯލު ކާމިޔާބުކޮށްދިނީ ޖަރުމަނުގެ ބޮރޫޝިއާ ޑޯޓްމަންޑަށް ކުޅޭ 19 އަހަރުގެ ސަންޗޯ އެވެ. ރޭގެ މެޗުގައި ޖެހި ދެ ގޯލާ އެކު ސަންޗޯ ވެފައިވަނީ ވޭން ރޫނީއަށް ފަހު އެއް މެޗެގައި އެ އަދަދަށް ގޯލު ޖަހައިދިން އިންގްލެންޑުގެ އެންމެ ޒުވާން ކުޅުންތެރިޔާއަށެވެ. 2004 ވަނަ އަހަރު ރޫނީ ކްރޮއޭޝިއާ ކޮޅަށް ދެ ގޯލު ޖެހީ އުމުރުން 18 އަހަރުގަ އެވެ.\nމެޗުގެ ދެ ވަނަ ހާފް ފެށިގެން ކޮސޯވޯއިން ވަނީ ކުޅުން ރަނގަޅުކޮށް ގާތްގާތުގައި ދެ ގޯލު ޖަހައި 5-3 އަށް ނަތީޖާ ބަދަލުކޮށްލާފަ އެވެ. އެޓީމުން މެޗުގައި ޖެހި ދެ ވަނަ ގޯލު ވެސް ކާމިޔާބުކޮށްދިނީ ފުރަތަމަ ގޯލު ޖަހައިދިން ބެރީޝާ އެވެ. ކޮސޯވޯއިން މެޗުގެ ތިން ވަނަ ގޯލު ޖެހީ ލިބުނު ޕެނަލްޓީއަކުން 55 ވަނަ މިނެޓުގައި ވެދާތު މުރީގީ އެވެ. މިއީ ޑިފެންޑަރު ހެރީ މެގުއާ ކުރި ފައުލަކަށް ކޮސޯވޯއަށް ލިބުނު ޕެނަލްޓީއެކެވެ. ދެ ގޯލުގެ ލީޑެއްގައި އޮތް އިންގްލެންޑަށް މެޗުގެ 65 ވަނަ މިނެޓުގައި ލިބުނު ޕެނަލްޓީ ކޭން އަތުން ވަނީ ބޭކާރުވެފަ އެވެ. ވާދަވެރި މެޗެއްގައި އިންގްލެންޑަށް ލިބުނު ޕެނަލްޓީއެއް އެންމެ ފަހުން ވައްދާނުލެވުނީ 2004 ވަނަ އަހަރުގެ ޔޫރޯގައި ފްރާންސާ ދެކޮޅަށް ކުޅުނު މެޗުގައި ޑޭވިޑް ބެކަމްއަށެވެ.\nރޭގެ މެޗުން ހޯދި މޮޅާ އެކު އެއް މެޗު މަދުން ކުޅޭ 12 ޕޮއިންޓް ހޯދައި އިންގްލެންޑް އޮތީ ގްރޫޕުގެ އެއް ވަނައިގަ އެވެ. މި ގްރޫޕުގެ ދެ ވަނައިގައި މިހާރު އޮތީ ރޭ ރަށުން ބޭރުގައި 3-0 އިން މޮންޓެނިގްރޯ ބަލިކުރި ޗެކްރިޕަބްލިކް އެވެ. އެޓީމަށް ނުވަ ޕޮއިންޓް ލިބިފައިވާއިރު މެޗުން ބަލިވުމުން އަށް ޕޮއިންޓާ އެކު ކޮސޯވޯ ވަނީ ތިން ވަނައަށް ވެއްޓިފަ އެވެ. މި ގްރޫޕުގައި އިންގްލެންޑުން ހަތަރު މެޗު ކުޅެފައިވާއިރު މޮންޓެނިގްރޯ އާއި ކޮސޯވޯ ވަނީ ފަސް މެޗު ކުޅެފަ އެވެ.\nޔޫރޯ ކޮލިފައިންގައި ރޭ ފްރާންސް ވަނީ އަމިއްލަ ދަނޑުގައި 3-0 އިން އެންޑޯރާ ބަލިކޮށްފަ އެވެ. މެޗުގައި ފްރާންސްގެ ގޯލުތައް ކާމިޔާބުކޮށްދިނީ ރަނގަޅު ފޯމެއްގައި ހުރި ކިންގްސްލީ ކޯމާން އާއި ޑިފެންޑަރު ކްލެމެންޓް ލެންގްލޭ އަދި ފޯވާޑް ވިސާމް ބެން ޔެޑާ އެވެ. ރޭގެ މެޗުގައި ވެސް ފްރާންސަށް ލިބުނު ޕެނަލްޓީ އޮންޓުއަން ގްރީޒްމަން އަތުން ވަނީ ބޭކާރުވެފަ އެވެ. މިއީ ހަތަރު ދުވަސްތެރޭ ގްރީޒްމަން އަތުން ބޭކާރުވި ދެ ވަނަ ޕެނަލްޓީ އެވެ. މި ހަފްތާ ކުޅުނު ކޮލިފައިންގެ ފުރަތަމަ މެޗުގައި އަލްބޭނިއާ ކޮޅަށް ގްރީޒްމަން ފޮނުވާލި ޕެނަލްޓީ އަމާޒުވީ ގޯލުގެ ހުރަސް ދަނޑިއަށެވެ.\nރޭގެ މެޗުން މޮޅުވި ނަމަވެސް ފްރާންސް އޮތީ ގްރޫޕް އެޗްގެ ދެ ވަނައިގަ އެވެ. ފްރާންސާ އެއްވަރަށް 15 ޕޮއިންޓް ހޯދައިގެން އެއް ވަނައިގައި އޮތީ ރޭ 4-0 އިން މޯލްޑޯވާ ބަލިކުރި ތުރުކީ އެވެ. ތުރުކީއަށް އެއް ވަނަ ލިބެނީ ހެޑް ޓު ހެޑުން ފްރާންސަށް ވުރެ ކުރި ލިބޭތީ އެވެ. މި ގްރޫޕުގެ ތިން ވަނައިގައި 12 ޕޮއިންޓާ އެކު އޮތް އައިސްލެންޑް ރޭ ވަނީ ރަށުން ބޭރުގައި އަލްބޭނިއާ އަތުން 4-2 އިން ބަލިވެފަ އެވެ.\nއިންގްލެންޑް, ޔޫރޯ ކޮލިފައިން 2020\nސްޕެއިން އާއި އިޓަލީ ހާސްކަމެއްނެތި ކުރިއަށް ތުރުކީން ދުނިޔޭގެ ޗެމްޕިއަން ފްރާންސް ބަލިކޮށްފި އިޓަލީ ފަހަތުން އަރައި މޮޅުވިއިރު ސްޕެއިން ސަލާމަތްކޮށްދިނީ ކެޕާ


ހިތާދޫގެ ވިޔަފާރި ބިންތައް ޕްލޭން ކޮށްދޭނެ ބަޔަކު ހޯދަނީ\nހިތާދޫގައި މިހާރުހުރި އެންމެ ޤަދީމީ ބިނާ ބައުއޮފީސް ފައިލްފޮޓޯ- ހިތާދޫ އޮންލައިން\nބ. ހިތާދޫގެ ބަނދަރު ސަރަހަދާއި އެހެނިހެން ސަރަހައްދު ތަކުގައި ހުރި ހުސްބިންތައް ވިޔަފާރި ބޭނުމަށާއި އެހެނިން ބޭނުންތަކަށް ދޫކުރުމަށް ޓަކައި އެ ބިންތައް ޕްލޭން ކޮށް ޑިޒައިންކޮށް ކުރަހައި ދޭނެ ފަރާތްތެއް ހޯދުމަށް މަސައްކަތް ކުރަމުންދާ ކަމަށް ހިތާދޫ ކައުންސިލުން ބުނެފި އެވެ.\nހިތާދޫ ކައުންސިލުގެ ނާއިބުރައީސް މުޙައްމަދު ފާޟިލް ވިދާޅުވީ ބަނދަރު ސަރަހައްދުގައިވާ ހުސްބިންތަކާއި އަދިވެސް ރަށުގައި ހުރި އެހެނިހެން ބިންތައް ޕްލޭންކޮށް ޑިޒައިންކޮށް ކުރަހައިދޭނެ ފަރާތެއް ހޯދުމުގެ މަސައްކަތް ކުރުމުންދާކަމެވެ. އޭގެ ތެރޭގައި ބާ ސްކޫލާއި ބާ އޮފީސް ވެސް ހިމެނޭ ކަމަށް އޭނާ ވިދާޅުވި އެވެ.\n“އަޅުގަނޑުމެން މިކަން ކުރަންޏާ މައްސަލަތައްވެސް ހުންނާނެ އަޅުގަނޑުމެންނަކީ ކަމުގެ މާހިރުންނެއް ނޫން. އެހެންވީމާ މިކަމުގެ މާހިރުންގެ ލަފާގެ މަތިން އެ ސަރަހައްދުތައް ޕްލޭންކޮށް ޑިޒައިން ކޮށް ކުރަހާ ނިންމުމަށް ބަޔަކު ހޯދުމުގެ މަސައްކަތް ކުރަން މިއުޅެނީ. ބާ އޮފީސް ޕްލޭން ކުރާނީ އެ ތަނުގެ އާސާރީ ގޮތް ނުލެއްލޭފަދަ ގޮތަކަށް އެ ތަނުގެ ބޭނުން ކުރެވޭނެ ގޮތަކަށް ” ނާއިބު ރައީސް ވިދާޅުވި އެވެ.\nމީގެ އިތުރުން ހިތާދޫ ބަނދަރުގެ އޮޑިއެހެލާ ސަރަހައްދުގައި ސްލިޕްވޭ (ދޯނި އެހެލާ ތަނެއް) އެއް ހެދުމަށް މަސައްކަތް ކުރައްވާ ހިތާދޫ ކައުންސިލުން ބުނެއެވެ. އަދި ވަރަށް އަވަހަށް މި މަސައްކަތް ކޮށްދޭނެ ފަރާތެއް ހޯދުމަށް ބިޑަށް ހުޅުވާލާނެ ކަމަށްވެސް ކައުންސިލުން ބުންޏެވެ.


August 02, 2020 147\nޓެރަރިޒަމާ ގުޅުން ހުރި ތުހުމަތުތަކެއްގައި ރާއްޖޭގައި ހައްޔަރުކޮށްފައި ހުރި ޔަމަނު މީހެއް ކަމަށްވާ ޔާސިރު ޔަހުޔާ މިއަދު މަރުވެއްޖެ އެވެ.\nJuly 16, 2020 21\nކޮވިޑް-19 ޖެހިގެން ރާއްޖޭން މިއަދު މަރުވި މީހާ އަކީ މައި ހޮސްޕިޓަލް އައިޖީއެމްއެޗުން ކޮވިޑް ޖެހުނު މީހުންގެ ތެރޭގައި ހިމެނޭ ލޭގެ ކެންސަރަށް ފަރުވާ ހޯދަމުން ދިޔަ މީހެއްކަން "މިހާރު" އަށް އެނގިއްޖެ އެވެ.\nސަރުކާރުގެ މައި ހޮސްޕިޓަލް އައިޖީއެމްއެޗުން ކޮވިޑް-19 ޖެހުނު ދިވެއްސަކު މިއަދު މަރުވެއްޖެ އެވެ.\nJuly 09, 2020 13\nކޮވިޑަށް ޕޮޒިޓިވްވިކަން އެންގީ ޖަނާޒާ ކުރިއަށް ދަނިކޮށް\nކޮވިޑް-19ގައި އިއްޔެ މަރުވި އަންހެންމީހާ އެ ބައްޔަށް ޕޮޒިޓިވްވިކަން އައިޖީއެމްއެޗުން އެންގީ، އާންމު މަރެއް ކަމަށް ބަލައި، ޖަނާޒާގެ ކަންކަން ކުރިއަށް ގެންދަނިކޮށް ކަމަށް ބުނެ، އާއިލާ އިން ހިތްހަމަނުޖެހުން ފާޅުކޮށްފި އެވެ.\nJuly 08, 2020 8\nކޮވިޑް-19 ޖެހިގެން 13 ވަނަ މީހަކު ރާއްޖެ އިން މިއަދު މަރުވެއްޖެ އެވެ.\nJuly 05, 2020 2\nދިވެހި ދެވަނަ ދެމަފިރިން ކޮވިޑްގައި މަރުވެއްޖެ\nކޮވިޑް-19 ޖެހިގެން ރޭ ދަންވަރު ދިވެއްސަކު މަރުވެއްޖެ އެވެ. އޭނާ އަކީ މީގެ ދެ ދުވަސް ކުރިން ހަމަ މި ބަލީގައި މަރުވި އުމުރުން 92 އަހަރުގެ މީހާގެ އަނބިމީހާ އެެވެ.\nJune 30, 2020 25\nކެންސަރު ބަލީގައި އައިޖީއެމްއެޗުގައި އެޑްމިޓްކޮށްފައި އޮއްވައި މިއަދު މަރުވި އަންހެން މީހާގެ މައުލޫމާތު، ބޭރުން އަވަސް ފަރުވާ ބޭނުން ބަލިމީހުންގެ ލިސްޓަށް ދެ ވަނަ ފަހަރަށް ބަދަލު ގެނައި އިރު ވެސް ލިބިފައިނުވާ ކަމަށް، އާސަންދައިން މިއަދު ބުނެފި އެވެ.\nJune 06, 2020 28\nކޮވިޑް ޖެހިގެން 8 ވަނަ މީހާ މަރުވެއްޖެ\nރާއްޖޭގައި ކޮވިޑް ޖެހިގެން އަށް ވަނަ މީހަކު މިއަދު މަރުވެއްޖެ އެވެ.\nMay 26, 2020 34\nމަގުމައްޗަށް ރޭ ވެއްޓިފައި އޮތް ބިދޭސީއަކު އައިޖީއެމްއެޗަށް ގެންދިޔަ އިރު މަރުވެފައިވާ ކަމަށާއި އޭނާ ކޮވިޑް-19 އަށް ޕޮޒިޓިވްް ކަމަށް ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) އިން މިރޭ ބުނެފި އެވެ. އެންއީއޯސީ އިން ބޭއްވި މީޑިއާ ބްރީފިންގައި ތަރުޖަމާނު މަބްރޫކް އަޒީޒް ވިދާޅުވީ ބަންގްލަދޭޝްގެ އެ ފިރިހެން މީހާ ރޭ 10...\nMay 05, 2020 22\nބިދޭސީގެ ފުރާނަ ސަލާމަތްކުރަން ލިބުނީ ކުޑައިރުކޮޅެއް\nހެމޮރެޖިކް ސްޓްރޯކެއްގެ ސަބަބުން އައިޖީއެމްއެޗްގައި މިއަދު މަރުވި ބަންގްލަދޭޝްގެ އުމުރުން 22 އަަހަރުގެ މީހާގެ ފުރާނަ ސަލާމަތްކުރަން މަސައްކަތް ކުރަން މާ ގިނަ ވަގުތެއް ނުލިބުނު ކަމަށްް އެ ހޮސްޕިޓަލުން މިއަދު ބުނެފި އެވެ. އޭނާ ވަނީ ކޮވިޑް-19 އަށް ޕޮޒިޓިވް ވެފަ އެވެ.\nއައިޖީއެމްއެޗުގައި މައްޔިތުންގެ މޫނުދެއްކުން ހުއްޓާލައިފި\nކޮރޯނާ ވައިރަސްގެ ނުރައްކާ ބޮޑުވެ، މާލެ ތެރޭގައި ހަލުވި ކަމާއެކު ފެތުރެމުންދާތީ ރައްކާތެރިކަމުގެ ފިޔަވަޅެއްގެ ގޮތުން، އައިޖީއެމްއެޗުގައި މައްޔިތުންގެ މޫނު ދެއްކުން ވަގުތީ ގޮތުން މެދުކަނޑާލައިފި އެވެ.\nފުވައްމުލަކު އެކްސިޑެންޓްގައި ޒަހަމްވި އެކަކު މަރުވެއްޖެ\nފުވައްމުލަކުގައި މިދިޔަ ހޮނިހިރު ދުވަހު ދެ ސައިކަލެއްޖެހި ހިނގި އެކްސިޑެންޓެއްގައި ޒަހަމްވި ދެ މީހުންގެ ތެރެއިން އެކަކަށް އައިޖީއެމްއެޗްގައި ފަރުވާ ދެނިކޮށް ރޭ މަރުވެއްޖެ އެވެ.\nMarch 02, 2020 5\nއުފެދުމުގައި އައިބު ހުރުން: ހާއްސަ ސަމާލުކަމެއް ދީ!\nމާބަނޑުވުމުން ޑޮކްޓަރު ދިން ފޯލިކް އެސިޑް ގަވައިދުން ބޭނުން ކުރިން ހެއްޔެވެ؟ ނޫނީ ވެކްސިން ހަމައަށް ޖެހިން ހެއްޔެވެ؟ އުޅޭ މާހައުލު، ސިނގިރޭޓުގެ ދުމުން ތަޣައްޔަރު ވެފައިވާއިރު، ފައިދާ ހުރި ކާއެއްޗެހި ބޭނުން ކުރަން ސަމާލުކަން ދެވުނީ ކިހާ ވަރަކަށް ހެއްޔެވެ؟\nOctober 03, 2019 56\nދެ މަސް ތެރޭގައި 16 ތުއްތު ކުދިން މަރުވެއްޖެ!\nވޭތުވެ ދިޔަ ދެ މަހުގެ ތެރޭގައި އެކި ސަބަބުތަކާ ގުޅިގެން 16 ތުއްތު ކުއްޖަކު މާލޭގައި މަރުވެއްޖެ އެވެ.\nޒުވާން ކުޅުންތެރިޔަކު މަރުވެފައި އޮއްވާ ފެނިއްޖެ\nފުރަތަމަ ޑިވިޝަންގެ ކުލަބްތަކަށް ކުޅެފައިވާ އިބްރާހިމް ރިޒްވާން (ބަގޭ) މަރުވެފައި އޮއްވާ މިއަދު ފެނިއްޖެ އެވެ.\nJune 07, 2019 73\nމިސްކިތަށް ވެއްޓުނު މީހާއަށް ފަރުވާ ދެނިކޮށް ނިޔާވެއްޖެ\nމިއަދުގެ ހުކުރު ނަމާދަށް ހުއްޓާ ވެއްޓިގެން ހޮސްޕިޓަލަށް ގެންދިޔަ މީހާ ފަރުވާ ދެމުން ދަނިކޮށް އައިޖީއެމްއެޗުގައި މީގެ އިރުކޮޅެއް ކުރިން ނިޔާވެއްޖެ އެވެ.\nJune 03, 2019 11\nޒުވާނެއްގެ މަރުގައި ޝައްކު އުފެދޭތީ ތަހުގީގު ކުރަނީ\nމާފަންނުގެ ގެސްޓް ހައުސްއެއްގެ ތެރޭގައި ރޭ ފަތިހު މަރުވެފައި އޮއްވައި ފެނުނު ޒުވާނެއްގެ މައްސަލަ ތަހުގީގު ކުރަމުން އަންނަ ކަމަށް ފުލުހުން މިއަދު ބުނެފި އެވެ.\nއެކްސިޑެންޓްވި 17 އަހަރުގެ ކުއްޖާ މަރުވެއްޖެ\nމާލޭގެ މާރުކޭޓް ސަރަހައްދުގައި ޕާކްކޮށްފައި އޮތް ޕިކަޕެއްގައި ސައިކަލަކުން ޖެހި މިއަދު އަނިޔާވި އުމުރުން 17 އަހަރުގެ ފިރިހެން ކުއްޖާ މަރުވެއްޖެ އެވެ.\nJuly 09, 2018 60\nޖަލުގައި ހުރި ހަމްޒަތު އަހުމަދު މަރުވީ ސްޓްރޯކެއް ޖެހުމުން އޭނާ އަށް އެކަށީގެންވާ ފަރުވާ މޯލްޑިވްސް ކަރެކްޝަންސް އިން ނުދިނުމުން ކަމަށާއި އެހެންކަމުން އެއީ "ދަރިފުޅު މަރާލުން" ކަމަށް އޭނާގެ ބައްޕަ މިއަދު ބުނެފި އެވެ.\nއެމިޓީ ސޭޓު މަރުވެއްޖެ\nމަޝްހޫރު ވިޔަފާރިވެރިޔާ އަދި އެމިޓީ ފިހާރައިގެ ވެރިޔާ މުހައްމަދު ހަސަންފުޅު (އެމިޓީ ސޭޓު) ރޭ މަރުވެއްޖެ އެވެ.


ޕެރަގުއޭ އެމްބަސީ ގުދުސްއިން ތެލް އަވީވަށް ބަދަލުކޮށްފި\nތެލް އަވީވް (ސެޕްޓެމްބަރު 6) - ޕެރަގުއޭ އެމްބަސީ ގުދުސް އަށް ބަދަލުކުރިތާ ތިން މަސް ފަހުން އަލުން ތެލް އަވީވް އަށް ބަދަލު ކުރަން އެ ގައުމުގެ އާ ސަރުކާރުން ނިންމައިފި އެވެ.\nSeptember 01, 2018 6\nފަލަސްތީނުގެ ރެފިއުޖީ އެހީ އެމެރިކާ އިން ކަނޑާލައިފި\nއެމެެރިކާ އިން އެހީ ކަނޑާލީ ބިރުދައްކަން: ފަލަސްތީން\nވެސްޓް ބޭންކް (އޮގަސްޓް 26) - ގާޒާ އާއި ހުޅަނގު އައްސޭރި އަށް އެމެރިކާ އިން ދޭ އެހީން 200 މިލިއަން ޑޮލަރު ކަނޑާލުމުގެ ބޭނުމަކީ ބިރުދެއްކުން ކަމަށް ފަލަސްތީނުގެ ސީނިއާ އޮފިޝަލަކު ވިދާޅުވެއްޖެ އެވެ.\nޕޯސްޓުން ފަލަސްތީނަށް ފޮނުވި ތަކެތި ލިބޭވަރުވީ އަށް އަހަރު ފަހުން\nހުޅަނގު އައްސޭރި (އޮގަސްޓް 17) - ޕޯސްޓް މެދުވެރިކޮށް ފަލަސްތީނުގެ ހުޅަނގު އައްސޭރީގެ ރައްޔިތުންނަށް ފޮނުވި ބައެއް ތަކެތި އަށް އަހަރު ފަހުން އޭގެ ހައްގުވެރިންނަށް ލިބޭ ގޮތް ވެއްޖެ އެވެ.\nފަލަސްތީނުގެ މިނިވަންކަން ކޮލަމްބިއާ އިން ބަލައިގެންފި\nބޮގޯޓޯ (އޮގަސްޓް 10) - ފަލަސްތީނަކީ މިނިވަން ދައުލަތެއްގެ ގޮތުގައި ކޮލަމްބިއާ އިން ބަލައިގެންފި އެވެ.\nއަރަބި ގައުމުތަކުން ވެސް ފަލަސްތީނަށް އެހީއެއް ނުވޭ: އެމެރިކާ ސަފީރު\nވޮޝިންޓަން (ޖުލައި 26) - ފަލަސްތީނަށް ދިމާވެފައިވާ މާލީ ދަތިކަމުން ސަލާމަތްވުމަށް އަރަބި ގައުމުތަކުން ވެސް އެހީ ނުވާ ކަމަށް އެމެރިކާ އިން އދ. އަށް ކަނޑައަޅާފައި ހުންނަ ސަފީރު ނިކީ ހޭލީ ވިދާޅުވެއްޖެ އެވެ.\nފަލަސްތީނުގެ ރައީސްއާ ޕްރިންސް ވިލިއަމް ބައްދަލު ކުރައްވައިފި\nރާމުﷲ (ޖޫން 27) - އިނގިރޭސި ވިލާތުގެ ޕްރިންސް ވިލިއަމް މެދުއިރުމައްޗަށް ކުރައްވާ ދަތުރުފުޅުގައި ފަލަސްތީނަށް ވަޑައިގެން ރައީސް މަހްމޫދު އައްބާސްއާ މިއަދު ބައްދަލު ކުރައްވައިފި އެވެ.\nއެމެރިކާ އިން އުޅެނީ އައްބާސްގެ ސަރުކާރު ވައްޓާލަން\nރާމުﷲ (ޖޫން 24) - އެމެރިކާ އިން މަސައްކަތް ކުރަނީ ފަލަސްތީނުގެ ރައީސް މަހްމޫދު އައްބާސްގެ ސަރުކާރު ވައްޓާލަން ކަމަށް އެ ގައުމުގެ ސީނިއާ އޮފިޝަލެއް ކަމަށްވާ ސާއިބް އުރައިގާތު ވިދާޅުވެއްޖެ އެވެ.


SunOnline: Fehendhoo schoolgai multi grade ah kiyavaidhumuge visnun eba huri: Minister\nފެހެންދޫ ސްކޫލުގައި މަލްޓި ގްރޭޑަށް ކިޔަަވައިދިނުމުގެ ވިސްނުން އެބަހުރި: މިނިސްޓަރު\nމުހައްމަދު އައުޒަމް 08 Aug 2019, 14:46\nރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި މިނިސްޓަރު ޑރ. އައިޝަތު އަލީ ވާހަކަދައްކަވަނީ--- ފޮޓޯ: އެޑިއުކޭޝަން މިނިސްޓްރީ\nބ. ފެެހެންދޫ ސްކޫލުގައި މަލްޓި ގްރޭޑަށް ކިޔަވައިދިނުމުގެ ވިސްނުން އެބަހުރި ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެއެވެ.\nއާބާދީ މަދު ސްކޫލުތަކުގައި މަލްޓި ގްރޭޑަށް ކިޔަވައިދޭއިރު ކިޔަވައިދެނީ އެކި ގްރޭޑްތަކުގެ ދަރިވަރުން އެއްކޮށްލައިގެންނެވެ. އެގޮތަށް ކިޔަވައިދޭތީ ބައެއް ސްކޫލުތަކުގެ ބެލެނިވެރިން މީގެ ކުރިން މުޒާހަރާވެސް ކޮށްފައިވެއެވެ. އެ މައްސަލައާ ގުޅުގެން މަލްޓި ގްރޭޑަށް ކިޔަވައިދިނުމުގެ އުސޫލަށް ފަހުން ވަނީ ބައެއް ބަދަލުތައްވެސް ގެނެސްފައެވެ.\nފެހެންދޫގައި މިވަގުތު ދިރިއުޅެމުން ދަނީ 150 މީހުންނެވެ.\nއެރަށުގެ އާބާދީ ކުޑަކަމުން މިހާރު އެރަށު ސްކޫލުގައި ކިޔަވައެއް ވެސް ނުދެއެވެ. އަދި އެ ރަށުގެ ކިޔަވާ ކުދިން ކިޔަވަން ދަނީ ޑިންގީއެއްގައި، ޖެހިގެން އޮންނަ ގޮއިދޫއަށެވެ.\n"އަޅުގަނޑުމެންގެ ވިސްނުން އެބަހުރި ޑިންގީގައި ގެންދިއުމަށްވުރެ އެތާ މިހާރު މަލްޓި ގްރޭޑް ތައާރަފްކުރެވިދާނެތޯ. ބެސްޓު މޮޑެލްއަކީ ކޮބައިތޯ އެ ސްކޫޫލަށް،" އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވިއެވެ.\nފެހެންދޫ ކުދިން އެ އަތޮޅު ގޮއިދޫ ސުކޫލަށް ކިޔަވަން ދިޔުމަށް ބޭނުން ކުރާނެ ރަނގަޅު ފެންވަރުގެ އުޅަނދެއް ފަރުމާކޮށްދޭނެ ފަރާތެއް ހޯދުމަށް އެޑިއުކޭޝަން މިނިސްޓްރީ އިން ދާދި ފަހުން ވަނީ އިއުލާންވެސްކޮށްފަ އެވެ.\nމި އަހަރު ކުރީކޮޅު އިންޑިއާއިން ރާއްޖެއަށް އިޖުތިމާއީ ތަރައްގީއަށް ބޭނުންކުރަން ފޯރުކޮށްދިން 106 މިލިއަން ރުފިޔާގެ އެހީގެ ތެރެއިން 1.5 މިލިއަން ރުފިޔާ ކަނޑައަޅާފައިވަނީ ފެހެންދޫ ދަރިވަރުން ދަތުރުކުރުމަށް ރަނގަޅު ފެންވަރުގެ ފެރީއެއް ހޯދުމަށެވެ.\nކިނބިދޫ ސްކޫލުގައި ކޯޑިން ކިޔަވައިދެނީ\nއަޒްހަރުގައި ކިޔަވަން ރައީސްގެ ސްކޮލާޝިޕް މާޒިނާއަށް


Kulhudhuffushi Online - Hithaamaveri haadhisaaeh hingaifaane, geygegai hunna dhigu ruhthah kandaakah nuvey tha ?\nހިތާމަވެރި ހާދިސާއެއް ހިނގައިފާނެ، ގޭގެގައި ހުންނަ ދިގު ރުއްތައް ކަނޑާކަށް ނުވޭ ތަ ؟\nއަބްދުލް ވާހިދު ޙަސަން - 1 year ago -9ޖޫން 2017\nތަފާތުއެކި ބޭނުންތަކަށް އެންމެ ކުރިންސުރެއް ދިވެހިން އަންނަނީ ގޯތިތެރޭގައި ހުންނަ ހުސް ޖާގައި ރުއް އިންދަމުންނެވެ. ކާއްޓާއި ކުރުނބާގެ އިތުރުން ރުކުގެ ޒަރީއާއިން އެތައް ފައިދާތަކެއް ލިބެއެވެ. މިހެން އިންދާފައިހުރި ގިނަ ރުއްތަކަކީ މީގެ އެތަށް އަހަރެއް ކުރިން އިންދާފައިވާ ރުއްތަކެކެވެ. ދުވަސްވެ މުސްކުޅިވެފައި ހުރި ރުއްތަކެކެވެ. ރުއްތައް ދިގުވެގެން ގޮސް 60 ފޫޓަށް ވުރެ އުހަށް ހުންނަވަރުގެ ރުއް އަދިވެސް ކުޅުދުއްފުށީގެ ގޭގެތަކުގައި އެބަހުއްޓެވެ.\nމިފަދަ ދިގު ރުއްތަށް ގޭގެ ގޯތިތެރޭގައި ބެހެއްޓުން ރައްކާތެރިއެއް ނޫނެވެ. ވައިގަދަ ވިއްސާރަ މޫސުމްތަކުގައި މިފަދަ ދިގު ރުއް ވެއްޓި މީހުންގެ ގެދޮރަށާއި މުދަލަށް އަންދާޒާވެސް ނުކުރެވޭވަރުގެ ބޮޑެތި ގެއްލުންވެފައިވާކަން މާޒީގައި ހިނގާފައި ހުރި ހާދިސާތަކުން އެނގެ އެވެ. މިހާރު ރާއްޖެއަށް ކުރަމުންދާ ހުޅަނގު މޫސުމުގެ ވިއްސާރާގައިވެސް ކުޅުދުއްފުށީގައި މިފަދަ ހާދިސާ ހިނގާފައިވެ އެވެ. ރޭގަނޑުގެ ވަގުތުގައި އައި ވަރުގަދަ ކޮޅިގަނޑެއްގައި ގެއެއްގެ ތެރޭގައި ހުރި ދިގު ރުއްކެއް ވަނީ ވެއްޓިފަ އެވެ. ނަސީބު ކަންދިމާކުރި ގޮތުން އެހާދިސާގައި މުދަލަކަށްވެސް އެއްވެސް މީހަކަ ގެއްލުމެއް ވެފައެއް ނުވެ އެވެ.\nމީހުން ދިރިއުޅޭ ގޯތިތަކުން ނޫންނަސް އާއްމުކޮށް މީހުން ނުކުމެ އުޅޭ މައިދާންތަކުގައިވެސް މުސްކުޅިވެފައިވާ ދިގު ރުއް އެބަހުއްޓެވެ. އެހެން ހުރެފައި ވެއްޓޭނީ ކާކުގެ ބޮލަށްކަމެއް ނޭނގެ އެވެ. މިހާރުވެސް ވައިގަދަވެ މޫސުމް ގޯސްވެއްޖެނަމަ ރުއް، ގަސް ހުންނަ ނުވަތަ ގެއާ ޖެހިގެން ހުންނަ ގޯތިގައި ހުންނަ ރުކަކުން ވެދާނެ ގެއްލުމަކަށް ބިރުން އުޅޭ އެތަށް ބަޔަކު އެބައުޅެ އެވެ.\nގޭގެ އާއި ރައްޔިތުންނަށް ނުރައްކާވާ ފަދަ ގޮތްގޮތަށް ހުންނަ ދިގު ރުއް ކެނޑުމާއި ބެލެހެއްޓުމުގެ ގަވައިދެއް ކައުންސިލަކު ނެތެވެ. މީހަކަށް އުނދަގުލެއް ވެގެން އެފަދަ ރުކެއް ކަނޑައި ދިނުމަށް ކައުންސިލަށް ޝަކުވާކުރުމުން ކައުންސިލުން އެފަދަ މައްސަލަތައް ހައްލުކުރަނީ އެ ގެއެއްގެ ވެރިފަރާތުގެ ކިބައިން ރުއް ކަނޑާލަ ދިނުމަށް އެދިގެންނެވެ. ބައެއް ހާލަތުގައި ރުކުގެ ސަބަބުން އުނދަގޫވާ ފަރާތުން ރުކުގެ ވެރިފަރާތްތަށް ފައިސާ ދީގެ ކަނޑާފަވެސް އެބަހުއްޓެވެ. އަދި ދެ ބައި މީހުން ވާހަކަ ދައްކައިގެން ވެސް މައްސަލަ ހައްލުކުރެ އެވެ. ނަމަވެސް ވެރި ފަރާތް ރުއް ކެނޑުމަށް އެއްބާރުލުން ނުދީފި ނަމަ ނުވަތަ ނުކަނޑައިފިނަމަ އެކަން ކުރެވޭނެ ގޮތެއް ނޯވެ އެވެ. އެއީ އެފަދަ ގަވައިދެއް ހެދިފަ ނެތީމަ އެވެ.\nކުޅުދުއްފުށީ ކައުންސިލް މެމްބަރަކު ވިދާޅުވީ ދިގު ރުއް ގޯތިތެރޭގައި ހުރުމަކީ ނުރައްކާތެރި ބިރުވެރި ކަމެއް ކަމަށެވެ. ” ރުކެއް އެހެން ހުރެ ބިއްދައިގެންދާނެ ވަގުތެއް ނޭނގޭ. މީގަ ފަރުދީ ޒިންމާވެސް ބޮޑު. އެފަދަ ދިގު ރުއް ނުބެހެއްޓުން ކައުންސިލުން އެދެން. މިފަދަ ކަންކަމުގައި ކޮންމެ ބޭފުޅަކުވެސް ފަރުދީ ޒިންމާނަގައިގެން ދިގު ރުއްތައް ކެނޑުން ” ކައުންސިލަރަކު ވިދާޅުވި އެވެ.\nއޭނާ ވިދާޅުވީ މިހާރުވެސް ގެއެއްގައި ހުރި ދިގު ރުކަކުން ޖެހިގެން ހުރި ގެއަށް އުނދަގޫވެގެން މައްސަލައެއް ހުށަހެޅިފައިވާ ކަމަށާއި އެމައްސަލަވެސް ހައްލުނުކުރެއްވިގެން އުޅެނީ ރުކުގެ ވެރިފަރާތުން އެއްބާރުލުން ނުދޭތީ ކަމަށް އޭނާ ވިދާޅުވި އެވެ.\n“ކޮންމެ މީހަކަށްވެސް އެނގެން ޖެހޭނެ 40 ފޫޓްގެ ރުކެއް ހުރުމާއި 70، 80 ފޫޓްގެ ރުކެއް ހުރުމާއި ވަރަށް ތަފާތު އެވަރުވީމަ ދެން އެއީ ވަރަށް ދިގުވީ، މުޅި ގަސްކަރަ އެއްވަރަށް ހުންނަ އެއްޗަކަށް ވުރެ ގަސްކަރައަށް ވުރެ މައްޗަށް އަރާފައި ހުންނަ ރުއްކެއްގައި ވައިވެސް ގަދައަށް އަޅާނެ ނޫންތޯ” އޭނާ ވިދާޅުވި އެވެ.\nކައުންސިލް މެމްބަރު ވިދާޅުވީ ހަދަމުންދާ މަގުތަކުގެ ތެރެއިން މަގު މައްޗަށް ހުންނަ ރުއްތައް ކަނޑަން މިހާރު އަންގަމުންދާ ކަމަށެވެ.\nމުސްކުޅިވެފައި ހުންނަ އެފަދަ ދިގު ރުއް ކެނޑެން ޖެހޭނެ އެވެ. ކައުންސިލުން އެފަދަ ގަވާއިދެއް ވީހާވެސް އަވަހަކަށް ހަދައި އެފަދަ ކަންކަމުން ރައްޔިތުންނަށް ރައްކާތެރިކަން ފޯރުކޮށްދޭން ޖެހެ އެވެ.\nމިއަހަރު ފިޠުރު ޒަކާތުގެ ގޮތުގައި ކުޅުދުއްފުށިން މިހާތަނަށް 42 ހާހަށްވުރެ ގިނަ ރުފިޔާ !\nއަަލަށް ފަގީރުންގެ ލިސްޓްގައި ރަޖިސްޓްރީވާން ބޭނުންވާ ފަރާތްތަކަށް ހުޅުވާލައިފި\nކުޅުދުއްފުށީގައި ޤުރުއާންގެ ހާލަތު މިއަދު އޮތީ އެންމެ އެކަށީގެންވާގޮތެއްގައެއް ނޫން: އަބުދުލް ލަތީފް\nTas 1 year ago\nHama ekani thi kameh noon vissaara moosumah bodu vanee eh. Magu thakah nerefa hunna dhiyadhovi holhi thah ethere kuran ves lasvee. Mi kan ves hallu kohdhevvaane kamah ummeedhu kuran.\nmagumathi 1 year ago\nMagumahchah hunna ruhthah vx kandan angan vejje mihaar.mikanthah thah council ge samaalukamah genaun muuhinmu kamah dhekeny.\nއުރީދޫ އާއި ޕީއެސްއެމްްއާ ދެމެދު ޕާރޓްނަޝިޕެއް ގާއިމްކޮށްފި


Molhu Kulhuntheriyaage Award Libumakee Libunu Bodu hith,hama Jehumeh - Messi\nޖޫނިއަރ ކެޓަގަރީން ބެސް ސްކޫލަކަށް ޝަރަފުއްދީން ...\nގިނަ ދުވަސްތަކަކަށްފަހު އެންމެ މޮޅު ކުޅުންތެރިޔާގެ އެވޯޑް އަލުން ލިބުމަކީ ބޮޑު ހިތްހަމަ ޖެހުމެއްކަމަށް ފީފާއިން ހޮވި އަހަރުގެ އެންމެ މޮޅު ކުޅުންތެރިޔާގެ އެވޯޑް ލިބުނު މެސީ ބުނެފިއެވެ.\nފީފާއިން ހޮވި އަހަރުގެ އެންމެ މޮޅުކުޅުންތެރިޔާގެ އެވޯޑް މެސީހޯދީ ލިވަޕޫލްގެ ނެދަލެންޑްސް ޑިފެންޑަރު ވާޖިލް ވެން ޑައިކް އާއި ޔުއެންޓާސްއަށް ކުޅޭ ޕޯޗްގަލް ރޮނާލްޑޯއާއި ވާދަކޮށެވެ.\nމިއީ މެސީއަށް 2015 ގެ ފަހުން ފީފީގެ މޮޅު ކުޅުންތެރިޔާގެ އެވޯޑް ލިބުނު ފުރަތަމަ ފަހަރެވެ. ރެކޯޑް އަދަދެއްކަމަށްވާ6ވަނަ ފަހަރަށް އެވޯޑް ލިބުމުން މެސީބުނީ ގިނަ ދުވަސްތަކެއްވަންދެން ބޮޑު އެވޯޑެއްނުލިބި ހުރުމުން ހުރީ މާޔޫސްވެފައިކަމަށާ އެންމެފަހުން އެކަމަށް ނިމުމެއް އަތުވެއްޖެކަމަށެވެ. އޭނާ ބުނީ މިސީޒަންގެ އެންމެ މުހިއްމު އަމާޒަކީ ޗެމްޕިއަންސްލީގުކަމަށާ އެމުބާރާތުގެ ތަށި ހޯދަން ވަރަށްބޮޑަށް ތައްޔާރުވާނެކަމަށެވެ.\nމެސީއާއި ވާދަކޮށް ދެވަނައަށްދިޔަ ވާޖިލް ވެން ޑައިކް ބުނީ އެވޯޑް ނުލިބުމުން މާޔޫސް ނުވާކަމަށާ މެސީކަހަލަ ކުޅުންތެރިޔަކާ އޭނާއާއި އަޅާވެސް ނުކިޔޭނެކަމަށެވެ. އަދި ގަދަ ތިނެއްގައި ހިމެނުމަކީވެސް ބޮޑުކާމިޔާބެއްކަމަށް ވާޖިލް ވެން ޑައިކް ވަނީ ބުނެފައެވެ.\nރޭ ފީފާގެ އެންމެ މޮޅު ކުޅުންތެރިޔާގެ މަގާމް އިއުލާންކުރުމަށް ބޭއްވި ހަފްލާގައި3ވަނައަށްދިޔަ ރޮނާލްޑޯ ބައިވެރިނުވާކަން ފާހަގަކޮށްލެވެއެވެ.\nމަސްދަރު : ޕީއެސްއެެމް


EHENAS- Asarugadha, Veynaa Rihungadha, Iburaitheri Series eh - vNews.mv\n"އެހެނަސް" އަސަރުގަދަ، ވޭނާ ރިހުންގަދަ، އިބްރަތްތެރި ވެބްސީރީޒެއް\nއަހުމަދު ހަމީދު އާދަމް 17 July 2019, 20:05\nވާހަކަ ލިޔުންތެރިޔާ އަހުމަދު އިޤްބާލް (އައިކިޔު) ލިޔެފައިވާ އަސަރުގަދަ ވާހަކަ "އެހެނަސް ހަމަ ލޯބިވެޔޭ.." މި ވާހަކައަށް އުފައްދާފައިވާ ވެބްސީރީޒް "އެހެނަސް"ގެ ފުރަތަމަ ފަސް އެޕިސޯޑް އިއްޔެ ވަނީ އޮލިންޕަހުގައި ދައްކާލާފައެވެ.\nދައުވަތު އެރުވިގެން ވަޑައިގެންނެވި ބައެއް ބޭފުޅުންނާއި، ލިމިޑެޓް އަދަދަކަށް ވިއްކި ޓިކެޓް ގެނެގެން އޮލިންޕަހުން އިއްޔެ މި ވެބްސީރީޒްގެ ފަސް އެޕިސޯޑް ބެލި ގިނަ މީހުން ވަނީ "އެހެނަސް" އާއިމެދު ހިތްހަމަޖެހުން ފާޅުކޮށްފައެވެ. ވަކިން ޚާއްސަކޮށް މިއީ ދިވެހި މުޖްތަމައުގައިވެސް ވަރަށް ބޮޑުވެފައިވާ މައްސަލައަކަށް ބިނާކޮށް އުފައްދާފައިވާ ވެބްސީރީޒްއަކަށްވުމުން އެކަން ގިނަ ބަޔަކު ވަނީ ފާހަގަކޮށްފައެވެ.\nކުޅަދާނަ އެކްޓަރު އަދި ޑައިރެކްޓަރު ރަވީ ފާރޫގު ޑައިރެކްޓްކޮށްފައިވާ "އެހެނަސް" މިއީ "ރަނޑު" ފިރިހެން ކުއްޖަކަށް އާއިލާއާއި މުޖްތަމައުން ދިމާވާ އެކިއެކި ކަންތައްތައް ދައްކުވައިދޭ ވެބްސީރީޒެކެވެ. އަދި ކުޑައިރުއްސުރެ ޖިންސީ ގޯނާ އާއި ގެވެށި އަނިޔާގެ ޝިކާރައަކަށްވެ، ޖަވާޒީ ހަޔާތެއް ފެށުމަށްވެސް މުޖްތަމައުގެ ތެރެއިން ދިމާވާ އިޖުތިމާއީ މައްސަލަތަކުގެ ސަބަބުން ފިރިހެނަކަށް ކުރިމަތިވާ ހާދިސާތަކެއްވެސް ކިޔައިދޭ ވަރަށް އަސަރު ގަދަ ވެބްސީރީޒެކެވެ.\n"އެހެނަސް"ގެ ފުރަތަމަ ފަސް އެޕިސޯޑް އޮލިންޕަހުގައި ދައްކާފައިވާއިރު، ރެއިން ފެށިގެން ކޮންމެ ހަފްތާއަކު އެއް ރޭ ބައިސްކޯފް މެދުވެރިކޮށް "އެހެނަސް"ގެ އައު އެޕިސޯޑެއް ފެނިގެންދާނެއެވެ.\nމިސީރީޒްގެ ލީޑް ރޯލުން ފެނިގެންދަނީ މުޙައްމަދު ވިޝާލް (ރޯމަން) އާއި ފާތުމަތު ޝަރާ އާދަމް އެވެ. މީގެ އިތުރުން މުހިންމު ރޯލަކުން ކުޅަދާނަ އެކްޓްރެސް ޝީލާ ނަޖީބު އާއި މުހައްމަދު މަނިކުވެސް ފެނިގެންދާނެއެވެ. މީގެ އިތުރުން އައިމިނަތު ޝަމާނާ، އައިމިނަތު ސިލްނާ، މަރިޔަމް ވަހީދާ (ޔަމް)، އަހުމަދު މަސީޙު، އަހުމަދު ޝާރިފް، މުޙައްމަދު ޔާމިން އަލީ އަދި އަލީ އުސާމް، މުޙައްމަދު ޔުނާން، އަލީ ނަދީޙް (ޗައްނަ) ވެސް މިވެބްސީރީޒް އިން ފެނިގެންދާނެއެވެ.\nމިއީ ފިލްމީ ދާއިރާއަށް މުޅިން އަލަށް ނިކުންނަ ގިނަ ތަރިންތަކެއް ހިމަނައިގެން ރަވީ އުފައްދާފައިވާ ވެބްސީރީޒެއް ނަމަވެސް، މިހާތަނަށް ފެނުނު5އެޕިސޯޑުން މިއީ އައު ތަރިންތަކެއްކަމުގެ އިހުސާސެއް ނުކުރެވެއެވެ. ތަރިންގެ އެކްޓިންގ ޖުމްލަކޮށް ވަރަށް ރަނގަޅެވެ. ތަރިންގެ ފަރާތުން ރަނގަޅު އެކްޓިންއެއް ގެނެސްދިނުމަށް ޑައިރެކްޓަރެއްގެ ހައިސިއްޔަތުން ރަވީކޮށްފައިވާ މަސައްކަތަށް ޝުކުރު ހައްގެވެ. އޮލިންޕަހުން "އެހެނަސް" ބެލި ގިނަ ބަޔަކުވެސް ވަނީ އެކަން ފާހަގަކޮށްފައެވެ.\nޖުމްލަކޮށް ބަލާނަމަ ހުރިހާ އެކްޓަރުންގެ ފަރާތުން ރަނގަޅު އެކްޓިންއެއް ފެނިގެންދިޔައިރު، ފިލްމުގައި މުހިންމު ރޯލްތަކުން ފެނުނު ވިޝާލް، ޝަރާގެ އެކްޓިން ވަރަށް ރަނގަޅުކަމުގައި ބުނަންޖެހެއެވެ. ޚާއްސަކޮށް ވިޝާލްގެ ފަރާތުން ހަގީގަތާއި ވަރަށް ގާތްކުރާގޮތަށް ގިނަ މަންޒަރުތަކުގައި އެކްޓިން ފެނިފައިވެއެވެ.


ޑަބްލިޔުޓީއެމް ފެއަރ މިއަހަރު އޮންނާނީ ވަރޗުއަލް ޑަބްލިޔުޓީއެމް ފެއަރ މިއަހަރު އޮންނާނީ ވަރޗުއަލް\nޑަބްލިޔުޓީއެމް ފެއަރ މިއަހަރު އޮންނާނީ ވަރޗުއަލް\nފަތުރުވެރިކަމުގެ ސިނާޢަތުގައި ހަރަކާތްތެރިވާ ފަރާތްތަކުން ބައިވެރިވާ އެންމެ ބޮޑު ފެއަރކަމަށްވާ، ވޯލްޑް ޓްރެވަލް މާކެޓް، ޑަބްލިޔުޓީއެމް ފެއަރ މިއަހަރު ވަރޗުއަލްކޮށް ބޭއްވުމަށް ހަމަޖައްސައިފިއެވެ.\nޑަބްލިޔުޓީއެމް ފެއަރގެ 40 އަހަރުގެ ތާރީޙުގައި ފުރަތަމަ ފަހަރަށް މިފެއަރ ވަރޗުއަލްކޮށް ބޭއްވުމަށް ނިންމީ، ކޯވިޑްއާ ގުޅިގެން ދަތުރުފަތުރުކުރުމާއި އެހެނިހެން ކަންކަމަށް ކުރިމަތިވެފައިވާ ދަތިތަކުގެ ސަބަބުންނެވެ.\nލަންޑަންގައި ބާއްވާ ޑަބްލިޔުޓީއެމް ފެއަރ މިއަހަރު ކުރިއަށްދާނީ ނޮވެމްބަރުމަހުގެ9ވަނަ ދުވަހުން 11 ވަނަ ދުވަހުގެ ނިޔަލަށްކަމަށް ފެއަރ އިންތިޒާމްކުރާ އިނގިރޭސިވިލާތުގެ ރީޑް އެގްޒިބިޝަންއިން ބުނެއެވެ. އަދި ދުނިޔޭގެ އެކި ކަންކޮޅުތަކުގައި ފަތުރުވެރިކަމުގެ ސިނާއަތުގައި ހަރަކާތްތެރިވާ ފަރާތްތަކަށް ބައިވެރިވުމުގެ ފުރުޞަތު ކޮންމެ ދުވަހަކު ހެނދުނު 7:00 އިން ރޭގަނޑު 10:00 އަށް ފެއަރ ކުރިއަށްގެންދާނެކަމަށްވެސް ރީޑްސްއިން ބުނެއެވެ.\nމިއަހަރުގެ ފެއަރގައި ލައިވް ކޮންފަރެންސް ސެޝަންސްއާއި ފޯރަމްތައް ބާއްވާއިރު، ސިނާއަތުގައި ހަރަކާތްތެރިވާ ފަރާތްތަކަށް ކުރިމަތިވަމުންދާ މައްސަލަތަކާ ގުޅޭގޮތުން މަޝްވަރާކުރާނެއެވެ. އަދި ދަތުރުފަތުރުކުރުމާއި ފަތުރުވެރިކަމުގެ ސިނާއަތަށް ލިބިފައިވާ ގެއްލުމުން އަރައިގަތުމަށް މަގުޗާޓެއް އެކުލަވާލުމުގެ މަސައްކަތްކުރާނެކަމަށްވެސް ޑަބްލިޔުޓީއެމް ފެއަރ އިންތިޒާމްކުރާ ރީޑް އެގްޒިބިޝަންއިން މަޢުލޫމާތުދެއެވެ.\nމިއަހަރުގެ ޑަބްލިޔުޓީއެމް ފެއަރ ވަރޗުއަލްކޮށް ބާއްވަން ނިންމާފައިވާއިރު، ކޯވިޑް-19ގެ ސަބަބުން މިއަހަރު ދުނިޔޭގެ އެކި ކަންކޮޅުތަކުގައި ބާއްވާ މިފަދަ ގިނަ ހަރަކާތްތަކެއް ވަނީ އޮންލައިންކޮށް ކުރިއަށްގެންދިއުމަށް ނިންމާފައެވެ.


Dhivehi bas kuri eruvumah emme bodu dhaureh adhaakuran vaanee kon baeh? - AO News\nދިވެހިބަސް ކުރިއެރުވުމަށް އެންމެ ބޮޑު ދައުރެއް އަދާކުރަންވަނީ ކޮންބައެއް؟\nލިޔުނީ: މުޙައްމަދު ހިޒްޔަމް/ ސ.އަތޮޅު މަދުރަސާ/\nއިންޑިއާ ކަނޑުގެ މެދުގައި އޮންނަ އަހަރެމެންގެ މި ކުޑަކުޑަ ދިވެހިރާއްޖެއަކީ އަމިއްލަ ޘަޤާފަތަކާއި މިނިވަންކަމެއް އޮންނަ ޤައުމެކެވެ. އެކަކު އަނެކަކާއި މުޚާޠަބުކުރަން ރިވެތި، އަމިއްލަ ބަހެއް ލިބިފައިވާއިރު، މި ބަސް ޙިމާޔަތްކުރުމަށްޓަކައި އެކިއެކި ފަންތިތަކުގައި ދަނީ މަސައްކަތް ކުރެވެމުންނެވެ. ބަސްކޮށާރުގެ ގޮތުން މުއްސަނދި ބަހަކަށް ދިވެހިބަސް ވެފައި އޮތުމަކީ ކޮންމެ ދިވެއްސަކުވެސް ފަޚުރުވެރިވާންޖެހޭ ކަމެކެވެ. ސުވާލަކީ، ދިވެހިބަސް ކުރިއެރުވުމަށްޓަކައި އެންމެ ބޮޑު މަސައްކަތްކުރެވޭނެ ފަރާތްތަކަީ ކޮބައި ހެއްޔެވެ؟\nޖަވާބު ވަރަށް ސާފެވެ. މަދަރުސާތަކާއި، ބެލެނިވެރިން އަދި އަމިއްލަ ޖަމްޢިއްޔާ ޖަމާޢަތްތަކެވެ. ދަރިވަރުން ޘާނަވީ ތަޢުލީމު އުނގެނެމުން ދާ ދުވަސްވަރަކީ އެކިއެކި ކަންކަމަށް ލޯ ހުޅުވިގެން ދާ ދުވަސްވަރެވެ. ބޭރުގެ ބިދޭސީ ބަސްތަކުން މުޚާޠަބުކުރުން ޢާންމުވެފައިވާ މި ދުވަސްވަރުގައި، މަދަރުސާތަކަށް އަދާކުރެވޭނެ އެންމެ އިސް އެއް ވާޖިބަކީ ދިވެހީންގެ ތަރިކަ، ދިވެހިބަސް ކުރިއެރުވުމެވެ. ކޮންމެ އަހަރަކު2ފަހަރު ފާހަގަކޮށްލާ މާދަރީ ބަހުގެ ދުވަހާއި ދިވެހިބަހުގެ ދުވަހުން މިކަމެއް ޙާޞިލެއް ނުވާނެއެވެ.\nއަދަބީ ޙަރަކާތްތަކީވެސް ވަރަށް މުހިންމު ދައުރެއް އަދާކުރާ އެއްކަމެވެ. މަދަރުސާތަކުގައި ގިނަގިނައިން އަދަބީ ހަފްތާތައް ބޭއްވި، ދަރިވަރުންނަށް އެ ދަރިވަރުންގެ އަމިއްލަ ބަސް ދެނެގަތުމުގެ ފުރުޞަތު ހޯދައިދޭން ޖެހެއެވެ. އައު ބަސްތަކާމެދު ކުދިން ހޭލުންތެރިކޮށް، އަދާހަމަކުރުމަކީ އެންމެންގެ މަސްޢޫލިއްޔަތެކެެވެ. ހަމައެހެންމެ، މީސްމީޑިއާ ޢާންމުވެފައިވާ މި ޒަމާނުގައި މަދަރުސާތަކުގެ ދަރިވަރުންނަށް ޚާއްޞަ ކުއިޒުތަކާއި ސުވާލުޖަވާބުގެ ޙަރަކާތްތައް ހިންގޭނިކަމީ ޝައްކެއްވެސް އޮތް ކަމެއް ނޫނެވެ.\nކޮންމެއަކަސް، މަދަރުސާތަކަށް އެކަންޏެއް ދިވެހިބަސް ކުރިނޭރުވޭނެއެވެ. މިކަމުގައި ދެން އެންމެ ބޮޑު އެއް ދައުރެއް އަދާކުރެވޭނެ އެއްފަރާތަކީ ޖަމިއްޔާތަކެވެ. ސަރުކާރާއި ވާހަކަދައްކައިގެން އަދަބީ ގިނަ ޙަރަކާތްތައް ބާއްވައި، އެ ޙަރަކާތްތަކުގައި ބައިވެރިވުމުގެ ފުރުޞަތު މުޖުތަމަޢުގެ ޢާންމުންނަށް ހުޅުވައިލެވޭނެއެވެ. މިހާރުވެސް ގިނަ ޖަމްޢިއްޔާތަކުން ދަނީ ބަހުސްފަދަ އަދަބީ ޙަރަކާތްތައް ރާވައި އެ ހިންގަމުންނެވެ. މީގެ ސަބަބުން މީހުންގެ މެދުގައި ދިވެހިބަހަށް ލޯބިޖެހި، ދިވެހިބަހާއިމެދު ފަޚުރުވެރިވާފަދަ ރަންވަނަތައް ޙާޞިލުކުރެވޭނެއެވެ. ހިތާމަޔަކީ އަމިއްލަ ބަހެއް އޮތްވާވެސް ގިނަ މީހުންނަށް ބޭރުގެ ބިދޭސީ އަދި ފަރަންޖީ ބަސްތަކުން ވާހަކަދެއްކުން ގަދަކަމަކަށް ވާތީއެވެ. ދޮންކެޔޮގެ ބަދަލުގައި ބަނާނާއޭ ކިޔައި، ކުކުޅުގެ ބަދަލުގައި ޗިކެން އޭ ކިޔައިގެން ކުރިއެރުވޭނެ އެއްވެސް އެއްޗެއް ނެތެވެ.\nދަރީންގެ ޅަފަތުގައި އެ ދަރިންނަށް އަމިއްލަ ދިވެހިބަސް، ނުވަތަ އަމިއްލަ މާދަރީބަސް ދަސްކޮށްދިނުމަކީ ކޮންމެ ބެލެނިވެރިއެއްގެވެސް ޒިންމާއެކެވެ. ތިމާގެ ބަހަށް ތިމާ ނެތް ލޯތްބެއް އެހެން ބަޔަކަށް ނޯންނާނެކަން ދަންނަން ޖެހެއެވެ. އަމިއްލަ ޘަޤާފަތަށް އަމިއްލައަށް ނުކުރާ އިޙްތިރާމެއް، އޮޅުދޫކަރައިގެ ބަޔަކު ނުކުރާނެކަން އިނގެންވާނެއެވެ.\nދިވެހިބަހަކީ ތާއަބަދު އަހަރެމެންގެ ބަހަށް ވާނެކަމަށް ގިނަ ރައްޔިތުން އުންމީދުކުރެއެވެ. ބަހަކާއިނުލައި ޘަޤާފަތާއި ތަރިކައެއް ނޯންނާނެއެވެެ. މުނިދަރީންނަށް ކާބަފައިންގެ ބަހަވީ ތަރިކަ ފޯރުކޮށްދެމާ ހެއްޔެވެ!\nދިވެހި ބަސްސްކޫލް މީޑިއާ\nތިކިޖެހި ތާނައަކީ ތުރާލެއްތޯއެވެ؟\n“މަންޑޭލާ ރޫލްސް” ދިވެހި ބަހަށް ތަރުޖަމާކޮށް ޝާއިޢުކޮށްފި


UN ah nudhevunee Raajje hama magah alhuvan jehumun: Raees Yameen\nއދ އަށް ނުދެވުނީ ރާއްޖެ ހަމަމަގަށް އަޅުވަން ޖެހުމުން: ރައީސް ޔާމީން\nވެރިކަމުގެ ފަސް އަހަރު ދުވަހުގެ ތެރޭ އދ. ގެ އާންމު މަޖިލީހުގައި ތަގުރީރު ކުރައްވަން ވަޑައިނުގެންނެވުނީ ރާއްޖެ ހަމަ މަގަށް އެޅުވުން އެއީ އެންމެ އިސްކަން ދެއްވާ މަސައްކަތަށް ވުމުން ކަމަށް ކުރީގެ ރައީސް އަބްދުﷲ ޔާމީން ވިދާޅުވެއްޖެ އެވެ.\nމިދިޔަ ހަ އަހަރު ދުވަހުގެ ތެރޭގައި ރާއްޖެއިން އދ. ގައި ތަގުރީރު ކުރައްވާފައި ވަނީ މުޅިން ވެސް އޭރުގެ ރައީސް އަބްދުﷲ ޔާމީން ކަނޑައެޅުއްވެވި މަންދޫބެން ނެވެ. އދ. ގައި ރައީސް ޔާމީން ތަގުރީރު ކުރައްވާފައި ނުވާތީ އެމަނިކުފާނުގެ ވާދަވެރިން ވަރަށް ބޮޑަށް ފާޑުކިޔަ އެވެ.\nއެކަމަށް މިހާތަނަށް ރައީސް ޔާމީން ޖަވާބެއް ދެއްވާފައެއް ނުވެއެވެ. ނަމަވެސް މާލެ އަތޮޅަށް ކުރެއްވި ދަތުރުގެ ތެރެއިން އެ އަތޮޅުގެ ހުރާގެ ރައްޔިތުންނާއި ބައްދަލު ކުރައްވާ ރައީސް ޔާމީން ވަނީ އދ. ގައި ތަގުރީރު ކުރައްވަން ވަޑައިނުގެންނެވި ސަބަބު ވިދާޅުވެ ދެއްވާފަ އެވެ.\n"އަޅުގަނޑު ތަގުރީރު ކުރަން ނުދިޔައީ ދިވެހި ބަހުން ތަގުރީރު ނުކުރެވޭނެތީއެއް ވެސް ނޫން. އަދި އިނގިރޭސި ބަހުން ތަގުރީރު ނުކުރެވޭނެތީ އެއްވެސް ނޫން. އަޅުގަނޑަށް ފުރުސަތު ނުލިބޭނެތީއެއް ވެސް ނޫން،"\nރައީސް ޔާމީން ވިދާޅުވީ އދ. ގެ އާންމު މަޖިލީހަކީ ހުރިހާ ގަައުމުތަކުގެ އެންމެ އިސްވެރިންނާއެކު ކޮނޑު ޖައްސާލަން ލިބޭ ފުރުސަތެއް ކަމަށާއި އެއީ ވަރަށް ހައިބަތު ވެސް ބޮޑު ޖަލްސާއެއް ކަމަށެވެ. ނަމަވެސް އެމަނިކުފާނުގެ ވެރިކަމުގެ ފަސް އަހަރުގެ ތެރޭގައި އދ. ގެ އާންމު މަޖިލީހަށް ވަޑައިނުގެންނެވުނީ ސަބަބުތަކެއް މެދުވެރިވެގެން ކަމަށެވެ.\nދެހާސް ސާދަ ވަނަ އަހަރު އާންމު މަޖިލީސް އޮތީ ހައްޖު މޫސުމުގެ ދުވަސްވަރު ކަމަށާ އެމަނިކުފާނަށް އެ އަހަރު އިސްކަން ދެވުނީ ހައްޖަށް ދިއުމަށް ކަމަށް ވިދާޅުވިއެވެ. އަދި 2015 ވަނަ އަހަރު އާންމު މަޖިލީސް އޮތީ މޭޑޭގެ މުޒާހަރާއާ ގުޅިގެން ރާއްޖޭގެ ހާލަތު ވަރަށް ބޮޑަށް ގޯސްވެފައިވާ ވަގުތެއްގައި ކަމަށެވެ. އެހެންކަމުން ދާޚިލީ ބޮޑެތި ކަންތައްތަކެއް ހިނގައިގެން ދިޔައީމަ "ރަށު ބަންދު" ގައި ހުންނަވަން އެމަނިކުފާނަށް މަޖުބޫރުވެ ވަޑައިގަތީކަމަށް ވިދާޅުވި އެވެ.\n"ހަގީގަތުގައި އަޅުުގަނޑާއެކު ތިއްބެވި ބޭފުޅުންވެސް އަދި އިދިކޮޅު ފަރާތްތަކުން ވެސް، ހިތްފަސޭހަ ކަމާއެކު ރައްޔިތުންނަށް ޚިދުމަތް ކުރުމުގެ ފުުރުސަތެއް އަޅުގަނޑަކަށް ނުދޭ، ދަތި އުނދަގޫ ކަންކަން ކުރިމަތި ކުރުވަމުން ގެންދެވީ." ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ އެމަނިކުފާނުގެ ވެރިކަމުގެ ދުވަސްވަރު އދ. އަށް ވަޑައިގަތުމުގެ ދައުވަތު ނުލިބުނީ ކަމަށް ބަޔަކަށް ހީފުޅުވާ ނަމަ އެއީ ކުށް ހީއެއް ކަމަށެވެ.\n"އދ. އަށް ދިއުމަކީ އަޅުގަނޑަށް ދެވަނައަށް ކުރަންޖެހޭ ކަމެއް ކަމަށް އަޅުގަނޑު ދުށީ. އަޅުގަނޑަށް ފުރަތަމަ މުހިންމުވީ ރާއްޖެ ހަމަޔަކަށް އެޅުވުމާ، ރައްޔިތުން ކައިރި ހުރެގެން ރައްޔިތުންނަށް ބޭނުންވާ ކަންކަން ފުރިހަމަ ކޮށްދިނުން."\nރައީސް ޔާމީން ވިދާޅުވީ ޗައިނާގައި އޮތް ބައްދަލުވުމެއްގައި އދ. ސެކްރެޓަރީ ޖެނެރަލާ ބައްދަލުކުރެއްވި ކަމަށާއި އދ. ގެ އާންމު މަޖިލީހުގެ ތަގުރީރު ދޭން ގޮސްގެން ނުދެއްކޭނެ ކިތަންމެ ވާހަކަ އެއް "ވަން ޓޫ ވަން" ކޮށް ދެކެވުނު ކަމަށް ވިދާޅުވިއެވެ.\nއދ. އަށް ދިއުމަކީ އަޅުގަނޑަށް ދެވަނައަށް ކުރަންޖެހޭ ކަމެއް ކަމަށް އަޅުގަނޑު ދުށީ. އަޅުގަނޑަށް ފުރަތަމަ މުހިންމުވީ ރާއްޖެ ހަމަޔަކަށް އެޅުވުމާ، ރައްޔިތުން ކައިރި ހުރެގެން ރައްޔިތުންނަށް ބޭނުންވާ ކަންކަން ފުރިހަމަ ކޮށްދިނުން\nރައީސް ސޯލިހު މިއަހަރު ވަނީ އދ. ގެ އާންމު މަޖިލީހުގަިއ ތަގުރީރު ކުރައްވާފަ އެވެ. އޭގެ ކުރިން އދ. ގެ އާންމު މަޖިލީހުގައި ރާއްޖޭގެ ރައީސުލްޖުމްހޫރިއްޔާ ތަގުރީރު ކުރެއްވީ 2014 ވަނަ އަހަރުގަ އެވެ. އެއީ ރައީސް އަބްދުﷲ ޔާމީންގެ މަންދޫބެއްގެ ގޮތުގައި ވަޑައިގެންނެވި ކުރީގެ ރަައީސް ޑރ. މުހައްމަދު ވަހީދު ހަސަން މަނިކެވެ. ރައީސް ވަހީދުގެ ވެރިކަމުގައި އެމަނިކުފާނު ވެސް އދ. ގައި ތަގުރީރު ކުރެއްވި އެވެ. އެއީ 2012 ވަނަ އަހަރު އެވެ. ޖެހިގެން އައި އަހަރު އެ މަނިކުފާނު ވަޑައި ނުގެން އެ މަޖިލީހުގައި އެ މަނިކުފާނުގެ މަންދޫބެއްގެ ގޮތުން ވަޑައިގެންނެވީ އޭރުގެ އެކްޓިން ފޮރިން މިނިސްޓަރު ޑރ. މަރިޔަމް ޝަކީލާ އެވެ.\nރައީސް އަބްދުﷲ ޔާމީން ޔޫއެން ޕޮލިޓިކްސް


ތަޤުވާވެރި އަޅުންގެ ގާތައް މަރު ޙާޟިރުވާ ހިނދު… – DhiSalafiyyah\nތަޤުވާވެރި އަޅުންގެ ގާތައް މަރު ޙާޟިރުވާ ހިނދު…\n21/12/2011 އެހެނިހެން, ދީންއަލް އަޚް ބިލާލް ޢަބްދުއްސައްތާރު\nﷲ ތަޢާލާ ވަޙީކުރައްވާފައިވެއެވެ. ” إِنَّ الَّذِينَ قَالُوا رَ‌بُّنَا اللَّـهُ ثُمَّ اسْتَقَامُوا تَتَنَزَّلُ عَلَيْهِمُ الْمَلَائِكَةُ أَلَّا تَخَافُوا وَلَا تَحْزَنُوا وَأَبْشِرُ‌وا بِالْجَنَّةِ الَّتِي كُنتُمْ تُوعَدُونَ ﴿٣٠﴾ نَحْنُ أَوْلِيَاؤُكُمْ فِي الْحَيَاةِ الدُّنْيَا وَفِي الْآخِرَ‌ةِ ۖ وَلَكُمْ فِيهَا مَا تَشْتَهِي أَنفُسُكُمْ وَلَكُمْ فِيهَا مَا تَدَّعُونَ ﴿٣١﴾ نُزُلًا مِّنْ غَفُورٍ رَّ‌حِيمٍ ﴿٣٢﴾ سورة فصلت ” މާނަ: ” ހަމަކަށަވަރުން، ތިމަންމެންގެ ވެރިރަސްކަލާނގެއީ ﷲ އޭ ބުނެ، ދެން ސީދާމަގުގައި ދެމިތިބިމީހުން (ދަންނާށެވެ!) އެއުރެންގެ މައްޗަށް މަލާއިކަތުން ފައިބައިވަޑައިގަންނަވާނެތެވެ. (މިފަދައިން) ވިދާޅުވަމުންނެވެ. ތިޔަބައިމީހުން ބިރުނުގަންނާށެވެ! އަދި ހިތާމަނުކުރާށެވެ! އަދި ތިޔަބައިމީހުންނަށް ވަޢުދުކުރައްވާފައިވާ ސުވަރުގޭގެ އުފާވެރިކަމުގެ ޚަބަރު ލިބިގަންނާށެވެ! (30) ތިމަންބޭކަލުންނީ ދުނިޔޭގެ ޙަޔާތުގައްޔާއި، އާޚިރަތުގައި ތިޔަބައިމީހުންގެ އެހީތެރިންނެވެ. ތިޔަބައިމީހުންގެ ނަފްސުތައް އެދޭހާކަމެއް އެދުވަހުން، ތިޔަބައިމީހުންނަށްޓަކައިވެއެވެ. އަދި (އުފަލާއި، އަރާމުގެތެރެއިން) ތިޔަބައިމީހުން ދަންނަވާހާކަމެއް ތިޔަބައިމީހުންނަށްވެއެވެ. (31) ގިނަގިނައިން ފާފަފުއްސަވާ، ރަޙީމުވަންތަ ކަލެއްގެ މެހުމާންދާރީއެއްގެ ގޮތުގައެވެ (32)”\nއަލްއިމާމު އަލްބަޣަވީ ރަޙިމަހުﷲ ، ﷲ ތަޢާލާގެ އަންނަނިވި ވަޙީބަސްފުޅުގެ ތަފްސީރުގައި ވިދާޅުވެފައިވެއެވެ. ” تَتَنَزَّلُ عَلَيْهِمُ الْمَلَائِكَةُ ” މާތް ޞަޙާބީ ، އިބްނު ޢައްބާސް ރަޟިޔަﷲ ޢަންހު ވިދާޅުވިއެވެ. (މަލާއިކަތުން ފައިބާވަޑައިގެން އުފާވެރިކަމުގެ ޚަބަރު ދެއްވަނީ މަރު ޙާޟިރުވާ ހިނދުގައެވެ.) . ޤަތާދާ ރަޙިމަހުﷲ ވިދާޅުވިއެވެ. ( އެ މަލާއިކަތުން ފައިބައި ވަޑައިގެން އުފާވެރިކަމުގެ ޚަބަރު ދެއްވަނީ ޤަބުރުން ތެދުވާ ހިނދުއެވެ.) . ވަކީޢު ބުން ޖައްރާޙު ރަޙިމަހުﷲ ވިދާޅުވިއެވެ. ( ތިން ވަޤުތެއްގައި އުފާވެރިކަމުގެ ޚަބަރު ދެއްވައެވެ : މަރުގެ ވަޤުތުގައާއި ، ޤަބުރުގައާއި ، ދެވަނަފަހަރަށް ދިރުއްވާ ވަޤުތުގައެވެ. )\nޙާފިޟު އިބްނު ކަޘީރު ރަޙިމަހުﷲ ، ﷲ ތަޢާލާގެ މި ވަޙީބަސްފުޅުގެ ތަފްސީރުގައި ވިދާޅުވިއެވެ. ” نَحْنُ أَوْلِيَاؤُكُمْ فِي الْحَيَاةِ الدُّنْيَا وَفِي الْآخِرَ‌ةِ “ ( މަލާއިކަތުން ތަޤުވާވެރި މުއުމިނުންގެ ގާތައް މަރު ޙާޟިރުވާހިނދު އެ މުއުމިނުންނަށް ބުނެއެވެ. ތިމަންނަމެންނީ ތިޔަބައިމީހުންގެ އެހީތެރީންނެވެ. މާނައަކީ ދުނިޔޭގެ ޙަޔާތުގައި ތިޔަބައިމީހުންނާއި އެކުގައިވީ ، އަދި ﷲ ތަޢާލާގެ އަމުރުފުޅާއިއެކު ތިޔަބައިމީހުން ރައްކާތެރިކޮށްދިން އެހީތެރިންނެވެ. އަދި އުޚުރަވީ ޙަޔާތުގައިވެސް ތަފާތު މަރުޙަލާތަކުގައި ، ކައްވަޅުގައާއި ، ދެވަނަފަހަރަށް ދިރުއްވޭ ހިނދުގައާއި ، ޞިރާތުމަގު ހުރަސްކުރާވަގުތުގައިވެސް ތިޔަބައިމީހުންނާއި އެކުގައި ވާނޭމީހުންނެވެ. )\nފުރާނަ ހިއްޕެވޭ ހިނދާއި ބެހޭގޮތުން ޞައްޙަ ޙަދީޘެއްގައި ވެއެވެ. ” ثُمَّ يَجِيءُ مَلَكُ الْمَوْتِ حَتَّى يَجْلِسَ عِنْدَ رَأْسِهِ فَيَقُولُ: أَيَّتُهَا النَّفْسُ الطَّيِّبَةُ اخْرُجِي إِلَى مَغْفِرَةٍ مِنَ اللهِ وَرِضْوَانٍ قَالَ: فَتَخْرُجُ نَفْسُهُ فَتَسِيلُ كَمَا تَسِيلُ الْقَطْرَةُ مِنْ فَمِ السِّقَاءِ، فَيَأْخُذُهَا ” (رواه أبو داود ) މާނަ : ” ދެން މަލަކުލްމައުތު ވަޑައިގެން އެ މުއުމިނު އަޅާގެ ބޮލާއި ވީކޮޅުގައި އިށީންދެއެވެ. އަދި ދަންނަވައެވެ. އޭ ރަނގަޅުވެގެންވާ ފުރާނައާއިއެވެ. ﷲ ތަޢާލާގެ ހަޟްރަތުން ފާފަ ފުއްސެވުން ލިބިގަތުމަށާއި، އެއިލާހުގެ ރުހިވޮޑިގަތުން ލިބިގަތުމަށް ނިކުންނާށެވެ. ދެން ، ފެން ތައްޓަކުން ފެން އޮއްސާލުމުން ، އެފެންތައް އޮހިގެންދާހައި ލުއިފަސޭހަކަމާއި އެކު އެފުރާނަ ނުކުމެގެން އާދެއެވެ. ދެން އެ އެފުރާނަ ހިއްޕަވައެވެ. “ އެހެން ރިވާޔަތެއްގައި ވެއެވެ. “حَتَّى إِذَا خَرَجَ رُوحُهُ ، صَلَّى عَلَيْهِ كُلُّ مَلَكٍ بَيْنَ السَّمَاءِ وَالأَرْضِ ، وَكُلُّ مَلَكٍ فِي السَّمَاءِ ، وَفُتِحَتْ لَهُ أَبْوَابُ السَّمَاءِ ” (رواه أبو داود ) މާނަ : ” (ތަޤުވާވެރި އަޅާގެ) ފުރާނަ އޭނާގެ ހަށިގަނޑުން ނުކުތުމުން ، އުޑާއި ބިމާއި ދެމެދުގައި ވާހައި މަލާއިކަތުން ، އަދި އުޑުގައި ވާ ކޮންމެ މަލާއިކަތެއް އެ ފުރާނައަށްޓަކައި ހެޔޮދުޢާ ކުރެތެވެ. އަދި އެފުރާނައަށްޓައި އުޑުގެ ދޮރުކޮޅުތައް ހުޅުވާލެވެއެވެ. “\nﷲ ތަޢާލާ ވަޙީކުރައްވާފައި ވެއެވެ. ” يَا أَيَّتُهَا النَّفْسُ الْمُطْمَئِنَّةُ ﴿٢٧﴾ ارْ‌جِعِي إِلَىٰ رَ‌بِّكِ رَ‌اضِيَةً مَّرْ‌ضِيَّةً ﴿٢٨﴾ فَادْخُلِي فِي عِبَادِي ﴿٢٩﴾ وَادْخُلِي جَنَّتِي ﴿٣٠﴾ ” سورة الفجر މާނަ : ” އޭ ހިތްހަމަޖެހިގެންވާ ފުރާނަޔާއެވެ! ރުހިގެންހުރެ ، ރުހުން ލިބިގެންވާ ޙާލު، ތިބާގެ ވެރިރަސްކަލާނގެ ހަޟްރަތަށް އެނބުރިދާށެވެ ! ފަހެ، ތިމަންއިލާހުގެ ޞާލިޙު އަޅުތަކުންގެ ތެރެޔަށް ވަންނާށެވެ! އަދި ތިމަންރަސްކަލާނގެ ސުވަރުގެޔަށް ވަންނާށެވެ! “\nމަރުޖިޢު : الشيخ خالد بن عبد الرحمن الشايع ގެ ފޮތް ” من أحوال الناس بعد … الموت “


ކޯޓަށް ހުށަހެޅޭ މައްސަލަތަކުގައި ޝަރީޢަތް ނިމެންދެން ޖަލުގައި ބަހައްޓަން އަމުރު ކުރުމަކީ އަނިޔާއެއް | Sandhaanu\nކޯޓަށް ހުށަހެޅޭ މައްސަލަތަކުގައި ޝަރީޢަތް ނިމެންދެން ޖަލުގައި ބަހައްޓަން އަމުރު ކުރުމަކީ އަނިޔާއެއް\nދުނިޔޭގެ ގިނަ ގައުމުތަކުގައި ޝަރީޢަތް ނިމެންދެން ޖަލުގައި ބަހައްޓަނީ ވަރަށްބޮޑެތި ކުށް ކޮށްގެން ގެންދެވޭމީހުންނެވެ. މިސާލަކަށް ރާވައިގެން މީހުން މަރާ މީހުންނާއި ކުޑަކުދީންނަށް ޖިންސީ ގޯނާކުރާ މީހުންނާއި މަސްތުވާތަކެތީގެ ވިޔާފާރި ހިންގާ ބޮޑުންނާއި ސިޔާސީ ބޮޑެތި މައްސަލަ ތަކުގައި ޝާމިލްވާ މީހުންނާއި ރޭޕް މައްސަލަ ތަކުގައި ހިމެނޭ މީހުންނާއި ބަޣާވާތް ކުރަން ރާވާ މީހުންނެވެ.\nކަންމިހެން ހުރިނަމަވެސް ރާއްޖޭގެ ކޯޓުތަކަށް ހުށަ ހެޅޭ މައްސަލަ ތަކުގެ %90އިން ސައްތަ މީހުން ވާނުވާ ޖަހާފައި ޖަލުގައި ބަހައްޓާކަމީ އިޖްތިމާޢީ ގޮތުން ބޮޑެތި މައްސަލަތައް ކުރިމަތި ވަމުން އަންނަ ކަމެކެވެ.\nވާނުވާ ޖަހާފައި ޖަލުގައި ބެހެއްޓުމުގެ ސަބަބުން އެމީހާގެ އަނބިދަރީން ފަގީރު ޙާލުގައި އުޅެން ޖެހުމާއި ދަރީންގެ ތަޢުލީމަށް ކުރާނޭދެވޭ އަސަރުތަކާއި ކައިވެނި ރޫޅުންފަދަ އެތައްއެތައް އިޖްތިމާޢީ މައްސަލަތަށް އުފެދެއެވެ. އަނެއްކޮޅުން ވާނުވާ ޖެހުމަށްފަހު ޖަލުގައި ބަހައްޓާފައި ހުންނަ މީހާގެ ޝަރީޢަތުގެ އަޑުއެހުންތައްވެސް ކުރިއަށް ދަނީ ނުހަނު ގިނަދުވަހުންނެވެ. މިގޮތަށް ތިންހަތަރު އަހަރުންވެސް މައްސަލައެއް ނުނިމެއެވެ. މިހާ ގިނަ ދުވަހު ކުށުގެ ތުހުމަތުގައި މީހާ ޖަލުގައި ބާއްވައިގެން ޝަރީޢަތް ނިމޭއިރު ގިނަ މައްސަލަތަށް ސާބިތު ނުވެ ޖަލުން ދޫކޮށްލަން ޖެހިދެއެވެ. ތިންހަތަރު އަހަރު ޖަލުގައި އޮތުމަށްފަހު ކުށްސާބިތު ނުވެގެން ދޫކޮށްލާއިރު އެމީހާގެ މުޅި ދިރިއުޅުން ބަނގުރޫޓުވެ، އަނބިހާ ގެއްލި ދަރިން ވަގުންނަށްވެ އައު ދިރިއުޅުމެއް ހޯދަންޖެހޭ މީހުންގެ ޢަދަދު މަދެއްނޫނެވެ.\nކޯޓަކަށް މައްސަލައެއް ހުށަހެޅޭތާ ހަތަރު ފަސް އަހަރު ވާފަހުން ނޫނީ މައްސަލަ ނިމޭގޮތެއް ނުވެއެވެ. ކޯޓުތަކަށް ހުށަހެޅޭ މައްސަލަތައް އަވަހަށް ނިންމައި ދަޢުވާ ލިބޭފަރާތް އެކަމުން މިންޖުވާނެ ގޮތެއް ނެތުމުގެ ސަބަބުން އިޖްތިމާޢީ ގޮތުންނާއި މާއްދީ ގޮތުން ލިބޭ ގެއްލުންތައް އަންނަނީ އިތުރުވަމުންނެވެ. ކުށެއްގެ ތުހުމަތުގައި ޖަލަށް ލެވޭ މީހާގެ މައްޗަށް އެކުށް ސާބިތުނުވެގެން ދޫކޮށްލާއިރު އެމީހާ ޖަލުގައި އެ ހޭދަ ކުރިދުވަސްތަކުގައި އޭނާއަށް ލިބިގެން ދިޔަ ގެއްލުންތަކަށް ބަދަލެއް ލިބޭނެ ގޮތެއްވެސް ނެތެވެ. ވާނުވާ ޖަހާފައި ޖަލުގައި ބަހައްޓަން ގާޒީ ކުރައްވާ އަމުރުގައި ބަޔާން ކުރައްވާފައި ވަނީ ޝަރީޢަތް ނިމެންދެން ޖަލުގައި ނުބަހައްޓައިފިނަމަ އޭނާގެ ސަބަބުން މުޖުތަމަޢުގެ ސަލާމަތަށް ނުރައްކާ ވެދާނެ ކަމަށެވެ. އެހެނަސް އެމީހާ ޖަލުގައި ބެހެއްޓުމުގެ ސަބަބުން މުޖުތަމަޢުގެ ސަލާމަތާ ރައްކާތެރިކަން ގެއްލޭ މިންވަރު މާބޮޑުކަން ހާމަވެގެން ދެއެވެ. ދައުލަތުން ރައްޔިތެއްގެ މައްޗަށް ދަޢުވާއެއް އުފުލައިނަމަ ޝަރީޢަތް ނިމެންދެން ޖަލުގައި ބަހައްޓައި ދިނުމަށް އެދުމަކީ ޢާންމު ކަމެވެ. ރައްޔިތުމީހާ ޝަރީޢަތް ނިމެންދެން ޖަލުގައި ހުންނަން ޖެހުމުގެ ސަބަބުން މުޖުތަމަޢުގެ ތެރޭގައި އުފެދޭ އިޖްތިމާޢީ އަދި މާއްދީ މައްސަލަތައް މާ ގިނަކަން ފާހަގަ ކުރެވެއެވެ. އެހެންކަމާއެކު މިފަދަ ކަންކަމުގައި ރައްޔިތުމީހާގެ ދިރިއުޅުމަށާއި ޢާއިލާތަކަށް ކުރިމަތިވެދާނެ ދެރަގޮތްތަކުގެ މައްޗަށް ދައުލަތުން ވިސްނާ ވަޑައިގަތުން ވަރަށް މުހިންމެވެ.\nޖަލުގައި ބަންދުކޮށްފައި ތިބި ބައެއް: ނިޔާއެއް ނެތި އެތައް އަހަރަކަށް ބަންދު ކުރުމަކީ އަނިޔާއެއް\nފިރިހެން ކުއްޖަކާ އެކު ޖިންސީ ގުޅުން ހިންގިކަމުގެ ތުމަތުގައި ވާނުވާޖަހާފައި ޖަލުގައި ހުރިމީހަކު ދޫކޮށްލީ އެކުށް ސާބިތު ނުވާކަމަށް ގާޒީ އެމީހާގެ މައްޗަށް ހުކުމް ކުރެއްވުމުންނެވެ. އެމީހާ ދޫކޮށްލީ ޖަލުގައި ހުންނަތާ ހަ އަހަރަށްވުރެ ގިނަދުވަސް ވީފަހުންނެވެ. މިދެންނެވި ދުވަސްތަކުގެ ތެރޭގައި އޭނާ ކުރަމުންދިޔަ ވިޔަފާރި ބަނގުރޫޓުވެ އަނބިމީހާ ވަރިވެ ދަރިންގެ ތައުލީމު ގެއްލި އިޖްތިމާޢީ އަދި މާއްދީ ގޮތުން ފޫބެއްދޭވަރަށް ވުރެ ބޮޑު ގެއްލުން އޭގެ ސަބަބުން އޭނާ ތަޙައްމަލް ކުރަން ޖެހުނެވެ. ޒިންމާވާނެ ފަރާތެއްނެތެވެ. މިއީ ޝަރީޢަތް ކުރަން ވާނެ ގޮތެއް ނޫނެވެ. ދައުލަތުން އޭނާ ޝަރީޢަތް ނިމެންދެން ޖަލުގައި ބަހައްޓައިދިނުމަށް ގާޒީގެ އަރިހުގައި ދެންނެވުމުން ދައުލަތުން އެދިވަޑައިގެންނެވި ގޮތަށް ކުރެއްވި އަމުރުގެ ހިތިނަތީޖާއެވެ.\nވީމާ ރައްޔިތުންނަށް މިވަރުގެ ބޮޑެތި އަނިޔާ ދިނުމަށް ދައުލަތުން އެކުރައްވާ މަސައްކަތް ހުއްޓަވާ ލައްވައި ރައްޔިތު މީހާގެ މައްޗަށް އިޙުސާން ތެރިވުމަށް ގޮވާލަމެވެ. އަނިޔާ ކުރުމަކީ ހަމައެކަނި ތަޅައި ރޯނާގެންނެވުމެއް ނޫނެވެ.\nﷲ ވަނީ އަޅުތަކުންގެ މަށްޗަށް އަނިޔާ ޙަރާމް ކުރައްވައި އިޙުސާން ތެރިވުމަށާއި ޢަދުލުވެރިވުމަށް ހަތް އުޑުމަތިން އަމުރު ކުރައްވާފައެވެ.\nމުންޖިޗޭ ސެޕްޓެމްބަރ 13, 2021 At 8:53 ޕމ\nޤާނޫނުތައް ހަދައި މީހުންގެ މައްޗަށް ހިންގާއިރު، އެޤާނޫނުތައް ހަދަންތިބޭ މީހުންގެ ކިބައިގައި އެވަރުގެ ކެޕޭސިޓީއެއް ނެތިއްޔާ އެޤާނޫނުތައް ވެގެންދާނީ ރައްޔިތުންގެ މައްޗަށް އަނިޔާއެއް ކަމުގައި. ވާނުވާޖަހާފަ ޖަލުބަނަދަށް ފޮނުވާ މީހުންގެ މައްސަލަތައް ނިންމަންޖެހޭ ކުރު، މެދު، ދިގު މުއްދަތެއް ކަނޑައެޅި މުއްތަހަމްގެ ޙައްޤު ރައްކާތެރިކުރެވޭނެ ހަރުދަނާ ނިޒާމެއް ކަނޑެޅެންޖެހޭ. ޖަވާބުދާރި ނުކުރެވޭ އެއްވެސް ނިޒާމަކީ ރައްކާތެރި ނިޒާމަކަށް ނުވާނެ. ތުޙްމަތުކުރެވޭ މިންވަރަކީ ކުޑަކުއްޖެއްގެ ބަސްއެކަނި ކަމުގައި ބެލިގެން ޝަރީއަތް ނިމެންދެން މީހަކު ބަންދުކޮށްފަ އަހަރެއް، ދެއަހަރު ފަހުން މައްސަލަ ނިމޭއިރު ކުށްސާބިތުނުވާ މީހާގެ އިތުރުން، އޭނާގެ ޢާއިލާގެ މީހުން ތަޙަންމަލްކުރަންޖެހުނު ދަތިއުނދަގޫ ތަކުގެ ބަދަލު ދޭނީ ކާކު؟


Covid ge aa record eh: Miadhu 2,349 meehun positive - vNews.mv\nފާތިމަތު ނަހުދާ ފާއިޒް 22 January 2022, 22:54\nރާއްޖެއިން ކޮވިޑް-19 އަށް އެންމެ ގިނައިން މީހުން ޕޮޒިޓިވްވި ދުވަހުގެ ރެކޯޑް އައުވެ، ކޮވިޑުގެ ބިރުވެރިކަން ކުރިމަތިވިފަހުން ރާއްޖެއިން އެންމެ ގިނަ އަދަދަކަށް މީހުން ކޮވިޑަށް ޕޮޒިޓިވްވި ދުވަހަށް މިއަދު ވެއްޖެއެވެ.\nހެލްތު ޕްރޮޓެކްޝަން އޭޖެންސީން މިރޭ އާންމުކުރި ތަފާސްހިސާބުަތަކށް ބަލާއިރު، އިއްޔެ ހަވީރު 6:00 އިން ފެށިގެން މިއަދު ހަވީރު 6:00 ގެ ނިޔަލަށް، ވޭތުވެދިޔަ 24 ގަޑިއިރުގެ ތެރޭގައި ޓެސްޓު ކުރެވުނު 7،574 ސާމްޕަލްގެތެރެއިން ޕޮޒިޓީވްވީ 2،349 ސާމްޕަލް ވަނީ ޕޮޒިޓިވްވެފައެވެ.\nމިއަދުގެ ކުރިން އެންމެ ގިނަ އަދަދެއްގެ މީހުން ކޮވިޑަށް ޕޮޒިޓިވްވިކަމަށް ރިޕޯޓުކޮށްފައިވަނީ މިދިޔަ ބުރާސްފަތި ދުވަހުއެވެ. އެދުވަހު ރާއްޖެއިން 2،199 މީހަކު ޕޮޒިޓިވްވެފައިވެއެވެ.\nއަލަށް ޕޮޒިޓިވް ސާމްޕަލްތަކުގެ ތެރެއިން 1،325 މީހަކު ނިސްބަތްވަނީ ގްރޭޓަރ މާލެ ސަރަހައްދަށެވެ. 681 މީހަކު ނިސްބަތްވަނީ އަތޮޅުތެރޭގެ ރަށްތަކަށެވެ. 54 މީހަކު ނިސްބަތްވަނީ ރިސޯޓުތަަކަށެވެ.\nއަލަށް ޕޮޒިޓިވްވި 2،349 މީހުންނާއެކު، މިހާތަނަށް ކޮވިޑް-19 އަށް ރާއްޖެއިން ޕޮޒިޓިވްވިކަމަށް ރެކޯޑު ކުރެވުނު މީހުންގެ ޖުމްލަ އަދަދުވަނީ 114،977 އަށް އަރާފައެވެ.\nވޭތުވެދިޔަ 24 ގަޑިއިރުގެ ތެރޭގައި ރާއްޖެއިން ބަލިން ފަސޭހަވެފައިވަނީ 849 މީހުންނެވެ. މިއާއެކު، ރާއްޖެއިން މިހާތަނަށް ބަލިން ފަސޭހަވި މީހުންގެ އަދަދުވަނީ 100،811 އަށް އަރާފައެވެ.\nއެކްޓިވް ކޭސަސްގެ އަދަދު މިހާރުވަނީ 11،535 ގައެވެ. މީގެތެރެއިން 49 މީހަކަށް ހޮސްޕިޓަލްތަކުގައި އެޑްމިޓްކޮށްގެން ދަނީ ފަރުވާ ދެމުންނެވެ.\nމާލެ ސަރަހައްދުގެ ޕޮޒިޓިވިޓީ ރޭޓް މިހާރު 36 އިންސައްތައިގައި ހުރިއިރު، ރާއްޖޭގައި ކޮވިޑް-19ގެ ކޭސްތައް އިތުރުވެ، ހާލަތު ގޯހުންގޯހަށް ދިއުމުން ހެލްތު ޕްރޮޓެކްޝަން އެޖެންސީން ވަނީ ރެސްޓްރިކްޝަން ލެވަލް އޮރެންޖުން ރަތަށް ބަދަލުކޮށްފައެވެ.\nކޮވިޑް-19 ގައި ރާއްޖެ މިހާތަނަށް ތަހައްމަލްކޮށްފައިވާ ބަލިމަޑުކަމަށްވުރެ މިހާރު ކުރިމަތިލާފައިވާ ރާޅުން ނުރައްކާބޮޑުވެދާނެ ކަމުގެ ފުރުސަތު އެބައޮތް ކަމަށް އެޗްޕީއޭއިން ވަނީ ބުނެފައެވެ.